January 2020 - Malayalapathram\nചക്കിലാട്ടിയ വെളിച്ചെണ്ണ എന്ന പേരിലെത്തുന്നത് മായം കലര്‍ന്നത്; വ്യാജന്മാരെ പൂട്ടി അധികൃതര്\nmalayalapathram January 31, 2020\nപത്തനംതിട്ട: ചക്കിലാട്ടിയ പരിശുദ്ധം എന്ന വിശേഷണത്തില് പുറത്തിറങ്ങുന്ന വെളിച്ചെണ്ണയില് മായം കലര്‍ന്നതായി കണ്ടെത്തി. വ്യാജ വെളിച്ചെണ്ണ കണ്ടെത്തിയതിനെ തുടര്‍ന്ന് 42 ബ്രാന്‍ഡുകള് നിരോധിക്കാന് അധികൃതര് ഉത്തരവിട്ടു. ഇവയുടെ ഉല്‍പാദനം, സംഭരണം, വില്‍പന എന്നിവയും ആരോഗ്യ വകുപ്പ്…\nപൊലീസ് തലപ്പത്ത് അഴിച്ചു പണി; പത്തനംതിട്ട എസ്പി ജി ജയ്‌ദേവ് ഇനി കോട്ടയം എസ്പി\nതിരുവനന്തപുരം: ജില്ലാ പൊലീസ് മേധാവിമാരെ സ്ഥലം മാറ്റി. കാസര്‍ഗോഡ് ജില്ലാ പൊലീസ് മേധാവി ജെയിംസ് ജോസഫിനെ ആലപ്പുഴ എസ്പിയായി നിയമിച്ചു. പത്തനംതിട്ട എസ്പി ജി.ജയ്‌ദേവിനെ കോട്ടയം എസ്പിയായി നിയമിച്ചു. കോട്ടയം എസ്പിയായിരുന്ന പിഎസ് സാബുവിനെ കാസര്‍ഗോഡ്…\nചിലര്‍ക്ക് പാല് കുടിക്കാന് ഭയങ്കര ഇഷ്ടമായിരിക്കും. എന്നാല് പാല്‍കുടി ശീലമാക്കി വരുമ്പോഴായിരിക്കും കഫക്കെട്ട് വരുന്നത്. മിക്ക ആള്‍ക്കാരും എല്ലാവര്‍ക്കും പറ്റിയതല്ല പാല്. ചിലര്‍ക്ക് പാല് കുടിച്ചാല് തലവേദന, വയറുവേദന, അലര്‍ജി ഇവയുണ്ടാകാം. ലാക്ടോസ് ഇന്‍ടോളറന്‍സ് ഉള്ള…\nവധശിക്ഷയില് നിന്നൊഴിവാക്കണം; പവന്‍ഗുപ്തയുടെ പുനഃപരിശോധനാ ഹര്‍ജി തള്ളി\nന്യൂഡല്‍ഹി: നിര്‍ഭയ കൂട്ടബലാത്സംഗകേസിലെ പ്രതികളിലൊരാളായ പവന്‍ഗുപ്ത നല്‍കിയ പുനഃപരിശോധനാ ഹര്‍ജി സുപ്രീംകോടതി തള്ളി. കൃത്യം നടക്കുമ്പോള് താന് പ്രായപൂര്‍ത്തിയായിരുന്നില്ലെന്നും അതിനാല് വധശിക്ഷയില് നിന്നും ഒഴിവാക്കണമെന്നും ചൂണ്ടിക്കാട്ടിയാണ് നല്‍കിയ ഹര്‍ജിയാണ് കോടതി തള്ളിയത്. ഇതേ ആവശ്യമുന്നയിച്ച് നേരത്തെ…\nദുരന്തനിവാരണ ബോധവത്കരണ ക്ലാസ്സ് നടത്തി\nകോന്നി: കോന്നി ഗവ.ഹയര് സെക്കന്‍ഡറി സ്‌കൂളിലെ സൗഹൃദയ ക്ലബിന്റെ നേത്യത്വത്തില് ദുരന്തനിവാരണ ബോധവത്കരണ ക്ലാസ്സ് നടത്തി. ഡിസാസ്റ്റര് മാനേജ്‌മെന്റ്, ഫസ്റ്റ് എയ്ഡ് എന്ന വിഷയങ്ങളില് കോന്നി ഫയര്‍ഫോഴ്‌സിന്റെ സഹകരണത്തോടെയാണ് ബോധവത്കരണ ക്ലാസ്റ്റ് നടത്തിയത് ക്ലാസ്സില് പങ്കെടുത്ത…\nവിശ്വശാന്തി ദിനാചരണം നടത്തി\nകോന്നി: സാഹോദര്യത്തിന്റെസന്ദേശവുമായി ജനുവരി 30 ന് മഹാത്മജിയുടെ രക്തസാക്ഷിത്വ ദിനത്തെ അന്തര്‍ദേശീയ തലത്തില്‍വിശ്വ ശാന്തി ദിനമായി ആചരിക്കുന്നതിന്റെ ഭാഗമായി കേരള സര്‍വ്വോദയ മണ്ഡലം കോന്നി യൂണിറ്റിന്റെ നേത്യത്വത്തില്‍കോന്നി ഗവ.ഹയര് സെക്കന്ററി സ്‌കൂളിലെഎസ്.,പി.സി.യുടേയും മറ്റ് ഗാന്ധിയന്‍സംഘടനകളുടെയും സഹകരണത്തോടെ…\nപെണ്‍മക്കളെ കാണാനില്ല, നിത്യാനന്ദയ്‌ക്കെതിരെ അനുയായികള് രംഗത്ത്\nചെന്നൈ: തന്റെ രണ്ട് പെണ്‍മക്കളെയും ആശ്രമത്തില് തടവിലാക്കി നിത്യാനന്ദ പീഡിപ്പിക്കുന്നുവെന്ന പരാതിയുമായി അനുയായി ജനാര്‍ദ്ദന ശര്‍മ. നിത്യാനന്ദയുടെ ആശ്രമത്തിലെ പ്രധാനിയാണ് ജനാര്‍ദ്ദന ശര്‍മ. തന്റെ രണ്ടു പെണ്‍മക്കളെ നിത്യാനന്ദ തടവില് വച്ചിരിക്കുന്നതായും അവരെ പീഡിപ്പിക്കുന്നതായും കേസില്…\nതൃശ്ശൂര്: സംസ്ഥാനത്ത് കൊറോണയുടെ പശ്ചാത്തലത്തില് ആരോഗ്യ വകുപ്പുമന്ത്രി കെ.കെ. ശൈലജയുടെ നേതൃത്വത്തില് തൃശ്ശൂരില് നടന്ന ഉന്നതതല അവലോകന യോഗം വെള്ളിയാഴ്ച പുലര്‍ച്ചെ ഒന്നേകാലോടെ അവസാനിച്ചു. രോഗലക്ഷണങ്ങളുമായി എത്തുന്നവരെ പരിചരിക്കാന് ആരോഗ്യ പ്രവര്‍ത്തകര്‍ക്ക് ആവശ്യമായ പരിശീലനം നല്‍കുമെന്നും…\nലോകവ്യാപകമായി കൊറോണ; ആഗോളതല ആരോഗ്യ അടിയന്തരാവസ്ഥ പ്രഖ്യാപിച്ചു\nജനീവ: ലോകവ്യാപകമായി കൊറോണ വൈറസ് പടരുന്ന പശ്ചാത്തലത്തില് ആഗോളതലത്തില് ആരോഗ്യ അടിയന്തരാവസ്ഥ പ്രഖ്യാപിച്ച് ലോകാരോഗ്യ സംഘടന. സ്ഥിതി ഗുരുതരമാണെന്നും ആരോഗ്യ അടിയന്തരാവസ്ഥ സംബന്ധിച്ച് ഐക്യരാഷ്ട്ര സഭാ അംഗരാജ്യങ്ങളിലേയ്‌ക്കെല്ലാം നോട്ടീസ് നല്‍കുമെന്നും ലോകാരോഗ്യ സംഘടന തലവന് ടഡ്രോസ്…\nഎല്‍കെജി വിദ്യാര്‍ത്ഥിനിയെ പീഡിപ്പിച്ചു; സ്കൂള് സഹായി അറസ്റ്റില്\nആലപ്പുഴ: എല്‍കെജി വിദ്യാര്‍ത്ഥിനിയെ പീഡിപ്പിച്ച കേസില് സ്കൂള് ജീവനക്കാരന് അറസ്റ്റില്. ഇടുക്കി വാഗമണ് സ്വദേശിയായ ജോണ്‍സണിനെയാണ് പോക്‌സോ നിയമപ്രകാരം കരീലക്കുളങ്ങര പൊലീസ് അറസ്റ്റ് ചെയ്തത്. നങ്ങ്യാര്‍കുളങ്ങരയിലെ ഒരു സ്വകാര്യ സ്‌കൂളിൽ ജോലി ചെയ്തിരുന്ന ഇയാള് അതേ…


അഫ്ഗാനിലേയ്ക്ക് ജീവന് രക്ഷാ മരുന്നുകളെത്തിച്ച് ഇന്ത്യ | India|MEDICINES|Afganistan\nഅഫ്ഗാനിലേയ്ക്ക് ജീവന് രക്ഷാ മരുന്നുകളെത്തിച്ച് ഇന്ത്യ\nDec 12, 2021, 02:00 am IST\nകാബൂള്: താലിബാന്റെ ഭരണത്തില് ദുരിതം അനുഭവിക്കുന്ന അഫ്ഗാന് ജനതയ്ക്ക് ഇന്ത്യയുടെ സഹായം. ജീവന് രക്ഷാ മരുന്നുകളുമായി കേന്ദ്രസര്‍ക്കാര് അയച്ച വിമാനം കാബൂളിലെത്തി. 1.6 മെട്രിക് ടണ് മരുന്നുകളാണ് ഇന്ത്യ അയച്ചത്. മരുന്നുകളുമായി പ്രത്യേക ചരക്ക് വിമാനം ഇന്ന് രാവിലെയാണ് കാബൂള് അന്താരാഷ്ട്ര വിമാനത്താവളത്തിലെത്തിയത്. പാകിസ്താന്റെ ശക്തമായ എതിര്‍പ്പ് മറികടന്നാണ് അഫ്ഗാന് ജനതയെ സഹായിക്കുന്നതിനായി ഇന്ത്യ മരുന്നുകള് എത്തിച്ചത്.\nഅഫ്ഗാനിസ്ഥാനിലേക്ക് ചരക്കുമായി പറക്കുന്നതിന് വ്യോമപാത തുറക്കില്ലെന്ന് പാകിസ്താന് വ്യക്തമാക്കിയിരുന്നു. ദുരിതത്തിലായ അഫ്ഗാന് ജനതയെ ഇന്ത്യ സഹായിക്കുന്നത് തടയുകയായിരുന്നു ഇമ്രാന് ഖാന് സര്‍ക്കാറിന്റെ ലക്ഷ്യം. എന്നാല് അന്താരാഷ്ട്ര തലത്തില് ഇന്ത്യ നടത്തിയ നയതന്ത്ര സമ്മര്‍ദ്ദങ്ങളെ തുടര്‍ന്ന് വിമാനത്തിന് സഞ്ചരിക്കാന് അനുമതി ലഭിക്കുകയായിരുന്നു. ദുരിതം അനുഭവിക്കുന്ന അഫ്ഗാനിസ്ഥാന് ഇന്ത്യന് ജനതയുടെ സമ്മാനം എന്നാണ് ഇന്ത്യയിലെ അഫ്ഗാനിസ്ഥാന് അംബാസിഡര് ഫരീദ് മാമുദസി കേന്ദ്രസര്‍ക്കാറിന് നന്ദി അറിയിച്ച് ട്വിറ്ററില് കുറിച്ചത്.\nതാലിബാന് ഭരണം പിടിച്ചെടുത്തിനുശേഷം കടുത്ത മരുന്നു ക്ഷാമമാണ് അഫ്ഗാനിസ്ഥാന് അഭിമുഖീകരിക്കുന്നത്. പാരസെറ്റാമോള് ഗുളിക അടക്കമുള്ളവ രാജ്യത്ത് കിട്ടാനില്ല. ആശുപത്രികളില് മരുന്നുകള് എത്തുന്നില്ല. താലിബാന്റെ അധിനിവേശത്തിന് ശേഷം ലോകരാജ്യങ്ങളുടെ സാമ്പത്തിക സഹായം അഫ്ഗാനിസ്ഥാന് ലഭിക്കാത്തതും മരുന്ന് പ്രതിസന്ധി രൂക്ഷമാകുകയായിരുന്നു.\nIndia MEDICINES Afganistan\nപോപ്പുലര് ഫ്രണ്ട് നേതാക്കളുടെ വീട്ടിലെ റെയ്ഡില് നിര്‍ണ്ണായക വിവരങ്ങള്\nജനറല് ബിപിന് റാവത്തിന്റെ മരണം ചര്‍ച്ചയാക്കി ചൈന


കര്‍ഷകരെ കൈവിട്ട് കേന്ദ്രം\nNational കര്‍ഷകരെ കൈവിട്ട് കേന്ദ്രം\tDetails\tPublished: 19 June 2017\tന്യൂഡല്‍ഹി: രാജ്യത്തുടനീളം കര്‍ഷകപ്രതിഷേധം ആളിക്കത്തുകയും അത് പരിഹരിക്കാന് ബിജെപി ഭരിക്കുന്ന സംസ്ഥാനങ്ങള് ഉള്‍പ്പെടെ കഠിനശ്രമം നടത്തുകയും ചെയ്യുമ്പോള് കര്‍ഷകരെ കൈയൊഴിഞ്ഞ് കേന്ദ്രസര്‍ക്കാര്.\nകാര്‍ഷിക വായ്പ എഴുതിത്തള്ളുന്ന സംസ്ഥാനങ്ങള് തുക സ്വന്തമായി കണ്ടെത്തണമെന്ന് കേന്ദ്ര ധനമന്ത്രി അരുണ് ജെയ്റ്റ്ലി ആവര്‍ത്തിച്ചു. ബിജെപി ഭരിക്കുന്ന മഹാരാഷ്ട്ര, ഉത്തര്‍പ്രദേശ് സംസ്ഥാനങ്ങള് കടം എഴുതിത്തള്ളല് പ്രഖ്യാപിച്ചതിനു പിന്നാലെയാണിത്. ബിജെപി ഭരണത്തിലുള്ള മധ്യപ്രദേശും ഹരിയാനയും കോണ്‍ഗ്രസ് ഭരിക്കുന്ന പഞ്ചാബും എഐഎഡിഎംകെ ഭരിക്കുന്ന തമിഴ്നാടും കാര്‍ഷിക വായ്പ എഴുതിത്തള്ളണമെന്ന ആവശ്യത്തിന്മേല് കടുത്ത സമ്മര്‍ദ്ദത്തിലാണ്. കാര്‍ഷിക വായ്പ എഴുത്തിത്തള്ളല് വിഷയത്തില് ജെയ്റ്റ്ലി ഒഴിഞ്ഞുമാറുന്നത് രണ്ടാംതവണയാണ്. കഴിഞ്ഞ മാര്‍ച്ചില് രാജ്യസഭയില് പലിശയുടെ കാര്യത്തില് കേന്ദ്രം സംസ്ഥാനങ്ങള്‍ക്ക് ചില സഹായം നല്‍കാറുണ്ടെന്നും അത് തുടരുമെന്നും വ്യക്തമാക്കിയിരുന്നു. സ്വന്തമായി വിഭവങ്ങളുളള സംസ്ഥാനങ്ങള്‍ക്ക് വായ്പ എഴുതിത്തള്ളലുമായി മുന്നോട്ടു പോകാം. ഒരു സംസ്ഥാനത്തെ സഹായിക്കുന്നു, മറ്റുള്ളവയെ തഴയുന്നു എന്ന പ്രശ്നം ഉണ്ടാവില്ലെന്നും അദ്ദേഹം പറഞ്ഞു. കര്‍ഷക പ്രശ്നത്തിന്‍റെ ഉത്തരവാദിത്തം സംസ്ഥാനങ്ങള്‍ക്കുമേല് കെട്ടിവെക്കാനുള്ള നീക്കമാണിതെന്ന ആക്ഷേപം ബിജെപിയിലുമുണ്ട്. പ്രധാനമന്ത്രി ഇതുവരെ കര്‍ഷകപ്രശ്നത്തില് പ്രതികരിട്ടില്ല.\tPrev\tSponsored Advertisments


സോൺ കെയ്ൻ കൂട്ടുകെട്ടിന് പകരം വെക്കാനില്ല | Fanport | Premier League News Malayalam\nHome Football Premier League സോൺ കെയ്ൻ കൂട്ടുകെട്ടിന് പകരം വെക്കാനില്ല\nഇംഗ്ലീഷ് പ്രീമിയർ ലീഗിലെ ഈ സീസണിലെ കിരീട പോരാട്ടത്തിന് മൗറീനോയുടെ സ്പർസ് മുന്നിൽ തന്നെ ഉണ്ടാകും. ഇന്നലെ ഒരു വിജയം കൂടെ നേടി സ്പർസ് കിരീടത്തിലേക്ക് തന്നെ കണ്ണ് നട്ടിരിക്കുകയാണ്. ഇന്നലെ എവേ മത്സരത്തിൽ ബേർൺലിയെ നേരിട്ട സ്പർസ് എതിരില്ലാത്ത ഒരു ഗോളിനാണ് വിജയിച്ചത്. ശക്തമായ പോരാട്ടം തന്നെ കണ്ട മത്സരത്തിൽ ഹാരി കെയ്ൻ ഹ്യ്ങ് മിൻ സോൺ കൂട്ടുകെട്ടാണ് സ്പർസിന് ജയം നൽകിയത്.\nഈ സീസണിൽ സോണും കെയ്നും ഒരു ഗോളിനായി ഒന്നിക്കുന്നത് പതിവാണ്. ബേർൺലിക്ക് എതിരായ മത്സരത്തിൽ 76ആം മിനുട്ടിലായിരുന്നു ഗോൾ വന്നത്. ഹാരി കെയ്നിന്റെ അസിസ്റ്റിൽ നിന്നായിരുന്നു സോണിന്റെ ഗോൾ. ഈ ഗോളോടെ 8 ഗോളുമായി സോൺ ലീഗിലെ ടോപ്പ് സ്കോറർ ആയി നിൽക്കുകയാണ്. ഇന്നലത്തെ അസിസ്റ്റോടെ ഹാരി കെയ്ന് എട്ട് അസിസ്റ്റുമായി. ഈ സീസണിൽ ഏറ്റവും കൂടുതൽ അസിസ്റ്റ് നൽകിയ താരം കെയ്ൻ ആണ്. ഈ വിജയത്തോടെ സ്പർസ് 11 പോയിന്റുമായി ലീഗിൽ അഞ്ചാമത് എത്തി.\nPrevious articleമുൻ ടോട്ടനം ഗോൾ കീപ്പർ മൈക്കിൾ വോം വിരമിച്ചു\nNext articleഇബ്രാഹിമോവിച് രണ്ട് ഗോൾ നേടി എങ്കിലും റോമക്ക് എതിരെ മിലാന് ജയമില്ല


ബംഗ്ലാദേശിനെതിരായ ടി20 പരമ്പര; സഞ്ജു ഇന്ത്യന് ടീമില്\nMumbai, First Published 24, Oct 2019, 4:51 PM IST\nടെസ്റ്റിലും ടി20യിലും ഋഷഭ് പന്തും വിക്കറ്റ് കീപ്പറായി ടീമിലുണ്ട്. ശിഖര് ധവാന്, കെ എല് രാഹുല് എന്നിവരും ടി20 ടീമില് സ്ഥാനം നിലനിര്‍ത്തി.\nമുംബൈ: ബംഗ്ലാദേശിനെതിരായ ടി20, ടെസ്റ്റ് പരമ്പരകള്‍ക്കുള്ള ഇന്ത്യന് ടീമിനെ പ്രഖ്യാപിച്ചു. വിജയ് ഹസാരെ ട്രോഫിയിലും ഇന്ത്യ എക്കായും നടത്തിയ മിന്നും പ്രകടനത്തിന്റെ കരുത്തില് മലയാളി താരം സഞ്ജു സാംസണ് ടി20 പരമ്പരക്കുള്ള ഇന്ത്യന് ടീമിലെത്തി. ടി20 പരമ്പരയില് ക്യാപ്റ്റന് വിരാട് കോലിക്ക് വിശ്രമം അനുവദിച്ചപ്പോള് രോഹിത് ശര്‍മയാണ് ഇന്ത്യയെ നയിക്കുന്നത്.\nടെസ്റ്റിലും ടി20യിലും ഋഷഭ് പന്തും വിക്കറ്റ് കീപ്പറായി ടീമിലുണ്ട്. ശിഖര് ധവാന്, കെ എല് രാഹുല് എന്നിവരും ടി20 ടീമില് സ്ഥാനം നിലനിര്‍ത്തി. വിജയ് ഹസാരെ ട്രോഫിയിലെ മിന്നുന്ന പ്രകടനത്തിന്റെ കരുത്തില് ശിവം ദുബെയും ടി20 ടീമിലെത്തി.\nഅടുത്തമാസം മൂന്നിനാണ് ടി20 പരമ്പര ആരംഭിക്കുന്നത്. മൂന്ന് മത്സരങ്ങളാണ് പരമ്പരയിലുള്ളത്. ഇതിനുശേഷം രണ്ട് ടെസ്റ്റുകളടങ്ങിയ പരമ്പരയിലും ഇന്ത്യ കളിക്കും. ടി20 പരമ്പരക്കുള്ള ടീമിനൊപ്പം ടെസ്റ്റ് പരമ്പരക്കുള്ള ടീമിനെയും പ്രഖ്യാപിച്ചിട്ടുണ്ട്.\nടെസ്റ്റ് പരമ്പരയില് ക്യാപ്റ്റന് വിരാട് കോലി തിരിച്ചെത്തുമ്പോള് ദക്ഷിണാഫ്രിക്കക്കെതിരായ ടെസ്റ്റ് പരമ്പരയില് കളിച്ച ഇടം കൈയന് സ്പിന്നര് ഷഹബാസ് നദീം പുറത്തായി. കുല്‍ദീപ് യാദവിനെ ടെസ്റ്റ് ടീമില് നിലനിര്‍ത്തിയതാണ് ദക്ഷിണാഫ്രിക്കയ്ക്കെതിരെ മികച്ച പ്രകടനം നടത്തിയിട്ടും നദീമിന് അവസരം നഷ്ടമാക്കിയത്.


ജഗനോടൊപ്പം ഇനി5ഉപമുഖ്യമന്ത്രിമാര് ആന്ധ്രയില്: നിയമനം എസ്സി എസ്ടിയില് നിന്നും!! | Andhra CM Jagan Mohan Reddy to have5deputy CMs from SC, ST categories - Malayalam Oneindia\nUpdated: Fri, Jun 7, 2019, 14:51 [IST]\nഹൈദരാബാദ്: 25 അംഗ മന്ത്രിസഭയില്5ഉപമുഖ്യമന്ത്രിമാരെ കൂടി ചുമതലപ്പെടുത്തി ആന്ധ്രപ്രദേശ് മുഖ്യമന്ത്രി വൈ എസ് ജഗന്‍മോഹന് റെഡ്ഡി. പുതിയ മന്ത്രിസഭാ സമിതി ഇന്ന് നടക്കുന്ന പൊതുപരിപാടിയില് പ്രഖ്യാപിക്കും. ഇന്ന് രാവിലെ ജഗന്റെ വീട്ടില് നടന്ന വൈഎസ്ആര് കോണ്‍ഗ്രസ് ലെജിസ്ലേച്ചര് പാര്‍ട്ടി യോഗത്തിലാണ്5പുതിയ ഉപമുഖ്യമന്ത്രിമാരെ നിയമിക്കാന് തീരുമാനിച്ചത്. പട്ടികജാതി, പട്ടികവര്‍ഗ, ബിസി, ന്യൂനപക്ഷം, കാപു വിഭാഗം എന്നിവിടങ്ങളില് നിന്നും ഓരോരുത്തരെ ഉപമുഖ്യമന്ത്രിമാരായി നിയമിക്കും.\nയോഗി ആദിത്യനാഥ് അയോധ്യയില്: തിരഞ്ഞെടുപ്പിന് ശേഷമുള്ള ആദ്യ അയോധ്യ സന്ദര്‍ശനം, പ്രതിമ അനാഛാദനം ചെയ്തു\nഭരണത്തില് റെഡ്ഡി സമുദായത്തിന് സിംഹഭാഗവും ലഭിക്കുമെങ്കിലും ഇതൊഴിവാക്കാന് വേണ്ടിയാണ് ദുര്‍ബലവിഭാഗങ്ങളില് നിന്നുള്ള അംഗങ്ങളെ മന്ത്രിസഭയില് ഉള്‍പ്പെടുത്തണമെന്ന തീരുമാനമെന്ന് ജഗന് അറിയിച്ചു. നിലവിലെ മന്ത്രിസഭ രണ്ടര വര്‍ഷം ഭരിക്കുമെന്നും അതിന് ശേഷം പുനരവലോകനം നടത്തി പുനസംഘടന നടത്തുമെന്നും അദ്ദേഹം കൂട്ടിച്ചേര്‍ത്തു.\nസര്‍ക്കാരിന്റെ പ്രകടനത്തിന്റെ മധ്യകാല പുനരവലോകനം കഴിഞ്ഞ് രണ്ടര വര്‍ഷം കഴിഞ്ഞ് മന്ത്രിസഭ പുനസംഘടിപ്പിക്കുമെന്ന് അദ്ദേഹം പറഞ്ഞു.\nചന്ദ്രബാബു നായിഡുവിന്റെ നേതൃത്വത്തിലുള്ള കഴിഞ്ഞ സര്‍ക്കാരില് കാപ്പു, ബിസി സമുദായത്തില് നിന്നുള്ള ഓരോരുത്തരം ഉപമുഖ്യമന്ത്രിമാരായി തിരഞ്ഞെടുത്തിരുന്നു. അഞ്ച് ഉപമുഖ്യമന്ത്രിമാരെ നിയമിക്കാനുള്ള ജഗന്റെ തീരുമാനം വിപ്ലവാക്തമക നിലപാടായാണ് വിലയിരുത്തുന്നത്.\njagan mohan reddy sc st andhra pradesh lok sabha elections 2019 ലോക്സഭ തിരഞ്ഞെടുപ്പ് 2019 ഉപമുഖ്യമന്ത്രി\nAndhra CM Jagan Mohan Reddy to have5deputy CMs from SC, ST categories


ഒളിമ്പിക്സും ചില കൗതുകങ്ങളും\nSun Dec 16 2018 10:22:05 GMT+0530 (IST)\nNarada Desk| Updated On: 2016-08-02 15:36:34.0 | Location :\nഉത്തേജകമരുന്ന് പരിശോധനയില് കായികതാരങ്ങള് മാത്രമല്ല, ചില മൃഗങ്ങളും പിടിക്കപ്പെട്ടിട്ടുണ്ട് എന്നറിയാമോ?\n1) ഒളിമ്പിക്സ് മത്സരത്തില് ഉത്തേജകമരുന്നുപയോഗിച്ചു എന്ന് കണ്ടെത്തി ആദ്യമായി ഒരു താരത്തിന് അയോഗ്യത കല്‍പ്പിച്ചത് 1968 മെക്സിക്കോ സിറ്റിയിലായിരുന്നു. മത്സരത്തിനു മുന്‍പ് കൂടിയ തോതില് ബിയര് കുടിച്ചു എന്ന് കണ്ടെത്തി ഹാന്‍സ് ഗന്നര് ലിന്‍ജെന്‍വാള് എന്ന കായികതാരതിന്നായിരുന്നു ഈ അയോഗ്യത പ്രഖ്യാപിക്കപ്പെട്ടത്.\n2) ഏതെന്‍സില് മാരത്തോണ് മത്സരത്തിന് ആദ്യത്തെ ഒളിമ്പിക് മെഡല് നേടിയ സ്പൈരിഡോന് ലൂയിസ് എന്ന കര്‍ഷകന്, മത്സരത്തിനിടെ ഒരു സത്രത്തില് കയറി അല്പം വൈനും, ബിയറും, മുട്ടയും കഴിച്ചിട്ടാണ് പോലും മത്സരം തുടര്‍ന്നതത്രേ.\n3) ഒളിംപിക്സ് ചരിത്രത്തിലെ ഏറ്റവും പ്രായം കൂടിയ മെഡല് ജേതാവ് ഓസ്കാര് സ്വാന് എന്ന ഷൂട്ടിംഗ് താരമാണ്. 1920ലെ ഒളിമ്പിക്സില് വെള്ളി മെഡല് നേടുമ്പോള് ഇദ്ദേഹത്തിന് 72 വയസ്സായിരുന്നു.\n4) ഒളിംപിക്സ് ദീപശിഖാ പ്രയാണം, ബി.സി 776ല് ഗ്രീസില് ഉണ്ടായിരുന്ന പരമ്പരാഗത അനുഷ്ഠാനങ്ങളുമായി ബന്ധപ്പെട്ടാണ് ഉണ്ടായതെന്നും പിന്നീട് മോഡേണ് ഒളിംപിക്സിന്‍റെ രൂപീകരണത്തോടെ ഇത് പുനരാവഷ്കരിക്കപ്പെടുകയായിരുന്നു എന്നും വിശ്വസിക്കപ്പെടുന്നു. തന്‍റെ രാജ്യബലം അറിയിക്കുവാന് ഹിറ്റ്‌ലര് ഉപയോഗിച്ചിരുന്ന ഒരു മാര്‍ഗ്ഗമാണിതെന്നും അഭിപ്രായങ്ങളുണ്ട്.\n5) 1908 ലെ മത്സരങ്ങള് റോമില് നിന്നും ലണ്ടനിലേക്ക് മാറ്റിയിരുന്നു. മൌണ്ട് വെസുവിയുസ് എന്ന അഗ്നിപര്‍വ്വതം പൊട്ടിത്തെറിച്ചത് കൊണ്ടായിരുന്നു ഇത്.\n6) ഓസ്ട്രേലിയക്ക് കണിശമായ കപ്പല് ഗതാഗത നിയമങ്ങളുണ്ട്. അതുക്കൊണ്ട്, 1956ല് മെല്‍ബണില് നടന്ന ഒളിമ്പിക്സിന്‍റെ പല മത്സരയിനങ്ങളും സ്റ്റോക്ക്‌ഹോമിലാണ് സംഘടിപ്പിച്ചിരുന്നത്.\n7) ഒളിമ്പിക്സ് സ്വര്‍ണ്ണ മെഡലുകള് യഥാര്‍ത്ഥത്തില് സ്വര്‍ണ്ണം കൊണ്ടുണ്ടാക്കിയതല്ല. സ്വര്‍ണ്ണം പൂശിയ ആഭരണങ്ങള് പോലെ മാത്രമാണ് അത്.\n8) ഉത്തേജകമരുന്ന് ഉപയോഗിച്ചു ഒളിംപിക്സ് മത്സരത്തിനു പങ്കെടുത്തതിന് കായിക താരങ്ങള് മാത്രമല്ല പിടിക്കപ്പെട്ടിടുള്ളത്. രണ്ടു കുതിരകളും ഉത്തേജകമരുന്ന് പരിശോധനയില് പിടിക്കപ്പെട്ടിട്ടുണ്ട്.\n9) ചരിത്രത്തിലാദ്യമായി പെര്‍ഫെക്റ്റ്10 റെക്കോര്‍ഡ് സ്ഥാപിച്ച നാദിയ കൊമനസിയുടെ സ്കോര് എഴുതാനുള്ള ക്രമീകരണം സ്കോര്‍ബോര്‍ഡില്ലിലായിരുന്നു. 10 എന്ന് എഴുതുന്നതിന് പകരം 1 എന്ന് മാത്രമാണ് സ്കോര്‍ബോര്‍ഡില് എഴുതി കാണിച്ചത്.\n10) ലോകത്തെ എല്ലാ രാജ്യങ്ങളുടെയും പതാകയില്, ഒളിംപിക്സ് പതാകയിലെ ഏതെങ്കിലുമൊരു നിറമുണ്ടാകും.


വ്യാജ ആരോപണം: ചെന്നിത്തലയ്‌ക്കെതിരെ ഇ പി ജയരാജന്റെ ഭാര്യ വക്കീല് നോട്ടീസയച്ചു | | Sreekandapuram Online News- വ്യാജ ആരോപണം: ചെന്നിത്തലയ്‌ക്കെതിരെ ഇ പി ജയരാജന്റെ ഭാര്യ വക്കീല് നോട്ടീസയച്ചു – Sreekandapuram Online News- വ്യാജ ആരോപണം: ചെന്നിത്തലയ്‌ക്കെതിരെ ഇ പി ജയരാജന്റെ ഭാര്യ വക്കീല് നോട്ടീസയച്ചു – Sreekandapuram Online News-\nതിരുവനന്തപുരം> വാര്ത്താസമ്മേളനത്തില് വ്യാജ ആരോപണങ്ങള് ഉന്നയിച്ച പ്രതിപക്ഷ നേതാവ് രമേശ് ചെന്നിത്തലക്കെതിരെ വ്യവസായ മന്ത്രി ഇ പി ജയരാജന്റെ ഭാര്യ പി കെ ഇന്ദിര വക്കീല് നോട്ടീസ് അയച്ചു. സമൂഹമധ്യത്തില് മനപ്പൂര്വം അപമാനിക്കാനും അവഹേളിക്കാനും ലക്ഷ്യമിട്ടാണ് കെട്ടിച്ചമച്ചതും പച്ചക്കള്ളവുമായ ആരോപണങ്ങള് പ്രതിപക്ഷ നേതാവ് ഉന്നയിച്ചത്.\nപ്രതിപക്ഷ നേതാവ് പറഞ്ഞ മുഴുവന് കാര്യങ്ങളും പിന്വലിക്കണമെന്നും മാപ്പു പറയണമെന്നും നോട്ടീസില് പറഞ്ഞു. നോട്ടീസ് കിട്ടി രണ്ട് ദിവസത്തിനകം വാര്ത്താസമ്മേളനം നടത്തി ആരോപണങ്ങള് തിരുത്തണം. അല്ലാത്തപക്ഷം 50 ലക്ഷം രൂപ നഷ്ടപരിഹാരം ആവശ്യപ്പെട്ട് ക്രിമിനല്, സിവില് നിയമ നടപടികള് സ്വീകരിക്കുമെന്നും അഭിഭാഷകനായ പി യു ഷൈലജന് മുഖേന അയച്ച നോട്ടീസില് പറഞ്ഞു. തന്റെ മകനുമായി ബന്ധപ്പെടുത്തി സെപ്തംബര് 13 നാണ് ഒരു മാധ്യമത്തില് വാര്ത്ത വരുന്നത്. ബാങ്കില് പോയി ഇടപാടുകള് നടത്തിയത് സെപ്തംബര് പത്തിനാണ്. എന്നാല്, മകനെ കുറിച്ചുള്ള വാര്ത്ത വന്നതിനു പിന്നാലെ ബാങ്കില് പോയി ലോക്കര് തുറന്ന് മാറ്റേണ്ടതെല്ലാം മാറ്റി എന്ന കള്ളമാണ് പ്രതിപക്ഷ നേതാവ് പറഞ്ഞത്. ഈ മാസം 25, 27 തിയതികളില് പേരക്കുട്ടികളുടെ പിറന്നാളാണ്. അവര്ക്ക് പിറന്നാള് സമ്മാനം നല്കാനുള്ള ആഭരണങ്ങള് കണ്ണൂരിലെ ബാങ്കിലായിരുന്നു. ഞാന് നേരത്തെ ജോലി ചെയ്തിരുന്ന ബാങ്കാണിത്. കുട്ടികളുടെ ആഭരണം എടുക്കാനാണ് ലോക്കര് തുറന്നത്.\nബാങ്കില് പോകുന്ന അവസരത്തില് കൊവിഡ് ലക്ഷണങ്ങള് ഒന്നും ഇല്ലായിരുന്നു. പരിശോധനക്കായി സ്രവം എടുത്ത ശേഷം ക്വാറന്റൈനില് പോകേണ്ടതായിരുന്നു എന്ന ചെന്നിത്തലയുടെ വാദം ശരിയല്ല. അങ്ങനെ കൊവിഡ് പ്രോട്ടോകോളില് പറയുന്നില്ലെന്നും പി കെ ഇന്ദിര നോട്ടീസില് പറഞ്ഞു. സ്ത്രീയെന്ന പരിഗണന പോലും നല്കാത്ത തരത്തില് ഹീനമായ പരിഹാസവും പരാമര്ശങ്ങളുമാണ് പ്രതിപക്ഷ നേതാവില് നിന്നുണ്ടായത്.\nവാര്ത്താസമ്മേളനത്തില് പറഞ്ഞ കാര്യങ്ങള് കളവാണെന്ന് ചെന്നിത്തലയ്ക്ക് തന്നെ അറിയാം. എന്നാല്, മനപ്പൂര്വ്വം അപമാനിക്കാനും മാനഹാനിയുണ്ടാക്കുന്നതിനും വേണ്ടിയാണ് ഈ അസത്യങ്ങള് പറഞ്ഞു പിടിപ്പിച്ചത്. കേരളത്തിലെ ഒരു പ്രമുഖ രാഷ്ട്രീയ നേതാവില് നിന്ന് ഒരിക്കലും ഉണ്ടാകാന് പാടില്ലാത്ത കാര്യങ്ങളാണ് സംഭവിച്ചത്. മകനെതിരായ ആരോപണങ്ങള്ക്കെതിരെ മകന് നിയമ നടപടി സ്വീകരിക്കുമെന്നും നോട്ടീസില് വ്യക്തമാക്കി.


റോണ്ട റൂസിയുടെ UFC റിട്ടേണിനെക്കുറിച്ച് ഡാന വൈറ്റ് വലിയ അഭിപ്രായം പറയുന്നു - Wwe\nറോണ്ട റൂസിയുടെ UFC റിട്ടേണിനെക്കുറിച്ച് ഡാന വൈറ്റ് വലിയ അഭിപ്രായം പറയുന്നു\nറോണ്ട റൂസിയുടെ ഡബ്ല്യുഡബ്ല്യുഇ ഇടവേള മിക്ക ആളുകളും പ്രതീക്ഷിച്ചതിലും കൂടുതൽ നീണ്ടുപോയി. മുൻ റോ വനിതാ ചാമ്പ്യൻ ഉടൻ തന്നെ ഗുസ്തി വളയത്തിലേക്ക് മടങ്ങില്ലെന്ന് തോന്നുന്നു, പക്ഷേ യു‌എഫ്‌സിയുടെ തിരിച്ചുവരവിനെക്കുറിച്ച്?\nഅടുത്തിടെ നടന്ന UFC 260 പത്രസമ്മേളനത്തിൽ റോണ്ട റൂസിയുടെ MMA പദവിയെക്കുറിച്ചുള്ള ആവർത്തിച്ചുള്ള ചോദ്യത്തിന് ഡാന വൈറ്റ് ഉത്തരം നൽകി. UFC ബോസ് കുറിച്ചു അദ്ദേഹം റോണ്ട റൂസിയുമായി സംസാരിച്ചിരുന്നുവെന്നും മുൻ യു‌എഫ്‌സി ചാമ്പ്യൻ വീണ്ടും ഒക്ടഗണിനുള്ളിൽ മത്സരിക്കാൻ ആഗ്രഹിക്കുന്നില്ലെന്നും വ്യക്തമാക്കി.\n'അതെ. ഇന്നലെ (റൗസിയോട് സംസാരിച്ചു). പക്ഷേ, അത്*തുടങ്ങരുത്. ഇന്നലെ, വ്യത്യസ്തമായ നിരവധി കാര്യങ്ങളെക്കുറിച്ച്, പക്ഷേ ഇതല്ല. പക്ഷേ, ഇന്നലെ ഞങ്ങൾ സംസാരിച്ചു. തീർച്ചയായും, പോസിറ്റീവായി, ഒരിക്കലും തിരികെ വരില്ല. '\nയു‌എഫ്‌സി വനിതാ വിഭാഗം റോണ്ട റൂസിയുടെ മികച്ച സംഭാവനകളില്ലാതെ എന്തായിരിക്കില്ല. യു‌എഫ്‌സി വനിതാ ബാന്റംവെയ്റ്റ് ചാമ്പ്യൻ എന്ന നിലയിൽ അവളുടെ പ്രബലമായ പ്രകടനം കാരണം റൗഡി ഒരു മുഖ്യധാരാ ആകർഷണമായി.\nസ്ട്രൈക്കിംഗ് ഡിപ്പാർട്ട്‌മെന്റിലെ റോണ്ട റൂസിയുടെ ബലഹീനതകൾ ഒടുവിൽ അവളെ പിടികൂടി, പ്രൊഫഷണൽ ഗുസ്തിയിലേക്ക് ശ്രദ്ധ തിരിക്കുന്നതിനുമുമ്പ് അവളുടെ അവസാന രണ്ട് പോരാട്ടങ്ങളിലും അവൾ തോറ്റു.\nറോണ്ട റൂസി എപ്പോഴാണ് WWE- യിലേക്ക് മടങ്ങുക?\nറോണ്ട റൗസി ഗുസ്തി ലോകത്ത് ഒരു വെളിപ്പെടുത്തലായിരുന്നുവെന്നതിൽ സംശയമില്ല. ഡബ്ല്യുഡബ്ല്യുഇയിലെ റൂക്കി വർഷത്തിൽ റൂസി അവസരത്തിനൊത്ത് ഉയർന്നു, ഈ സമയത്ത് അവൾ ശ്രദ്ധേയമായ നിരവധി പ്രകടനങ്ങൾ നടത്തി. RauW RAW വനിതാ ചാമ്പ്യൻഷിപ്പ് നേടി, WWE- യുടെ എല്ലാ സ്ത്രീകളായ റെസിൽമാനിയയുടെ പ്രധാന പരിപാടി നടത്താനുള്ള തീരുമാനത്തിൽ പ്രധാന പങ്കു വഹിച്ചു.\nറോ വനിത ചാമ്പ്യനായി റെസിൽമാനിയ 35 -ലേക്ക് നടന്നു, ആ ചരിത്ര രാത്രിയിൽ അവൾ ബെക്കി ലിഞ്ചിന് കിരീടം നൽകി. റൗസി തന്റെ ഭർത്താവ് ട്രാവിസ് ബ്രൗണിനൊപ്പം ഒരു കുടുംബം ആരംഭിക്കാൻ ഗുസ്തിയിൽ നിന്ന് ഒരു ഇടവേള എടുത്തു.\nഅവൾ തയ്യാറാകുമ്പോൾ റോണ്ട തന്റെ ഗുസ്തി തിരിച്ചുവരുമെന്നാണ് വിശ്വാസം, WWE ചെയ്യും അവളെ തിരികെ സ്വാഗതം ചെയ്യുന്നു തുറന്ന കൈകളോടെ. റെസിൽമാനിയ 37 ൽ അവളുടെ പങ്കാളിത്തത്തെക്കുറിച്ച് നേരത്തെ specഹാപോഹങ്ങൾ ഉണ്ടായിരുന്നു; എന്നിരുന്നാലും, WWE പ്രത്യക്ഷത്തിൽ ആ പാതയിലൂടെ പോകുന്നില്ല.\nPWInsider കഴിഞ്ഞ വർഷം ഒക്ടോബറിൽ റോണ്ട റൂസിയുടെ ഡബ്ല്യുഡബ്ല്യുഇ കരാർ റെസൽമാനിയ 37 -ൽ അവസാനിക്കുമെന്ന് റിപ്പോർട്ട് ചെയ്തിരുന്നു. റൗസിയെ മറ്റൊരു ഡീലിനായി പൂട്ടാൻ ഡബ്ല്യുഡബ്ല്യുഇ ഉദ്യോഗസ്ഥർ താൽപ്പര്യപ്പെടുന്നു, കാരണം അവൾക്ക് ഗുസ്തിയിൽ ഇനിയും ധാരാളം വാഗ്ദാനം ചെയ്യാനുണ്ട്.\nബെക്കി ലിഞ്ചുമായി ചില പൂർത്തിയാകാത്ത ബിസിനസ്സുകളും റോണ്ട റൂസിക്ക് ഉണ്ട്, കൂടാതെ രണ്ട് പ്രമുഖ സ്ത്രീ താരങ്ങൾ തമ്മിലുള്ള സിംഗിൾസ് വൈരം ബുക്ക് ചെയ്യുന്നത് WWE ന് അനുയോജ്യമാകും.\nനിങ്ങൾ എങ്ങനെയാണ് റോണ്ട റൂസിയുടെ WWE റിട്ടേൺ ബുക്ക് ചെയ്യുന്നത്? ചുവടെയുള്ള അഭിപ്രായ വിഭാഗത്തിൽ ശബ്ദമുണ്ടാക്കുക.\n2018 റോയൽ റംബിൾ വിജയിച്ചത്\nഒരു സ്ത്രീ നിങ്ങളെ ഇഷ്ടപ്പെടുന്നുണ്ടോ എന്ന് നിങ്ങൾക്ക് എങ്ങനെ പറയാൻ കഴിയും\nമകന് റെ മിസ്റ്റീരിയോയ്ക്ക് എത്ര വയസ്സായി\nഅവരെക്കുറിച്ച് നിങ്ങൾക്ക് ഇഷ്ടമുണ്ടെന്ന് നിങ്ങളുടെ ക്രഷിനോട് എന്താണ് പറയേണ്ടത്\nമരിച്ചുപോയ പ്രിയപ്പെട്ടവർക്കുള്ള കവിതകൾ\nഎപ്പോഴാണ് ഞങ്ങൾ wcw വാങ്ങിയത്


ഭയം: അതാണ് 'IT'\n20 Sep 2017 11:08 AM GMT\n'യഥാര്‍ത്ഥ കഥയുടെ അടിസ്ഥാനത്തില്' എന്ന് തുടങ്ങി ആ കഥയിലെ വ്യക്തികളുടെ ചിത്രങ്ങളോടുകൂടെ അവസാനിക്കുന്ന ഒരു ചലച്ചിത്രമല്ല 'IT'. ഹോറര് ചിത്രങ്ങളില് സ്ഥിരം കാണുന്ന പ്രേതരുപങ്ങളെ അന്വേഷിച്ചാല് ഈ ചിത്രത്തിലത് കണ്ടെത്താനും സാധിക്കില്ല. ഒരുപാട് ആമുഖങ്ങള് ഒന്നും തന്നെയില്ലാതെ പെന്നിവൈസ് എന്ന ക്ലൗണ് നമുക്ക് മുന്നില് പ്രത്യക്ഷപ്പെടുന്നു. ഒരു പ്രേതത്തിന്റെ ക്ലിഷേകളൊന്നും ഇല്ലാതെ സ്വയം പരിചയപ്പെടുത്തുന്നു. ഗതികിട്ടാതെ മനുഷ്യരെ ആക്രമിക്കുന്നൊരു പ്രേതത്തെയല്ല നമ്മള് ഇവിടെ കാണുന്നത്. പെന്നിവൈസ് ഒരു പ്രേതം തന്നെയാണോ എന്നുപോലും സംശയിക്കാം. IT - അതെന്തുമാകാം, പെന്നിവൈസ് ഏതായാലും IT ആണ്. പക്ഷെ അതെന്താണെന്ന് തീരുമാനിക്കേണ്ടത് പ്രേക്ഷകരാണ്.\nടെറി എന്ന ചെറിയ പട്ടണത്തില് നിന്നും ജോര്‍ജി എന്ന കുട്ടിയെ പെന്നിവൈസ് പിടിക്കുന്നതോടെയാണ് കഥ തുടങ്ങുന്നത്. തുടര്‍ന്ന് ഒരു വര്‍ഷത്തിനുള്ളില് പല കുട്ടികളെയും കാണാതെ പോകുന്നു. കുട്ടികളെ കാണാതാവുന്നത് സംബന്ധിച്ച അന്വേഷണങ്ങള് നടക്കുന്നുണ്ടെങ്കിലും ഒരു നിഗമനത്തിലേക്ക് ആരും എത്തുന്നില്ല. ജോര്‍ജിയുടെ സഹോദരന് ബില് തന്റെ അനിയന് വേണ്ടിയുള്ള തിരച്ചില് അവസാനിപ്പിക്കുന്നില്ല. ആ തിരച്ചിലാണ് ബില്ലിനേയും സുഹൃത്തുക്കളെയും പെന്നിവൈസിലേക്ക് എത്തിക്കുന്നത്. പെന്നിവൈസ് ആരാണ്, എവിടെ നിന്ന് വന്നു, പെന്നിവൈസിന്റെ കഥ എന്താണ് എന്നൊക്കെ അന്വേഷിക്കാന് പോകുന്ന പ്രേക്ഷകര് നിരാശരാകും. കാരണം പെന്നിവൈസ് മനുഷ്യരുടെ ഭയങ്ങളില് അധിവസിക്കുന്ന ഒന്നാണ്. പ്രേതമെന്ന് അഭിസംബോധന ചെയ്യാന് സാധിക്കാത്ത എന്നാല് എല്ലാ രൂപങ്ങളിലേക്കും മാറാന് സാധിക്കുന്ന പ്രേതങ്ങളുടെ സ്വഭാവം കാണിക്കുന്ന ഒരു പ്രതിഭാസം.\nചിത്രത്തിലെ ഓരോ കുട്ടികളുടെയും ഭയത്തിനെയാണ് പെന്നിവൈസ് മുതലെടുക്കുന്നത്. ജോര്‍ജി തന്റെ ജേഷ്ഠന് നിര്‍മിച്ചുതന്ന കടലാസ് കപ്പല് നഷ്ടപ്പെടുമെന്നുള്ള ഭയത്തില് നിന്നാണ് പെന്നിവൈസിനടുത്തേക്ക് എത്തുന്നത്. ബില് പെന്നിവൈസിനെ കാണുന്നത് തന്റെ അനുജന് മുഖേനയാണ്. ചിത്രത്തില് ബില്ലിന്റെ കൂട്ടുകാര് ഓരോരുത്തര്‍ക്കും ഓരോ അനുഭവങ്ങളില് നിന്നുണ്ടായ ഭയമുണ്ട്. ബെവേര്‍ലി തന്നെ ചൂഷണം ചെയ്യുന്ന അച്ഛനെ ഭയന്നൊളിക്കുന്ന ബാത്ത് റൂമിലും, ബെന് എന്ന കുട്ടി ടെറി എന്ന പട്ടണത്തിന്റെ ചരിത്രത്തില് താന് കാണുന്ന ഞെട്ടിക്കുന്ന സംഭവങ്ങളിലൂടെയും, സ്റ്റാന്‍ലി തന്റെ അച്ഛന്റെ ഓഫീസ് മുറിയിലെ ഭയപ്പെടുത്തുന്ന ഒരു ചിത്രത്തിലൂടെയും, റിച്ചി തനിക്ക് പൊതുവേ ക്ലൗണുകളോടുള്ള ഭയത്തിലൂടെയും, മൈക്ക് തന്റെ മാതാപിതാക്കളുടെ മരണത്തിലൂടെയും, എഡിക്ക് പട്ടണത്തിലെ ഒഴിഞ്ഞ വീടിനോടുള്ള ഭയത്തിലുടെയും പെന്നിവൈസിലേക്ക് എത്തുന്നു. പെന്നിവൈസ് അവരുടെ ഭയത്തിനെ ചൂഷണം ചെയ്താണ് നിലനില്‍ക്കുന്നത്.\nപെന്നിവൈസിന് മറ്റെന്തെങ്കിലും ലക്ഷ്യങ്ങള് ഉണ്ടോയെന്ന് ചോദിച്ചാല്, അത് ചിത്രത്തില് വ്യക്തമല്ല. ഭയപ്പെടുന്നവരെ കൊല്ലുന്നു. തന്നെ ഭയപ്പെടുന്നവരുടെ ഭയത്തെ അത് ആസ്വദിക്കുന്നു. ഭയത്തിന് പെട്ടെന്ന് അടിമപ്പെട്ട് പോകുന്നത് കുട്ടികളാണ്. അതുകൊണ്ട് തന്നെ പെന്നിവൈസ് കുട്ടികളെ കൂടുതലായി ആക്രമിക്കുന്നു. ഓരോ അനുഭവങ്ങളില് നിന്നാണ് നമുക്ക് ഭയമുണ്ടാകുന്നത്. ആ ഭയത്തെ ഓര്‍മിപ്പിച്ചുകൊണ്ട് നമ്മളിലേക്ക് എത്തിചേരുകയാണ് പെന്നിവൈസ് ചെയ്യുന്നത്. നമ്മുടെ ഭയങ്ങള് നിലകൊള്ളുന്ന മനസിന്റെ ഉള്ളറകളെ ഓര്‍മ്മിപ്പിക്കുന്ന ഒന്നാണ് ചിത്രത്തില് പെന്നിവൈസിന്റെ താവളവും.\nമറ്റ് ഹൊറര് ചിത്രങ്ങളില് നിന്നും വ്യത്യസ്തമായി ഇവിടെ കുട്ടികളെ സഹായിക്കാന് രക്ഷിതാക്കള് രംഗത്തെത്തുന്നില്ല. മറിച്ച് അവരില് നിന്നുള്ള സ്വാതന്ത്ര്യം കൂടിയാണ് കുട്ടികളെ പെന്നിവൈസില് നിന്നും മോചിപ്പിക്കുന്നത്. തങ്ങളുടെ ഭയങ്ങളെ നേരിട്ടാല് മാത്രമേ പെന്നിവൈസിനെ തുരത്താന് കഴിയൂ എന്ന ചിന്തയാണ് സിനിമയുടെ ഗതി നിയന്ത്രിക്കുന്നത്. ചിത്രത്തിന്റെ മറ്റൊരു പ്രത്യേകത, എല്ലാ ഹൊറര് ചിത്രങ്ങളേയും പോലെ ഇടയ്ക്കിടെ പ്രേതം വന്ന് പേടിപ്പിക്കുന്നില്ല എന്നുള്ളതാണ്. പെന്നിവൈസ് എപ്പോഴും ഇരുട്ടിലും വെളിച്ചത്തിലും ഒരുപോലെ നിലനില്‍ക്കുന്നു. എന്നാല് നിങ്ങള് ഭയപ്പെടുമ്പോള് മാത്രം പെന്നിവൈസിനെ കാണുന്നു. ചിത്രത്തില് ഉടനീളം സാധാരണ ഹൊറര് ചിത്രങ്ങളെപ്പോലെ ഇരുണ്ട രംഗങ്ങളല്ല. മറിച്ച് ഭയത്തോടൊപ്പം തന്നെ ഒരുപാട് ചിരിക്കാനുള്ള സന്ദര്‍ഭങ്ങളും തെളിച്ചമുള്ള ദൃശ്യങ്ങളുമുണ്ട്. പേടിപ്പിക്കാനായി കഥ പറയാതെ കഥയിലൂടെ പേടിയുളവാക്കുകയാണ് സംവിധായകന് ആന്‍ഡി മഷ്യേറ്റിയും സംഘവും.\nകുട്ടികള്‍ക്ക് ഏറ്റവും പ്രിയങ്കരനായ സര്‍ക്കസിലെ കോമാളി വേഷത്തില് എത്തി അവരെ ഇല്ലായ്മ ചെയ്യുകയാണ് പെന്നിവൈസ്. ഒരു ബലൂണ് നല്‍കി കുട്ടികളെ വശീകരിക്കുന്നു. എന്നാല് ബില്ലും കൂട്ടുകാരും ഈ പ്രലോഭനത്തെ അതിജീവിക്കുകയും തങ്ങള് ഒറ്റക്കെട്ടായി നിന്ന് തങ്ങളുടെ ഭയത്തെ അതിജീവിച്ചാല് മാത്രമേ പെന്നിവൈസ് ഇല്ലാതാകുകയുള്ളു എന്ന് മനസിലാക്കുകയും ചെയ്യുന്നു. 1986ല് പ്രസിദ്ധീകരിച്ച, സ്റ്റീഫന് കിംഗിന്‍റെ വിഖ്യാതമായ 'IT' എന്ന നോവലിനെ ആധാരമാക്കിയുള്ളതാണ് ചിത്രം. 1990ല് ടോമി ലീ വാല്ലസ് എന്ന സംവിധായകനാണ് ആദ്യമായി ITയെ ടിവി സീരിയല് രൂപത്തില് പ്രേക്ഷകര്‍ക്ക് മുന്നിലെത്തിച്ചത്. 27 വര്‍ഷങ്ങള്‍ക്ക് ശേഷം പെന്നിവൈസ് പ്രേക്ഷകരെ കാണാന് എത്തിയിരിക്കുകയാണ്. യാദൃശ്ചികമെന്നവണ്ണം നോവലിലെ പെന്നിവൈസ് 27 വര്‍ഷത്തിന്റെ ഇടവേളകളിലാണ് ടെറി എന്ന പട്ടണത്തെ വേട്ടയാടുന്നത്.\nചിത്രം ഒരു വ്യക്തമായ അന്ത്യത്തിലേക്ക് എത്തുന്നില്ല. സ്ഥിരം കാണാറുള്ള പ്രേതത്തിന്‍റെ ചരിത്രമോ വിവരണങ്ങളോ ന്യായവാദങ്ങളോ ചിത്രത്തിന്‍റെ അവസാനം കാണുന്നില്ല. പെന്നിവൈസ് ഇല്ലാതായോ, തിരികെ വരുമോ എന്നതിനും ഉത്തരമില്ല. വരാനിരിക്കുന്ന IT ചിത്രങ്ങളുടെ ആദ്യ അദ്ധ്യായം എന്ന രീതിയിലാണ് ഇത് അപൂര്‍ണതയില് അവസാനിക്കുന്നത്. ആ അപൂര്‍ണതയാണ് ചിത്രത്തിന്‍റെ ഭംഗിയും. കാരണം പെന്നിവൈസ് നിലനില്‍ക്കുന്നത് ഭയത്തിലാണ്. ഭയം എന്നന്നേക്കുമായി ഇല്ലാതാകുന്ന ഒന്നല്ല, മറിച്ച് അതിജീവിക്കേണ്ട ഒന്നാണ്.\nhorrormovie IT pennywise


കോവിഡ് സാഹചര്യം വിലയിരുത്താന് ഇന്ന് ഉന്നതതല യോഗം - കണ്ണൂരാൻ വാർത്ത\nHome കേരളം കോവിഡ് സാഹചര്യം വിലയിരുത്താന് ഇന്ന് ഉന്നതതല യോഗം\nകോവിഡ് സാഹചര്യം വിലയിരുത്താന് ഇന്ന് ഉന്നതതല യോഗം\nസംസ്ഥാനത്തെ കോവിഡ് സാഹചര്യം വിലയിരുത്താനായി ഇന്ന് ഉന്നതതലയോഗം ചേരും. ആരോഗ്യമന്ത്രി വീണാ ജോര്‍ജിന്റെ നേതൃത്വത്തില് ഇന്ന് വൈകിട്ട് അഞ്ചുമണിക്കാണ് യോഗം. രാജ്യത്തെ മറ്റ് സംസ്ഥാനങ്ങളില് കോവിഡ് കേസുകള് കൂടിക്കൊണ്ടിരിക്കുന്ന സാഹചര്യത്തിലാണ് ഇന്ന് സംസ്ഥാനത്തെ സ്ഥിതിഗതികള് വിലയിരുത്താന് യോഗം ചേരുന്നത്. മാസ്‌ക് ധരിക്കുന്നത് അടക്കമുള്ള കോവിഡ് മാനദണ്ഡങ്ങള് കര്‍ശനമായി തന്നെ തുടരണമെന്നാണ് വിദഗ്ധര് നിര്‍ദ്ദേശിക്കുന്നത്. ഇക്കാര്യങ്ങള് ഇന്നത്തെ യോഗത്തില് ചര്‍ച്ച ചെയ്‌തേക്കും.\nകഴിഞ്ഞ ഒരാഴ്ചയ്ക്കിടയില് 15,000ത്തിലധികം പോസിറ്റീവ് കേസുകളാണ് രാജ്യത്ത് റിപ്പോര്‍ട്ട് ചെയ്തിരിക്കുന്നത്. ഡല്‍ഹിയില് തുടര്‍ച്ചയായി മൂന്നാം ദിവസവും രോഗ ബാധിതരുടെ എണ്ണം ആയിരത്തിന് മുകളിലാണ്. കോവിഡ് കേസുകള് വര്‍ദ്ധിക്കുന്ന സാഹചര്യത്തില് പ്രധാനമന്ത്രി മുഖ്യമന്ത്രിമാരുടെ യോഗം വിളിച്ചിട്ടുണ്ട്. മറ്റെന്നാളാണ് യോഗം.


പുറപ്പാട് 15 - മലയാളം ബൈബിള്\n1മോശെയും യിസ്രായേൽമക്കളും അന്ന് യഹോവയ്ക്ക് സങ്കീർത്തനം പാടി ചൊല്ലിയത് എന്തെന്നാൽ: “ഞാൻ യഹോവയ്ക്ക് പാട്ടുപാടും, അവൻ മഹോന്നതൻ: കുതിരയെയും അതിന്മേൽ ഇരുന്നവനെയും അവൻ കടലിൽ തള്ളിയിട്ടിരിക്കുന്നു.\n2എന്റെ ബലവും എന്റെ ഗീതവും യഹോവയത്രേ; അവൻ എനിക്ക് രക്ഷയായിത്തീർന്നു. അവൻ എന്റെ ദൈവം; ഞാൻ അവനെ സ്തുതിക്കും; അവൻ എന്റെ പിതാവിൻ ദൈവം; ഞാൻ അവനെ പുകഴ്ത്തും.\n3യഹോവ യുദ്ധവീരൻ; യഹോവ എന്ന് അവന്റെ നാമം.\n4ഫറവോന്റെ രഥങ്ങളെയും സൈന്യത്തെയും അവൻ കടലിൽ തള്ളിയിട്ടു; അവന്റെ ധീരരായ തേരാളികൾ ചെങ്കടലിൽ മുങ്ങിപ്പോയി.\n5സമുദ്രം അവരെ മൂടി; അവർ കല്ലുപോലെ ആഴത്തിൽ താണു.\n6യഹോവേ, നിന്റെ വലങ്കൈ ബലത്തിൽ മഹത്വപ്പെട്ടു; യഹോവേ, നിന്റെ വലങ്കൈ ശത്രുവിനെ തകർത്തുകളഞ്ഞു.\n7നീ എതിരാളികളെ മഹാശക്തിയാൽ സംഹരിക്കുന്നു; നീ നിന്റെ ക്രോധം അയയ്ക്കുന്നു; അത് അവരെ താളടിയെപ്പോലെ ദഹിപ്പിക്കുന്നു.\n8നിന്റെ മൂക്കിലെ ശ്വാസത്താൽ വെള്ളം ഒന്നിച്ചുകൂടി; പ്രവാഹങ്ങൾ ചിറപോലെ നിന്നു; ആഴങ്ങൾ കടലിന്റെ ഉള്ളിൽ ഉറച്ചുപോയി.\n9“ഞാൻ പിന്തുടരും, പിടിക്കും, കൊള്ള പങ്കിടും; എന്റെ ആഗ്രഹം അവരാൽ പൂർത്തിയാകും; ഞാൻ എന്റെ വാൾ ഊരും; എന്റെ കൈ അവരെ നിഗ്രഹിക്കും” എന്ന് ശത്രു പറഞ്ഞു.\n10നിന്റെ കാറ്റിനെ നീ ഊതിച്ചു, കടൽ അവരെ മൂടി; അവർ ഈയംപോലെ പെരുവെള്ളത്തിൽ താണു.\n11യഹോവേ, ദേവന്മാരിൽ നിനക്ക് തുല്യൻ ആർ? വിശുദ്ധിയിൽ മഹിമയുള്ളവനേ, സ്തുതികളിൽ ഭയങ്കരനേ, അത്ഭുതങ്ങളെ പ്രവർത്തിക്കുന്നവനേ, നിനക്ക് തുല്യൻ ആർ?\n12നീ വലങ്കൈ നീട്ടി, ഭൂമി അവരെ വിഴുങ്ങി.\n13നീ വീണ്ടെടുത്ത ജനത്തെ ദയയാൽ നടത്തി; നിന്റെ വിശുദ്ധനിവാസത്തിലേക്ക് നിന്റെ ബലത്താൽ അവരെ കൊണ്ടുവന്നു.\n14ജാതികൾ കേട്ട് നടുങ്ങുന്നു. ഫെലിസ്ത്യനിവാസികൾക്ക് ഭീതിപിടിച്ചിരിക്കുന്നു.\n15എദോമ്യപ്രഭുക്കന്മാർ സംഭ്രമിച്ചു; മോവാബ്യവീരന്മാർ ഭയന്നുവിറച്ചു; കനാന്യ നിവാസികളെല്ലാം അധൈര്യപ്പെട്ടു.\n16ഭയവും ഭീതിയും അവരുടെമേൽ വീണു, നിൻ ഭുജമാഹാത്മ്യത്താൽ അവർ ശിലാതുല്യരായി; അങ്ങനെ, യഹോവേ, നിന്റെ ജനം കടന്നു, നീ സമ്പാദിച്ച ജനം കടന്നു പോയി.\n17നീ അവരെ കൊണ്ടുചെന്ന് തിരുനിവാസത്തിനായി ഒരുക്കിയ സ്ഥാനത്ത്, യഹോവേ, നിന്നവകാശപർവ്വതത്തിൽ നീ അവരെ നട്ടു, കർത്താവേ, തൃക്കൈ സ്ഥാപിച്ച വിശുദ്ധ മന്ദിരത്തിങ്കൽ തന്നേ.\n18യഹോവ എന്നും എന്നേക്കും രാജാവായി വാഴും.”\n19എന്നാൽ ഫറവോന്റെ കുതിരകൾ അവന്റെ രഥവും കുതിരപ്പടയുമായി കടലിന്റെ നടുവിൽ ഇറങ്ങിച്ചെന്നപ്പോൾ യഹോവ കടലിലെ വെള്ളം അവരുടെ മേൽ മടക്കി വരുത്തി; യിസ്രായേൽമക്കളോ കടലിന്റെ നടുവിൽ ഉണങ്ങിയ നിലത്തുകൂടി കടന്നുപോന്നു.\n20അഹരോന്റെ സഹോദരി മിര്യാം എന്ന പ്രവാചകി കയ്യിൽ തപ്പ് എടുത്തു; സ്ത്രീകൾ എല്ലാവരും തപ്പുകളോടും നൃത്തങ്ങളോടും കൂടെ അവളുടെ പിന്നാലെ ചെന്നു.\n21മിര്യാം അവരോടു പ്രതിഗാനമായി ചൊല്ലിയത്: “യഹോവയ്ക്ക് പാട്ടുപാടുവിൻ, അവൻ മഹോന്നതൻ: കുതിരയെയും അതിന്മേൽ ഇരുന്നവനെയും അവൻ കടലിൽ തള്ളിയിട്ടിരിക്കുന്നു.”\n22അതിനുശേഷം മോശെ യിസ്രായേലിനെ ചെങ്കടലിൽനിന്ന് മുമ്പോട്ട് നയിച്ചു; അവർ ശൂർമരുഭൂമിയിൽ ചെന്ന്, മൂന്നു ദിവസം മരുഭൂമിയിൽ വെള്ളം കിട്ടാതെ സഞ്ചരിച്ചു.\n23മാറയിൽ എത്തിയപ്പോൾ, മാറയിലെ വെള്ളം കുടിക്കുവാൻ അവർക്കു കഴിഞ്ഞില്ല; അതു കയ്പുപ്പുള്ളതായിരുന്നു. അതുകൊണ്ടു അതിന് മാറാ എന്ന് പേരിട്ടു.\n24അപ്പോൾ ജനം: “ഞങ്ങൾ എന്ത് കുടിക്കും” എന്ന് പറഞ്ഞ് മോശെയുടെ നേരെ പിറുപിറുത്തു.\n25അവൻ യഹോവയോട് അപേക്ഷിച്ചു; യഹോവ അവന് ഒരു വൃക്ഷം കാണിച്ചുകൊടുത്തു. അവൻ അത് വെള്ളത്തിൽ ഇട്ടപ്പോൾ വെള്ളം മധുരമായി തീർന്നു. അവിടെവച്ച് അവൻ അവർക്ക് ഒരു ചട്ടവും പ്രമാണവും നിയമിച്ചു; അവിടെവച്ച് അവൻ അവരെ പരീക്ഷിച്ചു:\n26“നിന്റെ ദൈവമായ യഹോവയുടെ വാക്ക് നീ ശ്രദ്ധയോടെ കേട്ട് അവന് പ്രസാദമുള്ളതു ചെയ്യുകയും അവന്റെ കല്പനകൾ അനുസരിച്ച് അവന്റെ സകലവിധികളും പ്രമാണിക്കുകയും ചെയ്താൽ ഞാൻ ഈജിപ്റ്റുകാരുടെമേൽ വരുത്തിയ വ്യാധികളിൽ ഒന്നും നിനക്ക് വരുത്തുകയില്ല; ഞാൻ നിന്നെ സൗഖ്യമാക്കുന്ന യഹോവ ആകുന്നു” എന്ന് അരുളിച്ചെയ്തു.\n27പിന്നെ അവർ ഏലീമിൽ എത്തി; അവിടെ പന്ത്രണ്ട് നീരുറവും എഴുപത് ഈത്തപ്പനയും ഉണ്ടായിരുന്നു; അവർ അവിടെ വെള്ളത്തിനരികെ പാളയമിറങ്ങി.\n< പുറപ്പാട് 14\nപുറപ്പാട് 16 >


സൗദിയില് വാഹനാപകടം; രണ്ട് ഉംറ തീര്‍ത്ഥാടകര് മരണപ്പെട്ടു – Chandrika Daily\nBy chandrika Friday December 7, 2018 16:37 pm\nസൗദിയില് വാഹനാപകടം; രണ്ട് ഉംറ തീര്‍ത്ഥാടകര് മരണപ്പെട്ടു\nദമ്മാം: മക്കയില് നിന്ന് ഉംറ നിര്‍വ്വഹിച്ചു മടങ്ങുകയായിരുന്ന തീര്‍ത്ഥാടകരായ രണ്ട് പേര് വാഹനാപകടത്തില് മരണപ്പെട്ടു. മംഗലാപുരം സ്വദേശികളായ എമിറേറ്റ് അബ്ദുല് ഖാദര്, ഇദ്ദേഹത്തിന്റെ ഭാര്യാപിതാവ് ബാവ എന്നിവരാണ്…\nദമ്മാം: മക്കയില് നിന്ന് ഉംറ നിര്‍വ്വഹിച്ചു മടങ്ങുകയായിരുന്ന തീര്‍ത്ഥാടകരായ രണ്ട് പേര് വാഹനാപകടത്തില് മരണപ്പെട്ടു. മംഗലാപുരം സ്വദേശികളായ എമിറേറ്റ് അബ്ദുല് ഖാദര്, ഇദ്ദേഹത്തിന്റെ ഭാര്യാപിതാവ് ബാവ എന്നിവരാണ് മരിച്ചത്. കൂടെ വാഹനത്തിലുണ്ടായിരുന്ന ഇവരുടെ കുടുംബം സാരമായ പരിക്കുകളോടെ കിംഗ് അബ്ദുല് അസീസ് ആസ്പത്രയില് ചികിത്സയിലാണ്.\nമരിച്ച അബ്ദുല് ഖാദറിന്റെയും ബാവയുടെയും മയ്യിത്തുകളും ഇതേ ആസ്പത്രി മോര്‍ച്ച റിയിലാണ് സൂക്ഷിച്ചിരിക്കുന്നത്. റെഡ് ക്രസന്റും ഹൈവേപെട്രോള് പോലീസും ചേര്‍ന്ന് ഇവരെ ഉടനെ ആസ്പത്രിയില് എത്തിച്ചെങ്കിലും മരണം സംഭവിക്കുകയായിരുന്നു.\nഇന്ന് (വ്യാഴം ) വൈകുന്നേരത്തോടെ ദമ്മാമില് നിന്ന് നൂറ്റി അമ്പത് കിലോമീറ്റര് അകലെ റിയാദ്-ജുബൈല് ഹൈവേയിലായിരുന്നു അപകടം. ജുബൈലിലെ ഒരു സ്വകാര്യ കമ്പനിയില് ജീവനക്കാരനായ അബ്ദുല് ഖാദറും കുടുംബവും സ്വന്തം വാഹനത്തില് കഴിഞ്ഞ ദിവസമാണ് മക്കയിലേക്ക് പോയത്. ഉംറ തീര്‍ത്ഥാടനം കഴിഞ് ജോലിസ്ഥലത്തേക്ക് മടങ്ങും വഴിയാണ് ഇവര് സഞ്ചരിച്ചിരുന്ന വാഹനം അപകടത്തില് പെട്ടത്. ഇരുപത്തിഅഞ്ച് വര്‍ഷമായി അബ്ദുല് ഖാദര് ജുബൈലില് ഉണ്ട്. ഭാര്യാപിതാവ് ബാവ ഈയ്യടുത്താണ് സന്ദര്‍ശക വിസയില് സഊദിയില് എത്തിയത്. വിവരമറിഞ് കിഴക്കന് പ്രവിശ്യയിലുള്ള ഇവരുടെ ബന്ധുക്കളും സുഹൃത്തുക്കളും സംഭവസ്ഥലത്തേക്ക് പുറപ്പെട്ടിട്ടുണ്ട്.\nCategories: Culture, More, News, Views Tags: accident death, hajj umra, makkah, saudi arabia


‘പൗരത്വം ചോദിക്കുന്നവരോട് ഇതേ മറുപടി തന്നെ പറഞ്ഞാല് മതി ; പ്രധാനമന്ത്രിക്കുള്ള അതേ അവകാശമാണ് രാജ്യത്തെ 136 കോടി ജനങ്ങള്‍ക്കും’ : രമേശ് ചെന്നിത്തല – Jaihind TV\n‘പൗരത്വം ചോദിക്കുന്നവരോട് ഇതേ മറുപടി തന്നെ പറഞ്ഞാല് മതി ; പ്രധാനമന്ത്രിക്കുള്ള അതേ അവകാശമാണ് രാജ്യത്തെ 136 കോടി ജനങ്ങള്‍ക്കും’ : രമേശ് ചെന്നിത്തല\nപൗരത്വം ചോദിക്കുന്നവർക്ക് പ്രധാനമന്ത്രി നരേന്ദ്ര മോദിയുടെ ഓഫീസ് നല്‍കിയ അതേ മറുപടി നല്‍കിയാല് മതിയെന്ന് പ്രതിപക്ഷ നേതാവ് രമേശ് ചെന്നിത്തല. പ്രധാനമന്ത്രി ജന്മനാ ഇന്ത്യന് പൗരനായതിനാല് അദ്ദേഹത്തിന് പൗരത്വ സര്‍ട്ടിഫിക്കറ്റിന്‍റെ ആവശ്യമില്ലെന്നായിരുന്നു പ്രധാനമന്ത്രിയുടെ ഓഫീസ് നല്‍കിയ മറുപടി. അങ്ങനെയെങ്കില് ഇതേ മറുപടി പറയാന് രാജ്യത്തെ ജനങ്ങള്‍ക്കും അവകാശമുണ്ടെന്ന് രമേശ് ചെന്നിത്തല ചൂണ്ടിക്കാട്ടി. പ്രധാനമന്ത്രിക്കുള്ള അതേ അവകാശം തന്നെയാണ് രാജ്യത്തെ 136 കോടി ജനങ്ങള്‍ക്കുമുള്ളതെന്നും അദ്ദേഹം ഫേസ്ബുക്കില് കുറിച്ചു.\nസുഭങ്കര് സര്‍ക്കാര് എന്നയാള് 2020 ജനുവരി 17ന് വിവരാവകാശ രേഖപ്രകാരം പ്രധാനമന്ത്രിയുടെ പൗരത്വ രേഖ ആവശ്യപ്പെട്ടതിനാണ് പ്രധാനമന്ത്രിയുടെ ഓഫീസ് ഇത്തരത്തില് മറുപടി നല്‍കിയത്. 1955 ലെ പൗരത്വ നിയമത്തിലെ അനുഛേദം3പ്രകാരം പ്രധാനമന്ത്രി ജന്മനാ ഇന്ത്യന് പൗരനാണെന്നും അതിനാല് പൗരത്വ സർട്ടിഫിക്കറ്റിന്‍റെ ആവശ്യമില്ലെന്നുമാണ് മറുപടി നല്‍കിയത്.\nരമേശ് ചെന്നിത്തലയുടെ ഫേസ്ബുക്ക് പോസ്റ്റ് :\n‘പ്രധാനമന്ത്രി നരേന്ദ്രമോദിക്കുള്ള അതേ അവകാശമാണ് ഇന്ത്യയിലെ136 കോടി ജനങ്ങൾക്കും ഉള്ളത്.പൗരത്വം ചോദിച്ചു വരുന്നവർക്ക് മുന്നിൽ,പ്രധാന മന്ത്രിയുടെ ഓഫീസ് നൽകിയ അതേ ഉത്തരം നൽകിയാൽ മതി.\nനരേന്ദ്രമോദി യുടെ പൗരത്വം ചോദിച്ച വിവരാവകാശ അപേക്ഷയ്ക്ക് നൽകിയ ഉത്തരം ഇതോടൊപ്പം ചേർക്കുന്നു. 1955 ലെ പൗരത്വ നിയമത്തിലെ സെക്ഷൻ3പ്രകാരം അദ്ദേഹം ജന്മനാൽ ഇന്ത്യൻ പൗരനാണെന്നാണ് മറുപടി നൽകിയിരിക്കുന്നത് .’


ഇത് പഴയസൂത്രം | chithrabhumi\nMay 11, 2018, 08:11 PM IST\n‘ഉറുമ്പുകൾ ഉറങ്ങാറില്ല' എന്ന സിനിമയിലൂടെ ശ്രദ്ധേയമായ തുടക്കം കുറിച്ച സംവിധായകനാണ് ജിജു അശോകൻ. കാര്യമായ വാണിജ്യവിജയം നേടിയില്ലെങ്കിലും ഒരു പ്രതികാര/മോഷണകഥയെ കഥാപാത്രങ്ങളുടെയും അവതരണത്തിന്റെയും പുതുമകൊണ്ട് ഉറുമ്പുകൾ പരിഗണനാർഹമായ സിനിമയാക്കിയിരുന്നു. കള്ളന്മാരായിരുന്നു ആദ്യകഥയിലെങ്കിൽ ഇക്കുറി കാമുകന്മാരാണ്. കള്ളനിൽനിന്ന് കാമുകനിലേയ്‌ക്കെത്തിയപ്പോൾ കഥപറയാൻ കാട്ടിയ ആ മിടുക്ക് കൈമോശം വന്നുപോയി എന്നു പറയാതെ വയ്യ. ജിജുവിന്റെ പ്രേമസൂത്രം കാലംതെറ്റിപ്പിറന്ന സിനിമയാണ്. മൂന്നാലുപതിറ്റാണ്ടുമുമ്പു നടക്കുന്ന ഒരു കഥയെ അതേ കാഴ്ചപ്പാടോടെ അവതരിപ്പിച്ച സിനിമ.\nസാഹിത്യകാരൻ അശോകൻ ചരുവിലിന്റെ ഒരു കഥയെ ആസ്പദമാക്കിയാണ് ജിജു അശോകൻ തിരക്കഥകൂടി നിർവഹിച്ച് പ്രേമസൂത്രം ഒരുക്കിയിരിക്കുന്നത്. പേരു സൂചിപ്പിക്കുന്നതുപോലെ ഏതാണ്ട് പ്രേമിക്കാനുള്ള സൂത്രങ്ങളൊക്കെയാണ് സിനിമയുടെ പ്രമേയം. ഉറുമ്പുകളിൽ ചോരശാസ്ത്രമൊക്കെ വിശദമായി പറയുന്നുണ്ടെങ്കിൽ ഇവിടെ കൂട്ടുപിടിക്കുന്നത് കാമശാസ്ത്രമാണ്.\nഉപകഥകളും കഥാപാത്രങ്ങളും സിനിമയുടെ രണ്ടരമണിക്കൂറിനു ഉൾക്കൊള്ളാവുന്നതിനും അപ്പുറമാണ്. നന്നായി മുഷിപ്പിക്കും. പത്മരാജന്റെ കഥകളിലൊന്നിനെ ആസ്പദമാക്കി മകൻ അനന്തപദ്മനാഭന്റെ തിരക്കഥയിൽ അരുൺ കുമാർ അരവിന്ദ് ഒരുക്കിയ 'കാറ്റ്' എന്ന കഴിഞ്ഞവർഷമിറങ്ങിയ സിനിമയെ ചിലയിടങ്ങളിൽ ഓർമിപ്പിക്കുന്നുണ്ട് പ്രേമസൂത്രം. കാറ്റിനു പറ്റിയപോലെ ഇപ്പോൾ ഈ പ്രമേയമെന്തിനു പറഞ്ഞു എന്നു തോന്നിപ്പിക്കുന്ന തരത്തിലാണ് പ്രേമസൂത്രം ഒരുക്കിയിരിക്കുന്നത്.\nസ്‌കൂൾ ജീവിതത്തിലെ നൊസ്റ്റാൾജിയയും പോയ്‌മറഞ്ഞ നാട്ടിൻപുറകാഴ്ചകളും പുനഃസൃഷ്ടിക്കാൻ സിനിമ ഒരുപാടു പ്രയത്‌നിക്കുന്നുണ്ട്. ഇക്കാര്യങ്ങളിലെല്ലാം വിജയിക്കുന്നുണ്ടുതാനും. പക്ഷേ, സിനിമയുടെ മുഖ്യപ്രമേയമായ പ്രണയത്തിലേക്കു വരുമ്പോൾ പ്രണയത്തെക്കുറിച്ചു പറഞ്ഞുപഴകിയ ഒരു ചെറുകഥയായിപ്പോയെന്നുമാത്രം.\nഅഞ്ചാം ക്ലാസ് മുതൽ ഒപ്പം പഠിക്കുന്ന അമ്മുവിനോടു പ്രകാശനു തോന്നുന്ന പ്രണയവും ആ പ്രണയം സാധ്യമാക്കാൻ ഏതാണ്ടൊരു ദുരൂഹജീവിതം നയിക്കുന്ന വി.കെ.പി. എന്ന മനുഷ്യൻ നൽകുന്ന ഉപദേശങ്ങളുമാണ് സിനിമയുടെ ഏറിയപങ്കും. ഇതിനിടയിൽ ഓന്തിനെ പിടിക്കാൻ നടക്കുന്ന എക്‌സെൻട്രിക്കായ വില്ലൻ മുതൽ ചാരായവിൽപ്പനക്കാരി ചേച്ചിവരെ നാടൻ നൊസ്റ്റാൾജിയയുടെ ഭാഗമായി നിരന്നുനിൽക്കുന്നു.\nബാലുവർഗീസ് ആണ് പ്രകാശനെ അവതരിപ്പിക്കുന്നത്. അമ്മുവിനെ ലിജോമോളും വി.കെ.പിയെ ചെമ്പൻ വിനോദ് ജോസും. താടിയില്ലാത്ത ബാലുവർഗീസിനെ കണ്ട അപൂർവം സിനിമകളിലൊന്നാണിത്. തോറ്റുതോറ്റു പത്താം ക്ലാസ് വരെയായ പ്രകാശനും തോൽക്കാതിരുന്നിട്ടും പത്തുവരെ മാത്രമായ അമ്മുവും(രണ്ടുപേരും ഒരേക്ലാസിലായിട്ടും അതെങ്ങനെ സംഭവിച്ചെന്നത് തീർത്തും അദ്‌ഭുതം തന്നെ!) തമ്മിലുള്ള പ്രണയത്തിന്റെ ദീർഘാവതരണമാണ് സിനിമ. പെൺകുട്ടികളുടെ പിന്നാലെ നടന്നു ശല്യപ്പെടുത്തുന്നതും ഉപദ്രവിക്കുന്നതും പ്രണയമാണെന്ന് തെറ്റിദ്ധരിച്ചിരുന്ന ഒരു കാലത്തെക്കുറിച്ചുള്ള രോമാഞ്ചപ്പെടലാണ് ഒരർഥത്തിൽ സിനിമ. സ്റ്റാക്കിങ് എന്ന് ഇംഗ്ലീഷിൽ വിളിക്കുന്ന ഈ ശല്യപ്പെടുത്തൽ ഇന്ത്യൻ ശിക്ഷാനിയമം(സെക്ഷൻ 354 ഡി) അനുസരിച്ച് ജയിൽശിക്ഷയ്ക്കു യോഗ്യതയുള്ളതാണ്. അതിനെയാണ് ശാസ്ത്രീയമായി ‘വളയ്ക്കൽ’ സൂത്രമായി രണ്ടരമണിക്കൂർ നീണ്ട സാഹിത്യഅസ്‌കിതയുള്ള അവതരണത്തിലൂടെ അവതരിപ്പിക്കുന്നത്. അല്പജ്ഞാനവുംവെച്ച് കൗമാരക്കാരെ കബളിപ്പിക്കുന്ന ചെമ്പൻ വിനോദ് ജോസിന്റെ വി.കെ.പി. എന്ന കഥാപാത്രത്തിനെ ആ ആംഗിളിൽ നോക്കിക്കണ്ടിരുന്നെങ്കിൽ രസമുണ്ടായിരുന്നു. എന്നാൽ മത്സ്യകന്യകയും മന്ത്രവാദവും എല്ലാം ചേർത്ത് ആകെ ഒന്നും പിടിതരാത്ത ഒരു കുത്തഴിഞ്ഞ സൂത്രമായി പ്രേമസൂത്രം അവസാനിക്കുന്നു.\nഒരു ചെറിയ തോടും പാടവരമ്പുമാണ് സിനിമയുടെ ഏറിയപങ്കും. സിനിമയിലുടനീളം മഴയും പെയ്യുന്നുണ്ട്. ഈ മഴയ്ക്കും കഥപറയുന്ന രീതിക്കും തുടക്കത്തിൽ കൗതുകമുളവാക്കാനാകുന്നുണ്ട്. സ്വരൂപ് ഫിലിപ്പാണ് ക്യാമറ.\nഅഭിനേതാക്കളെല്ലാവരും മികച്ച പ്രകടനമാണ് കാഴ്ചവെച്ചിരിക്കുന്നത്. അനുമോൾ, വിഷ്ണു ഗോവിന്ദ്, ഇന്ദ്രൻസ്, ധർമജൻ, സുധീർ കരമന എന്നിവരാണ് മറ്റു പ്രധാനവേഷങ്ങളിലെത്തുന്നത്.\nഗോപീസുന്ദറാണ് സംഗീതം. പശ്ചാത്തലസംഗീതം തുടക്കത്തിൽ ഹൃദ്യമാണെങ്കിലും പകുതി പിന്നിടുമ്പോൾ അസ്ഥാനത്തുള്ള പെരുമ്പറ കൊട്ടലിൽ അസഹ്യമാകും. ട്രോൾ സ്വഭാവമുള്ള എന്നാൽ പ്രാർഥനാഗാനത്തിന്റെ ഈണത്തിലുള്ള ഒരു പാട്ട് വളരെ കൗതുകം ഉയർത്തുന്നുണ്ട്.\nഈ ഭീമന്‍മാര് ഏറ്റമുട്ടുന്നു; വിജയം ആര്‍ക്കൊപ്പം?\nസ്വേച്ഛാധിപത്യം വ്യക്തിജീവിതത്തിൽ ഇടപെടുന്ന രീതികളിലേയ്ക്ക് വെളിച്ചംവീശി ദെര് ഈസ് നോ ഈവിള്\nആക്ഷന്റെ പൂരവുമായി ഗിരിയും ഗഡികളും | Thrissur Pooram Review\nറോമ: ക്യമറയില് രചിച്ച കവിത


സച്ചിന്റെ റെക്കോഡ് തകര്‍ക്കാന് കാത്തുനില്‍ക്കാതെ കുക്ക് വിരമിക്കുന്നു | Alastair Cook England great to retire from international cricket after fifth Test\nസച്ചിന്റെ റെക്കോഡ് തകര്‍ക്കാന് കാത്തുനില്‍ക്കാതെ കുക്ക് വിരമിക്കുന്നു\nSep 3, 2018, 06:47 PM IST\nഇന്ത്യക്കെതിരെ ഓവലില് വെള്ളിയാഴ്ച്ച തുടങ്ങുന്ന അവസാന ടെസ്റ്റിന് ശേഷം പാഡഴിക്കുമെന്ന് കുക്ക് വ്യക്തമാക്കി\nലണ്ടന്: ടെസ്റ്റ് ക്രിക്കറ്റില് ഇംഗ്ലണ്ടിന് വേണ്ടി ഏറ്റവും കൂടുതല് റണ്‍സ് നേടിയ താരം അലെസ്റ്റയര് കുക്ക് അന്താരാഷ്ട്ര ക്രിക്കറ്റില് നിന്ന് വിരമിക്കുന്നു. ഇന്ത്യക്കെതിരെ ഓവലില് വെള്ളിയാഴ്ച്ച തുടങ്ങുന്ന അവസാന ടെസ്റ്റിന് ശേഷം പാഡഴിക്കുമെന്ന് കുക്ക് വ്യക്തമാക്കി. ഇനി തന്നില് ഒന്നും ബാക്കിയില്ലെന്നും സ്വപ്‌നം കണ്ടതിനപ്പുറമുള്ള നേട്ടങ്ങള് സ്വന്തമാക്കി കഴിഞ്ഞെന്നും കുക്ക് വിരമിക്കല് പ്രഖ്യാപിച്ചുകൊണ്ട് പറഞ്ഞു.\n'സ്വപ്‌നം കണ്ടതിനുമപ്പുറമുള്ള നേട്ടങ്ങള് ഞാന് സ്വന്തമാക്കിക്കഴിഞ്ഞു. ഇംഗ്ലീഷ് ക്രിക്കറ്റിലെ ഇതിഹാസ താരങ്ങളോടൊപ്പം ഇത്രയും നീണ്ട വര്‍ഷങ്ങള് കളിക്കാന് കഴിഞ്ഞതില് അഭിമാനം മാത്രമേയുള്ളു. കഴിഞ്ഞ കുറച്ചു മാസങ്ങളായി ഞാന് ഇതിനെക്കുറിച്ച് ആലോചിക്കുകയായിരുന്നു. ഇത് വിരമിക്കാനുള്ള ശരിയായ സമയമാണ്. യുവതലമുറക്ക് വഴിമാറിക്കൊടുത്തേ മതിയാകൂ' കുക്ക് വ്യക്തമാക്കി.\nഎന്റെ ജീവിതത്തിലുടനീളം ഞാന് ക്രിക്കറ്റിനെ സ്‌നേഹിക്കുക മാത്രമേ ചെയ്തിട്ടുള്ളു. വീട്ടില് പൂന്തോട്ടത്തില് കളിച്ചുതുടങ്ങിയതു മുതല് ഇംഗ്ലീഷ് ജഴ്‌സിയില് അന്താരാഷ്ട്ര വേദികളില് കളിച്ചതുവരെ. ഇംഗ്ലീഷ് ജഴ്‌സി എന്നെന്നേക്കുമായി അഴിക്കുക എന്നത് എന്നെ സംബന്ധിച്ച് ഏറ്റവും സങ്കടകരമായ കാര്യമാണ്. എന്നിരുന്നാലും ചിരിക്കുന്ന മുഖവുമായി കളിക്കളം വിടണമെന്നാണ് എന്റെ ആഗ്രഹം.' കുക്ക് കൂട്ടിച്ചേര്‍ത്തു.\nഅന്താരാഷ്ട്ര ക്രിക്കറ്റില് നിന്ന് വിരമിക്കുമെങ്കിലും കൗണ്ട് ക്രിക്കറ്റില് സജീവമായിരിക്കുമെന്നും കുക്ക് വ്യക്തമാക്കി. കൗണ്ടിയില് എസെസ്‌ക്‌സ് ടീമംഗമാണ് കുക്ക്.\nഇംഗ്ലീഷ് ഓപ്പണറായ കുക്ക് നിലവില് കളിക്കുന്ന താരങ്ങളില് ടെസ്റ്റ് ക്രിക്കറ്റില് ഏറ്റവും കൂടുതല് റണ്‍സുള്ള താരമാണ്. 160 ടെസ്റ്റില് നിന്ന് 44.88 ശരാശരിയില് 12,254 റണ്‍സാണ് കുക്കിന്റെ അക്കൗണ്ടിലുള്ളത്. ഇതില് 32 സെഞ്ചുറിയും 56 അര്‍ദ്ധ സെഞ്ചുറിയും ഉള്‍പ്പെടുന്നു. എന്നാല് ഏറ്റവും കൂടുതല് റണ്‍സ് നേടിയവരുടെ പട്ടികയില് ആറാമതാണ്.\nസച്ചിന് തെണ്ടുല്‍ക്കര്, റിക്കി പോണ്ടിങ്, ജാക്കിസ് കാലിസ്, രാഹുല് ദ്രാവിഡ്, കുമാര് സംഗക്കാര എന്നിവരാണ് ഇക്കാര്യത്തില് കുക്കിന് മുന്നിലുള്ള ബാറ്റ്‌സ്മാന്‍മാര്. എന്നാല് ഇവരെല്ലാം ക്രിക്കറ്റില് നിന്ന് നേരത്തെ വിരമിച്ചതിനാല് സച്ചിന്റെ റെക്കോഡ് കുക്ക് തകര്‍ക്കുമെന്ന പ്രതീക്ഷയിലായിരുന്നു ആരാധകര്. എന്നാല് അതിന് കാത്തുനില്‍ക്കാതെയാണ് കുക്ക് കളമൊഴിയുന്നത്.\nAlastair Cook has announced that he will retire from international cricket at the end of the current Test series.\n👏 Congratulations onafantastic career for @englandcricket!\n✅ 160 Test matches\n✅ 12,254 Test runs\n✅4appearances on the Honours Boards#ENGvIND pic.twitter.com/dDe0b2mSc3\n59 ടെസ്റ്റില് ഇംഗ്ലണ്ടിനെ നയിച്ച് റെക്കോഡിട്ട കുക്ക് ഓപ്പണറായി 11627 റണ്‍സ് നേടിയിട്ടുണ്ട്. ഇതും സര്‍വ്വകാല റെക്കോഡാണ്.\nഇന്ത്യയ്‌ക്കെതിരെ 2006ല് ഇന്ത്യയില് അരങ്ങേറിയ കുക്ക് 12 വര്‍ഷങ്ങള്‍ക്കുശേഷം ഇന്ത്യയ്‌ക്കെതിരെ തന്നെ സ്വന്തം നാട്ടില് വിടവാങ്ങുന്നുവെന്ന പ്രത്യേകതയുമുണ്ട്. ഇംഗ്ലണ്ടിനായി 92 ഏകദിനങ്ങളും കളിച്ചിട്ടുള്ള കുക്ക് 36.40 റണ്‍സ് ശരാശരിയില് 3,204 റണ്‍സ് നേടി. അതേസമയം, 2014നു ശേഷം ഏകദിനത്തില് കളിച്ചിട്ടില്ല. നാല് ടിട്വന്റിയിലും കുക്ക് ഇംഗ്ലീഷ് ജഴ്‌സിയണിഞ്ഞു.\nContent Highlights: Cook England great to retire from international cricket after fifth Test


ഇന്ത്യ ലോകത്തിലെ മൂന്നാമത്തെ വലിയ സാമ്പത്തിക ശക്തിയായി മാറുമെന്ന് പഠനം - Swale Online Malayalam News\nHome Exclusive National Top News ഇന്ത്യ ലോകത്തിലെ മൂന്നാമത്തെ വലിയ സാമ്പത്തിക ശക്തിയായി മാറുമെന്ന് പഠനം\nഇന്ത്യ ലോകത്തിലെ മൂന്നാമത്തെ വലിയ സാമ്പത്തിക ശക്തിയായി മാറുമെന്ന് പഠനം\nat 9/18/2017 12:26:00 pm Exclusive, National, Top News,\nവികസിത രാജ്യങ്ങളായ ജപ്പാനെയും ജര്‍മനിയെയും പിന്നിലാക്കി ഇന്ത്യ ലോക സമ്പദ്ഘടനയില് മൂന്നാം സ്ഥാനത്തെത്തുമെന്നാണ് ആഗോള ധനകാര്യ സ്ഥാപനമായ എച്ച്.എസ്.ബി.സി. യുടെ വെളിപ്പെടുത്തല്\nദില്ലി: 2028 ആകുമ്പോഴേക്കും ലോകത്തിലെ മൂന്നാമത്തെ വലിയ സാമ്പത്തിക ശക്തിയായി ഇന്ത്യ മാറുമെന്ന് പഠനം. പത്തു വര്‍ഷത്തിനുള്ളില് വികസിത രാജ്യങ്ങളായ ജപ്പാനെയും ജര്‍മനിയെയും പിന്നിലാക്കി ഇന്ത്യ ലോക സമ്പദ്ഘടനയില് മൂന്നാം സ്ഥാനത്തെത്തുമെന്നാണ് ആഗോള ധനകാര്യ സ്ഥാപനമായ എച്ച്.എസ്.ബി.സി. യുടെ വെളിപ്പെടുത്തല്. അമേരിക്കയും ചൈനയും മാത്രമായിരിക്കും ഇന്ത്യക്ക് മുന്നില്. ഇപ്പോള് ആഗോള സമ്പദ്ഘടനയില് അഞ്ചാം സ്ഥാനത്താണ് ഇന്ത്യ.


Prithviraj: 'പിറന്നാള് ആശംസകള് പാത്തൂ'; കുഞ്ഞു പ്രാര്‍ത്ഥനയ്ക്കൊപ്പം പൃഥ്വി, കൊച്ചച്ചന് പാത്തുവിന്റെ മറുപടി! - actor prithviraj wishes prarthanaabirthday withathrowback photo | Samayam Malayalam\nactor prithviraj wishes prarthanaabirthday withathrowback photo\nAbin Mp | Samayam Malayalam | Updated: 29 Oct 2020, 12:12:00 PM\nപ്രാര്‍ത്ഥനയുടെ കുട്ടിക്കാലത്തെ ചിത്രമാണ് പൃഥ്വിരാജ് പങ്കുവച്ചിരിക്കുന്നത്. ചിത്രത്തില് പ്രാര്‍ത്ഥനയെ എടുത്തു നില്‍ക്കുകയാണ് പൃഥ്വി. പ്രാര്‍ത്ഥനയ്ക്ക് ആശംസകളുമായി അമ്മ പൂര്‍ണിമ എത്തിയിരുന്നു\n'പിറന്നാള് ആശംസകള് പാത്തൂ'; കുഞ്ഞു പ്രാര്‍ത്ഥനയ്ക്കൊപ്പമുള്ള ചിത്രം പങ്കുവച്ച് പൃഥ്വി\nമലയാളികളുടെ പ്രിയപ്പെട്ട താരജോഡികളായ ഇന്ദ്രജിത്തിന്റേയും പൂര്‍ണിമയുടേയും മകള് പ്രാര്‍ത്ഥനയുടെ ജന്മദിനമാണ് ഇന്ന്. പതിനാറാം പിറന്നാള് ആഘോഷിക്കുന്ന പ്രാര്‍ത്ഥനയ്ക്ക് ആശംസകളുമായി അമ്മ പൂര്‍ണിമ എത്തിയിരുന്നു. ഇപ്പോഴിതാ ചെറിയച്ഛന് പൃഥ്വിരാജും പ്രാര്‍ത്ഥനയ്ക്ക് ആശംസ നേരുകയാണ്. സോഷ്യല് മീഡിയയിലൂടെയാണ് പൃഥ്വിരാജ് ആശംസ അറിയിച്ചത്.\nപ്രാര്‍ത്ഥനയുടെ കുട്ടിക്കാലത്തെ ചിത്രമാണ് പൃഥ്വിരാജ് പങ്കുവച്ചിരിക്കുന്നത്. ചിത്രത്തില് പ്രാര്‍ത്ഥനയെ എടുത്തു നില്‍ക്കുകയാണ് പൃഥ്വി. ഹാപ്പി ബര്‍ത്ത് ഡെ പാത്തു എന്നാണ് പൃഥ്വിരാജ് കുറിച്ചിരിക്കുന്നത്. പൃഥ്വിയുടെ ആശംസയ്ക്ക് പ്രാര്‍ത്ഥന നന്ദി പറയുകയും ചെയ്യുന്നുണ്ട്. നന്ദി കൊച്ചച്ചാ, എത്രയും പെട്ടെന്ന് കാണാനാകട്ടെ എന്നായിരുന്നു പ്രാര്‍ത്ഥനയുടെ മറുപടി\nനേരത്തെ നടിയും സംവിധായകയുമായ ഗീതു മോഹന്‍ദാസും പ്രാര്‍ത്ഥനയ്ക്ക് ആശംസകളുമായി എത്തിയിരുന്നു.പ്രാര്‍ത്ഥനയ്ക്കൊപ്പമുള്ള മനോഹരമായൊരു ചിത്രം പങ്കുവച്ചു കൊണ്ടായിരുന്നു പൂര്‍ണിമയുടെ ആശംസ. ജീവിതത്തിലെ മധുരകരമായ 16 വര്‍ഷങ്ങള്. ഹപ്പി ബര്‍ത്ത് ഡെ സുന്ദരി മോളെ എന്നായിരുന്നു പൂര്‍ണിമയുടെ ആശംസ.\nAlso Read: 'അനുക്കുട്ടി ഇനി പുതിയ അഡ്രസ്സില്'; പുതിയ വീട്ടിലേക്ക് മാറി അനുശ്രീ!\nഎന്റെ ചിറകുകള്, എന്റെ കൂട്ടുപ്രതി, ഞാന് നിനക്കുള്ളതാണ്; പ്രണയ ചിത്രങ്ങളുമായി പൂനം ബജ്വ ആര്‍ട്ടിക്കിള് ഷോ\nപ്രാർത്ഥന ഇന്ദ്രജിത്ത് പൃഥ്വിരാജ് Prithviraj Prarthana Prithviraj Prarthana Indrajith Prarthana Birthday Poornima Indrajith Sukumaran\nWeb Title : actor prithviraj wishes prarthanaabirthday withathrowback photo


മഞ്ജുവാര്യര് വേഷമിടുന്ന തമിഴ് ചിത്രം അസുരന്റെ ട്രെയിലര് പുറത്തിറങ്ങി\nമഞ്ജു വാര്യര് ആദ്യമായി തമിഴില് അഭിനയിക്കുന്നചിത്രമായ അസുരന്റെ ട്രെയിലര് പുറത്തിറങ്ങി. വടചെന്നൈയ്ക്ക് ശേഷം ധനുഷിനെ നായകനാക്കി വെട്രിമാരന് സംവിധാനം ചെയ്യുന്ന ചിത്രമാണ് അസുരന്.\nവയലന്‍സും ക്ലാസ് സംഘര്‍ഷവുമൊക്കെ നിറഞ്ഞതാണ് ട്രെയിലര്. 'വെക്കൈ' എന്ന തമിഴ് നോവലിന്റെ സിനിമാ ആവിഷ്‌കാരമാണ് 'അസുരന്' എന്നു റിപ്പോര്‍ട്ടുകളുണ്ട്. എന്നാല് ചിത്രത്തിന്റെ കഥയെ സംബന്ധിക്കുന്ന കൂടുതല് വിവരങ്ങളൊന്നും അണിയറപ്രവര്‍ത്തകര് ഇതു വരെ പുറത്തുവിട്ടിട്ടില്ല.\nവി ക്രിയേഷന്‍സിന്റെ ബാനറില് കലൈപുലി എസ് താണു ആണ് ചിത്രം നിര്‍മ്മിക്കുന്നത്. ധനുഷും വെട്രിമാരനും ഒന്നിക്കുന്ന അഞ്ചാമത്തെ ചിത്രം എന്ന പ്രത്യേകതയും 'അസുരനു'ണ്ട്. ഇരുവരും ഒന്നിച്ച 'പൊല്ലാതവന്', 'ആടുകളം', 'വടചെന്നൈ' എന്നിവയെല്ലാം ബോക്‌സ് ഓഫീസ് വിജയവും നിരൂപക പ്രശംസയും നേടിയ ചിത്രങ്ങളായിരുന്നു.\nപരിപൂര്‍ണ സംതൃപ്തിയില്ലെങ്കില് ആ ബന്ധം മുമ്പോട്ടു കൊണ്ടു പോകുന്നതില് ഒരു അര്‍ഥമില്ല ; കൂടുതല് വഷളാകും ; സനം ഷെട്ടിയുമായി പിരിഞ്ഞതിനെ കുറിച്ച് തര്‍ഷന്\nറിമി ടോമിയുടെ മുന് ഭര്‍ത്താവ് റോയിസ് വീണ്ടും വിവാഹിതനാകുന്നു\nസി.ബി.ഐ പരമ്പരയിലെ പുതിയ ചിത്രം ഈ വര്‍ഷം തന്നെ എത്തും ; ചിത്രത്തെ കുറിച്ച് സംവിധായകന് കെ. മധു\n25 വര്‍ഷത്തെ സിനിമ ജീവിതത്തില് ഫ്‌ളക്‌സ് ബോര്‍ഡില് അവസരം ലഭിച്ച7വര്‍ഷം; നന്ദി പറഞ്ഞ് ജോജു ജോര്‍ജ്\nപത്മരാജന് ശേഷം മലയാളം കണ്ട ഏറ്റവും നല്ല തിരക്കഥാകൃത്താണ് ശ്യാം പുഷ്‌കരന് ; ഭദ്രന്


kollam district hospital covid കൊല്ലം ജില്ലാ ആശുപത്രി കൊവിഡ് ചികിത്സാകേന്ദ്രം ആക്കി മാറ്റും\nകൊല്ലം ജില്ലാ ആശുപത്രി കൊവിഡ് ചികിത്സാകേന്ദ്രം ആക്കി മാറ്റും\nകൊവിഡ് രോഗികളുടെ എണ്ണം ദിനംപ്രതി വർദ്ധിച്ചതോടെ കൂടുതൽ മുൻകരുതലുകളുമായി കൊല്ലം ജില്ലാ ഭരണകൂടം. കൊല്ലം ജില്ലാ ആശുപത്രി ഈ മാസം 20 മുതല് കൊവിഡ് ചികിത്സാകേന്ദ്രമാക്കി മാറ്റുമെന്ന് ജില്ലാ കളക്ടർ ബി.അബ്ദുൽ നാസർ പറഞ്ഞു. പാരിപ്പള്ളി മെഡിക്കൽ കോളജിൽ 500 കിടക്കകൾ ഏർപ്പെടുത്തും.\nകൊവിഡ് വ്യാപനം കണക്കിലെടുത്താണ് 20 മുതല് കൊല്ലം ജില്ലാ ആശുപത്രി കൊവിഡിനുവേണ്ടി മാത്രമുള്ള ചികിത്സാകേന്ദ്രമാക്കി മാറ്റാൻ തീരുമാനിച്ചത്. ജില്ലാ ആശുപത്രിയില് 50 പേവാര്‍ഡുകളാണുള്ളത്. ഇതിന് പുറമെ മറ്റ് വാര്‍ഡുകളും കൊവിഡ് രോഗികള്‍ക്കായി മാറ്റിവെക്കും. പാരിപ്പള്ളി ഗവ. മെഡിക്കല് കോളജ് ആശുപത്രിയില് 300 കിടക്കകളാണുള്ളത്. ഇത് 500 കിടക്കകളാക്കി വിപുലീകരിക്കുമെന്ന് ജില്ലാ കളക്ടർ ബി. അബ്ദുൽ നാസർ പറഞ്ഞു.\nRead Also: കൊല്ലം ജില്ലയില് ഇന്ന് കൊവിഡ് സ്ഥിരീകരിച്ചത് അഞ്ച് പേര്‍ക്ക്\nഗവ. വിക്ടോറിയ ആശുപത്രിയില് ഹോട്ട്സ്പോട്ടുകളിലും കണ്ടെയ്ന്മെന്റ് മേഖലകളില് നിന്നും ക്വാറന്റൈന് കാലയളവില് എത്തുന്ന ഗര്‍ഭിണികള്‍ക്കായി കൂടുതല് മിനി ഓപ്പറേഷന് തിയേറ്ററുകള് സജ്ജീകരിച്ചു. പ്രത്യേക ലേബര് റൂമുകളും ഏര്‍പ്പെടുത്തിയിട്ടുണ്ട്. ജില്ലാ ആശുപത്രിയിലെ നിലവിലുള്ള കിടപ്പുരോഗികളെ മറ്റ് രണ്ട് താലൂക്ക് ആശുപത്രികളിലേയ്ക്ക് മാറ്റാനാണ് തീരുമാനം. അതേസമയം കാത്ത്‌ലാബ്, കീമോതെറാപ്പി, ഡയാലിസിസ് യൂണിറ്റുകള് പ്രത്യേകം വേര്‍തിരിച്ചിട്ടുള്ള സംവിധാനത്തില് ജില്ലാ ആശുപത്രിയില് തുടരും.\nകൊല്ലം ജില്ലയില് ഇന്നലെ അഞ്ച് പേര്‍ക്കാണ് കൊവിഡ് സ്ഥിരീകരിച്ചത്. അഞ്ചു പേരും വിദേശത്ത് നിന്നും എത്തിയവരാണ്. ജില്ലയിലെ പാരിപ്പള്ളി ഗവണ്‍മെന്റ് മെഡിക്കല് കോളജില് ചികിത്സയിലിരുന്ന രണ്ടു പേര് രോഗമുക്തി നേടിയതിനെത്തുടര്‍ന്ന് ഇന്ന് വീടുകളിലേക്ക് മടങ്ങി.\nStory highlights: kollam district hospital covid


കള്ളനും പെരുങ്കള്ളനും മല്‍സരിച്ചപ്പോള് പെരുങ്കള്ളന് തോല്‍ക്കണമെന്ന് ആഗ്രഹിച്ചതാണ് കോണ്‍ഗ്രസ് ചെയ്ത തെറ്റ്: കെ മുരളീധരന\nFirst Published 3, Mar 2018, 4:24 PM IST\nകള്ളനും പെരുങ്കള്ളനും മല്‍സരിച്ചപ്പോള് പെരുങ്കള്ളന് തോല്‍ക്കണമെന്ന് ആഗ്രഹിച്ചതാണ് കോണ്‍ഗ്രസ് ചെയ്ത തെറ്റ്\nകോഴിക്കോട്: വടക്ക് കിഴക്കന് സംസ്ഥാനങ്ങളിലെ തിരിച്ചടിയ്ക്ക് കോണ്‍ഗ്രസിനെ പഴിച്ച് സിപിഎം തടിയൂരാന് ശ്രമിക്കുമ്പോള് പരിഹാസവുമായി കെ മുരളീധരന്. ത്രിപുരയില് ബിജെപിയും സിപിഎമ്മും മല്‍സരിച്ചപ്പോള് സിപിഎം വിജയിക്കണമെന്ന് ആഗ്രഹിച്ചവരാണ് സിപിഎമ്മുകാര്. എന്നാല് കോണ്‍ഗ്രസ് വോട്ടു കൊണ്ട് ബിജെപിക്കാര് വിജയിച്ചെന്ന് പറയുന്നത് ശരിയല്ല.\nകള്ളനും പെരുങ്കള്ളനും മല്‍സരിച്ചപ്പോള് പെരുങ്കള്ളന് തോല്‍ക്കണമെന്ന് ആഗ്രഹിച്ചതാണ് കോണ്‍ഗ്രസ് ചെയ്ത തെറ്റ്. കഴിഞ്ഞ 25 വര്‍ഷത്തിനിടയ്ക്ക് കോണ്‍ഗ്രസിന്റെ വോട്ട് കിട്ടി കോണ്‍ഗ്രസുകാരന് ജയിച്ചിട്ടില്ല പിന്നെയെങ്ങനെയാണ് ബിജെപി ജയിക്കുന്നതെന്ന് കെ മുരളീധരന് പറയുന്നു.\nയുഡിഎഫ് നടത്തുന്ന രാപകല് സമരം ഉദ്ഘാടനം ചെയ്ത് സംസാരിക്കുകയായിരുന്നു കെ മുരളീധരന്. ഒരു കോര്‍പ്പറേഷന്റെ വലുപ്പം പോലുമില്ലാത്ത ത്രിപുരയില് ബിജെപിയെ നേരിടാന് കഴിയാത്ത സിപിഎമ്മാണ് രാജ്യത്ത് ബിജെപിയെ നേരിടാന് പോകുന്നതെന്നു മുരളിധരന് പരിഹസിച്ചു.


ഉത്തരവാദിത്ത ടൂറിസം മിഷന്റെ മടവൂർ പാറ ഗ്രാമയാത്രക്ക് തുടക്കം - BLIVE - Malayalam\n1.8k Views by Blive News August 13, 2018, 1:36 pm inMain Slider, News, Travel\nനാട്ടിൻ പുറങ്ങളിൽ ഓണം ഉണ്ണാം, ഓണസമ്മാനങ്ങൾ വാങ്ങാം പദ്ധതി\nതിരുവനന്തപുരം: മലയാളികളുടെ ഓണത്തനിമ ആസ്വദിക്കാൻ കടൽ കടന്നും അതിഥികൾ എത്തിയപ്പോൾ മടവൂർപ്പാറ നിവാസികൾക്കും ഉത്സവ പ്രതീതി.\nഉത്തരവാദിത്ത ടൂറിസം മിഷന്റെ നേതൃത്വത്തിൽ ഓണത്തോട് അനുബന്ധിച്ച് നടത്തിയ മടവൂർ പാറ ഗ്രാമയാത്രയോട് അനുബന്ധിച്ചാണ് പത്തംഗ വിദേശ ടൂറിസ്റ്റുകൾ മടവൂർ പാറ കാണാനെത്തിയത്.\nഗ്രാമയാത്രയുടെ ഭാഗമായി സംഘം ആദ്യം എത്തിയത് പപ്പടം ഉണ്ടാക്കുന്ന മായയുടെ വീട്ടിലേക്കായിരുന്നു. പപ്പടത്തിനായി മാവ് കുഴക്കുന്നത് മുതൽ പപ്പടം കാച്ചുന്നത് വരെ അതിഥികൾക്ക് നവ്യാനുഭമായി. തുടർന്ന് ചിപ്സ് ഉണ്ടാക്കുന്നതും കണ്ടശേഷം വെറ്റില, കുരുമുളക് കൃഷികളും നേരിൽ കണ്ട് ആസ്വദിച്ചു. ഓമനയുടെ വീട്ടിലെ ഓലമെടയൽ കാണുകയും, അതിൽ പങ്കാളികളാകുകയും ചെയ്തു.\nതുടർന്ന് പ്രകൃതി രമണീയമായ മടവൂർ പറയുടെ ഗ്രാമഭംഗി ആസ്വദിച്ച സംഘം, പുരാതനമായ ശിവക്ഷേത്രവും സന്ദർശിച്ച് മനം നിറച്ചു. തുടർന്ന് ഇവർക്കായി വിഭവ സമൃദ്ധമായ സദ്യയും ഒരുക്കിയിരുന്നു.\nവാഴയിലയിൽ സദ്യ വിളമ്പി പായസം കൂട്ടി ഊണ് കഴിച്ച യു.കെ സ്വദേശി റോബ് പറഞ്ഞു, “കേരള സദ്യ സൂപ്പർ.” ഇത് തന്നെയായിരുന്നു അഞ്ചോളം രാജ്യങ്ങളിൽ നിന്നെത്തിയ വിദേശികൾക്കും പറയാനുള്ളത്.\nഓണത്തിന്റെ ഭാഗമായി സംസ്ഥാന ഉത്തരവാദിത്തമിഷൻ സംഘടിപ്പിക്കുന്ന വില്ലേജ് ലൈഫ് എക്സിപീരിയൻസിൽ പങ്കെടുത്ത റഷ്യ. ജർമ്മനി, ബെൽജിയം, യു കെ എന്നിവിടങ്ങളിൽ നിന്നുള്ളവർക്ക് ഓണസദ്യയും വില്ലേജ് ലൈഫ് എക്സ്പീരിയൻസും വ്യത്യസ്ത അനുഭവമായി.\nതങ്ങൾക്ക് പപ്പടം ഉണ്ടാക്കി കാണിച്ച മായയും, ഓലമെടയാൻ സഹായിച്ച ഓമനയോടൊപ്പവും സദ്യ കഴിക്കാൻ കഴിഞ്ഞതിന്റെ സന്തോഷവും അവർ പങ്ക് വെച്ചു.\nസംസ്ഥാനത്തെ അപ്രതീക്ഷിതമായ പ്രകൃതിദുരന്തത്തെ തുടർന്ന് ആഘോഷ പരിപാടികളും, സംസ്ഥാന തല ഉദ്ഘാടനവും ഉപേക്ഷിച്ചാണ് വില്ലേജ് ലൈഫ് എക്സീരിയൻസിന് തുടക്കം കുറിച്ചത്.\nഎക്പീരിയൻസ് ആസ്വദിക്കാനെത്തിയ വിദേശികളെ ഉത്തരവാദിത്ത ടൂറിസം മിഷൻ സംസ്ഥാന കോ ഓർഡിനേറ്റർ കെ, രൂപേഷ് കുമാർ മഞ്ഞക്കോടിയും, വാഴക്കാ ചിപ്സും, ഉപ്പേരിയും ഉൾപ്പെടെയുള്ള ഓണ സമ്മാനം നൽകി സ്വീകരിച്ചു, തുടർന്നായിരുന്നു വിഭമ സമൃദ്ധമായ ഓണസദ്യ.\nഇത്തവണ ഓഗസ്റ്റ് 15 മുതൽ 31 വരെ വിവിധയിടങ്ങളിൽ ഇത് പോലെയുള്ള ഗ്രാമയാത്രകൾ ഉത്തരവാദിത്തമിഷന്റെ നേതൃത്വത്തിൽ സംഘടിപ്പിക്കും.\nPrevious article മേക്കര് വില്ലേജ് സ്റ്റാര്‍ട്ടപ്പുകള്‍ക്ക് പ്രദര്‍ശനാവസരമൊരുക്കുന്നു\nNext article പോലീസ് സ്‌റ്റേഷനുകളെ സേവനകേന്ദ്രങ്ങളാക്കുക സര്‍ക്കാര് ലക്ഷ്യം: മുഖ്യമന്ത്രി


കറ്റാര്‍വാഴ കൃഷിചെയ്യാം; ആരോഗ്യം നിലനിര്‍ത്താം | Wayanad Vision\nBy സ്വന്തം ലേഖകൻ\t On Jan 8, 2021\nപച്ചക്കറി കൃഷിയില് സ്വയം പര്യാപ്തരാവണമെന്ന കാര്യത്തില് ആര്‍ക്കും ഒരു സംശയവുമില്ല. ആരോഗ്യസംരക്ഷണമാണ് നിങ്ങളുടെ ലക്ഷ്യമെങ്കില് പച്ചക്കറിക്കൊപ്പം കൂട്ടേണ്ട ഔഷധ സസ്യമാണ് കറ്റാര്‍വാഴ. ഇതിനെ ഔഷധമാക്കുന്നത് ഇലപ്പോളകള്‍ക്കുള്ളിലെ ജെല്ലില് നിറഞ്ഞിരിക്കുന്ന മ്യൂക്കോപോളിസാക്കറൈസുകളാണ്.വിറ്റാമിനുകളുടെയും കാല്‍സ്യം ഇരുമ്പ് സിങ്ക് തുടങ്ങിയ മൂലകങ്ങളുടെ കലവറയാണ് കറ്റാര്‍വാഴ.\nആന്റി ഓക്‌സൈഡുകള് ധാരാളമുള്ളതിനാല് ചര്‍മത്തിന് ആരോഗ്യവും നിറവും കൂട്ടാന് കറ്റാര്‍വാഴ ഉത്തമമാണ്. വിറ്റാമിന് ഇ ധാരാളമായി അടങ്ങിയിട്ടുള്ളതിനാല് വരണ്ട ചര്‍മ്മത്തിനും ചുളിവുകള് വീഴുന്നതിനും കരുവാളിപ്പിനും പരിഹാരം കാണാനും കറ്റാര്‍വാഴയ്ക്ക് കഴിയും. ദിവസവും കറ്റാര്‍വാഴ ജ്യൂസ് കുടിക്കുന്നത് രോഗപ്രതിരോധശേഷി കൂട്ടുന്നതിനും കാന്‍സര് വരാതെ നോക്കുന്നതിനു മുറിവുകള് ഉണങ്ങുന്നതിനും പ്രമേഹത്തിന്റെ തീവ്രത കുറയ്ക്കുന്നതിനും ദഹനപ്രക്രിയ കൂട്ടുന്നതിനും ഉത്തമമാണ്.\nഒന്നരയടി വരെ പൊക്കത്തില് വളരുന്ന കറ്റാര്‍വാഴ ചട്ടിയിലോ ഗ്രോബാഗുകളില് മണ്ണില് തന്നെയോ നട്ടുവളര്‍ത്താം.\nകിളിര്‍പ്പുകള് നട്ടാണ് പുതിയ തൈകള് കൃഷിചെയ്യുന്നത്. ചെടികള് തമ്മില് ഒന്നര അടി അകലം കൊടുത്ത് നടുന്നതാണ് നല്ലത്.ഉണങ്ങിപ്പൊടിഞ്ഞ ചാണകവളവും ചെടിക്ക് ഒന്ന് രണ്ട് കിലോഗ്രാം അടിവളമായി നല്‍കാം. മൂന്നാം മാസം മുതല് വിളവെടുക്കാം മാസത്തിലൊരിക്കല് കാലിവളവും മണ്ണിരക്കമ്പോസ്റ്റും ചേര്‍ത്ത് നടാം. തുടര്‍ച്ചയായി അഞ്ചു വര്‍ഷം വരെ വിളവെടുക്കാം എന്നതും കറ്റാര്‍വാഴയുടെ പ്രത്യേകതയാണ്. തെങ്ങിന് തോട്ടങ്ങളിലേക്കുള്ള ഒന്നാംതരം ഇടവിളയാണ് കറ്റാര്‍വാഴ. ദിവസം ആറ് മണിക്കൂറെങ്കിലും സൂര്യപ്രകാശവും കിട്ടുന്ന സ്ഥലത്താണ് കറ്റാര്‍വാഴ കൃഷിക്ക് അനുയോജ്യം.\nസര്‍ക്കാര് ജീവനക്കാരോടുള്ള നീതി നിഷേധം പ്രകടനവും പ്രതിഷേധ കൂട്ടായ്മയും നടത്തി\nകര്‍ഷക സമരം: പ്രതിപക്ഷകക്ഷികള് ഒറ്റക്കെട്ടായി സമരത്തിന് ഇറങ്ങണം :പി.കെ ശ്രീമതി ടീച്ചര്\nഒരു ഏക്കര് ഭൂമി ഇടിഞ്ഞു താഴ്ന്നു.\nമുത്തങ്ങയില് കുടുങ്ങിയ കണ്ണൂര് സ്വദേശിയായ ഗര്‍ഭിണിയെ…\nഇന്ന് ദേശീയ കായിക ദിനം\nമാര്‍ച്ച് 26ന് ഭാരത്ബന്ദ്\nജില്ലയില് 291 പേര്‍ക്ക് കൂടി കോവിഡ്\nആദിവാസി അമ്മമാരുടെ സമരം മദ്യ നിരോധന സമിതി ഏറ്റെടുക്കും.\nസ്വര്‍ണവില റെക്കോഡില്; പവന് 36,680 രൂപ\nഡിജിറ്റലൈസേഷന് പൂര്‍ത്തീകരണ പ്രഖ്യാപനം നടത്തി


അര്‍ബുദകോശത്തെ കൊല്ലാന് റോബോട്ടിക് സംവിധാനം | robotic system to kill cancer cells\nഅര്‍ബുദകോശത്തെ കൊല്ലാന് റോബോട്ടിക് സംവിധാനം\nMar 15, 2019, 09:53 AM IST\nഈ കുഞ്ഞന് റോബോട്ടിന്റെ രൂപം ഇഷ്ടമുള്ള രീതിയിലേക്ക് മാറ്റാനാവും. 700 നാനോമീറ്ററാണ് വ്യാസം. കട്ടികുറഞ്ഞ ഗ്ലാസുകൊണ്ടു നിര്‍മിച്ച കൂട്ടിനുള്ളിലാണ് സൂക്ഷിക്കുന്നത്.\nഒട്ടാവ:അര്‍ബുദബാധ കണ്ടെത്താനും രോഗംബാധിച്ച കോശങ്ങളെ നശിപ്പിക്കാനും പുതിയ റോബോട്ടിക് ഉപകരണം കണ്ടെത്തിയിരിക്കുകയാണ് കാനഡയില് നിന്നുള്ള ഒരുസംഘം ഗവേഷകര്.\nമനുഷ്യന്റെ മുടിയെക്കാള് കനംകുറഞ്ഞ കാന്തിക ഉപകരണമാണ് ഇതിന്റെ അടിസ്ഥാനം. ഇത് വളരെ ചെറുതും മുത്തിന്റെ ആകൃതിയിലുമുള്ള റോബോട്ടിനുള്ളില് ഘടിപ്പിക്കുകയാണ് ചെയ്യുക. അര്‍ബുദം ബാധിച്ച കോശത്തിലേക്ക് ഈ റോബോട്ടിനെ നിക്ഷേപിക്കുകയാണ് ചെയ്യുന്നതെന്ന് സയന്‍സ് റോബോട്ടിക്‌സ് എന്ന ജേണലില് പ്രസിദ്ധീകരിച്ച പഠനത്തില് പറയുന്നു.\nഈ കുഞ്ഞന് റോബോട്ടിന്റെ രൂപം ഇഷ്ടമുള്ള രീതിയിലേക്ക് മാറ്റാനാവും. 700 നാനോമീറ്ററാണ് വ്യാസം. കട്ടികുറഞ്ഞ ഗ്ലാസുകൊണ്ടു നിര്‍മിച്ച കൂട്ടിനുള്ളിലാണ് സൂക്ഷിക്കുന്നത്. ആറ് കാന്തികചുരുളുകളും ഇതിനുചുറ്റിലുമുണ്ടാകും.\nപരീക്ഷണം നടത്തുമ്പോള് മൈക്രോസ്‌കോപ്പിന്റെ സഹായത്തോടെയാണ് ഈ ഉപകരണത്തിന്റെ സ്ഥാനം ഗവേഷകര് നിയന്ത്രിച്ചത്. കാന്തികചുരുളിലൂടെ വൈദ്യുതി കടത്തിവിട്ടും കാന്തികമണ്ഡലത്തില് രൂപ മാറ്റം വരുത്തിയുമാണ് പരീക്ഷണം നടത്തിയത്. ആദ്യഘട്ടത്തിലും അവസാനഘട്ടത്തിലുമുള്ള മൂത്രാശയ അര്‍ബുദം ബാധിച്ച കോശങ്ങളിലായിരുന്നു ഗവേഷണം നടത്തിയത്.\nContent Highlights: robotic system to kill cancer cells\n2024 ല് ആദ്യമായി ഒരു വനിതയെ ചന്ദ്രനിലയക്കാന് പദ്ധതിയിട്ട് നാസ; രണ്ട് പേര് ചന്ദ്രനിലിറങ്ങും\nചന്ദ്രനില് ആദ്യമായി മനുഷ്യനെ ഇറക്കിയ രാജ്യമാണ് അമേരിക്ക. ഏറെ കാലങ്ങള്‍ക്ക് ..\nആ വേദന എനിക്കറിയാം; സഞ്ജയ് ദത്ത് വേഗം സുഖം പ്രാപിക്കട്ടെയെന്ന് ആശംസിച്ച് യുവി\n'ഫോര്‍വേഡാ'യി അര്‍ബുദം 'സ്‌റ്റോപ്പര് ബാക്ക്' ആകാന് സ്റ്റീഫന്\nക്യാന്‍സര് സുരക്ഷാ പദ്ധതി; സൗജന്യചികിത്സ ലഭിക്കുന്ന ആശുപത്രികള് ഇവയാണ്\nകാൻസർ രോഗം പാരമ്പര്യമായി വരുന്നതാണോ?\nകൊറോണ തലച്ചോറിനെ നേരിട്ട് ബാധിക്കുമോ? വെളിപ്പെടുത്തലുമായി പുതിയ പഠനം\nസ്റ്റാര്‍ലിങ്കില് 100 Mbps ഡൗണ്‍ലോഡ് വേഗത; 60 ഉപഗ്രഹങ്ങള് കൂടി വിക്ഷേപിച്ച് സ്‌പേസ് എക്‌സ്\nസൂക്ഷ്മാണുക്കള് ബഹിരാകാശ യാത്ര നടത്തുമോ? ആ സാധ്യതയിലേക്ക് വിരല് ചൂണ്ടി ഗവേഷരുടെ കണ്ടെത്തല്


ഉപ്പയും ഞാനും | പേച്ച്\nഎന്റെ എക്കാലത്തെയും പ്രിയ്യപ്പെട്ട ചെറുകഥകളില് ഒന്നാണ് Par Lagerkvist ന്റെ Father and I. എന്റെ ജീവിതാനുഭവം പോലെത്തന്നെ, ‘വിശ്വാസം’ എന്നത് എത്ര മനോഹരമാകാമെന്നും അപ്പോള് ഒരാഘാതം പോലെ വരുന്ന വിശ്വാസപ്രതിസന്ധിയുമൊക്കെ ചിത്രീകരിക്കുന്ന കഥ. പക്ഷേ അതുകൊണ്ടല്ല ഞാന് ആ കഥ ഇഷ്ടപ്പെടുന്നതും ഇടക്കൊക്കെ എടുത്തു വായിക്കുന്നതും. അതിലെ അച്ഛനും മകനും റെയില് പാളങ്ങള്‍ക്കരികിലൂടെയും വനത്തിലൂടെയും മറ്റും നടക്കുന്നത് എനിക്ക് കാണാമായിരുന്നു. പകലിലെയും ഇരുട്ടിലെയും അവരുടെ ലോകത്തെ. എന്നും രാവിലെയും സന്ധ്യകഴിഞ്ഞും ഞാനും എന്റെ ഉപ്പാനോടൊപ്പം നടക്കാറുണ്ടായിരുന്നു. ജീവിതത്തെപ്പറ്റി, കഴിഞ്ഞ കാലത്തെപ്പറ്റി, ചെയ്യനുള്ളതിനെപ്പറ്റി ഒക്കെ സംസാരിച്ചുകൊണ്ട്. അത് എന്റെ ഓര്‍മ്മ വെച്ച നാള് മുതല് ഞാന് ഗള്‍ഫിലേക്ക് വരുന്നതുവരെ ചെയ്തിരുന്ന ഒരു കാര്യമായിരുന്നു. ഗള്‍ഫില് നിന്നുവരുന്ന അവധിക്കാലത്ത് അത് തുടരുകയും ചെയ്തിരുന്നു.\nനാട്ടില് “വീ കെ” എന്ന ചുരുക്കപ്പേരില് അറിയപ്പെട്ടിരുന്ന വി. കെ. അബ്ദുള്ള – എന്റെ ഉപ്പ, ആദ്യകാലത്ത് സോഷ്യലിസ്റ്റ് ആയിരുന്ന ഒരു മുസ്ലീം ലീഗ് പ്രവര്‍ത്തകനായിരുന്നു. മൂന്നാം ക്ലാസ് വരെയേ പഠിച്ചിട്ടുള്ളൂ. നന്നേ ചെറുപ്പത്തില് തന്നെ ഉപ്പാന്റെ ഉപ്പയുടെ കൂടെ വെത്തില വില്‍ക്കാന് പോവുമായിരുന്നു. കൌമാരത്തില് മാഹി സ്പിന്നിംഗ് മില്ലില് ജോലി ചെയ്തു. സ്വാതന്ത്രസമരത്തില് പങ്കെടുത്തത് കാരണം മില്ലില് ഉണ്ടായിരുന്ന ജോലിയില് നിന്നും പിരിച്ചു വിടപ്പെട്ടു. (സ്വതന്ത്ര സമരത്തില് പങ്കെടുത്തത് മൈനര് ആയിരുന്ന കാലത്താണ് എന്ന കാരണം പറഞ്ഞു പില്‍ക്കാലത്ത് സര്‍ക്കാര് സ്വതന്ത്രസമര സേനാനികള്‍ക്കുള്ള പെന്‍ഷനും അദ്ദേഹത്തിന് നിഷേധിച്ചു. മാഹിയിലെ ഐ. കെ. കുമാരന്‍മാഷെ പോലെയുള്ള പ്രമുഖര് സാക്ഷ്യപ്പെടുത്തിയിട്ടും). പിന്നീട് ഉപ്പ കൊപ്രകച്ചവടം നടത്തി. നാട്ടുകാരില് നിന്നും തേങ്ങ വാങ്ങി വീട്ടില് വച്ച് കൊപ്രയാക്കി വെളിച്ചെണ്ണ മില്ലുകളിലും ബ്രോക്കര്‍മാര്‍ക്കും വില്‍ക്കല്. പിന്നീട് നീണ്ട നാല്‍പതു വര്‍ഷക്കാലം ആ ബിസിനസ്സ് തന്നെയായിരുന്നു.\nഅഴിയൂര് പഞ്ചായത്തിലെ മെമ്പറായി തുടര്‍ച്ചയായി 17 വര്‍ഷവും ഇടയ്ക്കു പഞ്ചായത്ത് പ്രസിഡണ്ട് ആയി അഞ്ചു വര്‍ഷത്തോളവും സേവനമനുഷ്ഠിച്ചിട്ടുണ്ട്. എഴുപതുകളുടെ തുടക്കത്തില് ഉണ്ടായ തലശ്ശേരി കലാപസമയത്ത് മാര്‍ക്സിസ്റ്റ് പാര്‍ട്ടി അദ്ദേഹത്തിന്റെ പ്രായമായ ഉമ്മ മാത്രം താമസിച്ചിരുന്ന വീട് പാതിരാത്രിയില് കത്തിച്ചു ചാമ്പലാക്കി. കലാപത്തില് വീട് നഷ്ടപ്പെട്ടവര്‍ക്ക് വേണ്ടി സ്വന്തം പാര്‍ട്ടിക്കാര് ധനശേഖരണം നടത്തി. പിരിവിനു ഉപ്പാന്റെ വീടിന്റെ കാര്യം പ്രചാരണത്തിന് ഉപയോഗിക്കുകയും സംസ്ഥാന നേതാക്കള് അടക്കം കത്തിയ വീട് കാണാന് വരികയും ചെയ്തെങ്കിലും ഒടുവില് പൈസയൊന്നും കൊടുത്തില്ല. തലശ്ശേരിയില് അല്ല ആ വീട് എന്നൊരു കാരണവും. (അന്ന് അഴിയൂര് പഞ്ചായത്ത് മണ്ഡലത്തില് ലീഗിന്റെ ഒരു ഭാരവാഹി കൂടിയായിരുന്ന ഉപ്പ ധനശേഖരണത്തിലെ അഴിമതിയെക്കുറിച്ചും തന്നോട് ചെയ്ത ചതിയെക്കുറിച്ചും മാതൃഭൂമിയില് ആക്ഷേപങ്ങള് കോളത്തില് പേരും സ്ഥാനവും വച്ചുതന്നെ എഴുതിയിരുന്നു). ആര് എസ് എസ് രണ്ടുതവണ അദ്ദേഹത്തെ അഴിമതി ആരോപണത്തില് ചതിക്കാന് ശ്രമിച്ചെങ്കിലും അടിസ്ഥാനരഹിതമെന്നു കണ്ടു വിജിലന്‍സ് കോടതി കേസുകള് തള്ളി. സംഭവബഹുലമായിരുന്ന രാഷ്ട്രീയജീവിതം തുടര്‍ച്ചയായി കിഡ്നികള്‍ക്കും ഹൃദയസംബന്ധിയുമായ ശാസ്ത്രക്രിയകള്‍ക്കു വിധേയനാവേണ്ടിവന്നതിനാല് കുറേക്കാലം നിര്‍ത്തിവെക്കാന് നിര്‍ബന്ധിതനായി. കുറെ വര്‍ഷങ്ങള്‍ക്കു ശേഷം രണ്ടായിരത്തിന്റെ ആദ്യവര്‍ഷങ്ങളില് വീണ്ടും സജീവ രാഷ്ട്രീയത്തില് ഇറങ്ങി.\nഉപ്പ രോഗാവസ്ഥകള് അതിജീവിക്കുന്നത് പോലും ജീവിതത്തോടുള്ള പൊരുതല് എന്ന നിലയില് രാഷ്ട്രീയപ്രവര്‍ത്തനമായി തോന്നിയിട്ടുണ്ട്. മദനിയെക്കുറിച്ച് മുന്‍പൊരിക്കല് എഴുതിയ ഒരു കുറിപ്പില് ഞാന് അതെക്കുറിച്ച് സൂചിപ്പിച്ചിട്ടുണ്ട്. (link)\n2006 മാര്‍ച്ച് 9നു രാവിലെ എനിക്ക് ജ്യേഷ്ഠന്റെ ഫോണ് വന്നു. ബസ്സില് യാത്ര ചെയ്യുന്നതിനിടെ ഉപ്പ സ്ട്രോക്ക് വന്നു കുഴഞ്ഞു വീണെന്നും ഉടനെ അടുത്തുള്ള മാഹി ഹോസ്പിറ്റലിലേക്ക് കൊണ്ടുപോയെന്നും അവിടെ നിന്നും കോഴിക്കോട് ബേബി മെമ്മോറിയല് ഹോസ്പിറ്റലിലേക്ക് കൊണ്ടുപോവുന്ന വഴിയിലാണെന്നും പറഞ്ഞു. ആംബുലന്‍സില് വച്ച് ഉപ്പയോട് ഞാന് ഫോണില് സംസാരിച്ചപ്പോള് ഉപ്പ പറഞ്ഞത് – എനിക്കൊന്നുമില്ലെടാ, പേടിക്കേണ്ട എന്നായിരുന്നു. കുറച്ചു കഴിഞ്ഞു ഞാന് വീണ്ടും വിളിച്ചപ്പോള് ജ്യേഷ്ഠന് ഫോണ് ഡോക്ടര്‍ക്ക് കൊടുത്തു. തലച്ചോറിലേക്കുള്ള രക്തയോട്ടം നിലച്ചിരിക്കുന്നു എന്ന് ഡോക്ടര്. “ഇനി നമ്മള് എന്താണ് ചെയ്യുക” എന്ന എന്റെ വ്യഗ്രതപൂണ്ട ചോദ്യത്തിന് ഡോക്ടറുടെ തണുത്ത മറുപടി – ഒന്നും ചെയ്യാനില്ല. കടലുകള്‍ക്കിപ്പുറം നിസ്സഹായനായി ഞാന് ഇരുന്നുപോയി. വിശ്വസിക്കാനാവാതെ.\nഅടുത്ത ദിവസം ഉപ്പാക്ക് അന്ത്യചുംബനം നല്‍കാന് ഞാന് നാട്ടിലെത്തി. അഴിയൂരില് എത്തിയപ്പോള് ഹര്‍ത്താല് ആചരിക്കുന്ന അങ്ങാടി കണ്ടതുമുതല് നാട്ടില് തങ്ങിയ ഒരാഴ്ചക്കാലം ഒരിക്കലും മറക്കാന് ആവാത്തതാണ്. രാഷ്ട്രീയ, മത, ജാതി വ്യത്യാസങ്ങള് ഇല്ലാതെ സംഘടനാപ്രവര്‍ത്തകരും നാട്ടുകാരും വീട്ടില് വന്നുകൊണ്ടേയിരുന്നു. എല്ലാവരും എന്നെ കെട്ടിപ്പിടിച്ചു. കണ്ണീരില്ലാതെ മിക്കവര്‍ക്കും സംസാരിക്കാന് സാധിച്ചിരുന്നില്ല. എന്നെ അത്ഭുതപ്പെടുത്തിയത്, ആണ്‍പെണ് വ്യത്യാസമില്ലാതെ എന്താണ്ട് എല്ലാവരും സംസാരിച്ചതില് മൂന്നു കാര്യങ്ങള് പൊതുവായി കാണാമായിരുന്നു – ഞങ്ങള് കുട്ടിക്കാലം മുതലുള്ള ചങ്ങാതിമാരാണ്, രണ്ടു മൂന്ന് ദിവസം മുന്‍പ് വരെയും കണ്ടിരുന്നു, പതിവുപോലെ കുറേനേരം നിന്ന് സംസാരിച്ചു. ഉപ്പ മരിച്ചത് 72 മത്തെ വയസ്സിലാണ്. എനിക്കന്നു 35 വയസ്സാവുന്നെ ഉള്ളൂ. ആ പ്രായമായപ്പോഴേക്കും തന്നെ എനിക്ക് ബാല്യകാലസുഹൃത്തുക്കള് ഒന്നും ബാക്കിയുണ്ടായിരുന്നില്ല. ഉപ്പയല്ലാതെ.\nപുസ്തകങ്ങളും രാഷ്ട്രീയവും ആയിരുന്നു ഞങ്ങളുടെ രാവിലെയും വൈകീട്ടുമുള്ള ഒരുമിച്ചുള്ള നടത്തത്തിലെ പ്രധാന സംസാര വിഷയങ്ങളില് ചിലത്. ഉപ്പാക്ക് പുസ്തകങ്ങളുടെയും പേപ്പര് കട്ടിങ്ങുകളുടെയും സുഹൃത്തുക്കള്‍ക്കെഴുതിയ ദീര്‍ഘമായ കത്തുകളുടെ കോപ്പികളുടെയും കിട്ടിയ മറുപടികളുടെയും ഒക്കെ വന്‍ശേഖരം തന്നെയുണ്ടായിരുന്നു. കൂടാതെ സ്വന്തമായ എഴുത്തുകളുടെയും. എപ്പോള് ഞാന് ബുക്ക്‌ഷോപ്പുകളില് പോകുമ്പോഴും ഉപ്പ കൂടെവരുമായിരുന്നു. ഞാന് ഒമാനില് ഉള്ള സമയം അയക്കുന്ന ദീര്‍ഘമായ കത്തുകളില് മിക്കപ്പോഴും അദ്ദേഹം ആയിടെ വായിച്ച പുസ്തകങ്ങളെക്കുറിച്ചായിരുന്നു.\nവിസ്മയമുണ്ടാക്കുന്ന കുടുംബജീവിതമായിരുന്നു അദ്ദേഹത്തിന്റേതു. ഇത്രയും തിരക്കേറിയ രാഷ്ട്രീയ, കച്ചവട ജീവിതത്തിനു ഇടയിലും ഞങ്ങള്‍ക്ക് ഒരിക്കലും അദ്ദേഹത്തിന്റെ സാന്നിധ്യം നഷ്ടപ്പെട്ടിരുന്നില്ല. എന്നും ഞങ്ങളുടെ കൂടെ കളിക്കാന് വരെ അദ്ദേഹം സമയം കണ്ടെത്തിയിരുന്നു. തേങ്ങ കൊപ്രയക്കുന്നതു വീട്ടില് തന്നെയുള്ള കൊപ്രക്കളത്തിലും മറ്റു സജ്ജീകരണങ്ങളും കൊണ്ടായതിനാല് ജോലിക്കരോടൊപ്പം വീട്ടിലെ എല്ലാരും ആ പ്രക്രിയയില് പങ്കെടുക്കുമായിരുന്നു. ജോലിക്കാര്‍ക്ക് കൊടുക്കുന്ന അതേ കൂലി ഉപ്പ ഞങ്ങള്‍ക്കും തരുമായിരുന്നു. ഈ പണം കൂട്ടിവെക്കുന്ന എന്റെ പെങ്ങളുടെ അടുത്തു നിന്നും ചിലപ്പോള് അദ്ദേഹം കടം വാങ്ങുന്നതും അത് കൃത്യമായി ഓര്‍മ്മിച്ചു പെങ്ങള് തിരികെ വാങ്ങുന്നതും കണ്ടിട്ടുണ്ട്.\nഒരിക്കലും ഞങ്ങളോട് ‘ആജ്ഞാപിച്ചിരുന്നില്ല ഉപ്പ. എന്ത് ചെയ്യണം ചെയ്യേണ്ട എന്നൊന്നും പറഞ്ഞ ഓര്‍മ്മയേ ഇല്ല. പകരം ഞങ്ങളുടെ ഓരോ ആഗ്രഹത്തിലും ഉദ്യമത്തിലും കൂടെയുണ്ടായിരുന്നു. ഒരിക്കല് ഒഴികെ. അതിലദ്ദേഹം അതീവദുഖിതനുമായിരുന്നു. ഞാന് ഡിഗ്രിക്ക് പഠിച്ചു തുടങ്ങിയ കാലം. അത് കഴിഞ്ഞാല് എഞ്ചിനീയറിംഗിന് പോവണമെന്നാണു എന്റെ ആഗ്രഹമെന്നും ഉപ്പാക്കറിയാം. തുടര്‍ച്ചയായ ഓപ്പറേഷനുകള് കാരണം ഉപ്പ കടം കയറി നില്‍ക്കുന്ന സമയമായിരുന്നു. ഒരു രാത്രി, അടുത്തുള്ള മര്‍ക്കറ്റില് നിന്നും വീട്ടിലേക്കുള്ള ഞങ്ങളുടെ പതിവ് നടത്ത സമയം. എന്റെ തോളില് കൈവച്ചു നടക്കുന്നതിനിടയില് അദ്ദേഹത്തിന്റെ സാമ്പത്തികനിലയെക്കുറിച്ചും പഠനം തുടരുക എന്നത് എത്ര ദുഷ്കരമായിരിക്കുമെന്നും അദ്ദേഹം പറഞ്ഞു. പെട്ടെന്ന് ഉപ്പ ടോര്‍ച്ച് ലൈറ്റ് ഓഫ് ചെയ്തു. ഇരുട്ടില് ആരും കാണാതെ ഞാന് കണ്ണീരൊപ്പി. ഉപ്പയും കരയുകയായിരുന്നു എന്നെനിക്കറിയാമായിരുന്നു.\nഉമ്മയെക്കുറിച്ചു പറയാതെ ഈ ഓര്‍മ്മക്കുറിപ്പ് പൂര്‍ണ്ണമാവില്ല. ആഴമേറിയ പ്രേമത്തിന്റെ പറഞ്ഞാല് തീരാത്ത കഥകളുണ്ട് അവരെക്കുറിച്ച്. കണ്ടുമോഹിച്ചു ഉപ്പതന്നെ വിവാഹാലോചനയുമായി ഉമ്മാന്റെ വീട്ടുകാരെ സമീപിച്ചതാണ്. വിവാഹം നടന്നു. ഉമ്മാന്റെ പതിമൂന്നാമത്തെ വയസ്സില്. ആജാനുബാഹുവായ ഉപ്പാനെ കണ്ടപ്പോള് ഉയരം അല്പം കുറഞ്ഞ, മെലിഞ്ഞ ഉമ്മ ഓടിപ്പോയി മുറിയില് കേറി വാതിലടച്ചു “$%^&$ ന്റെ മോനെ ഞാന് എന്റെ മുറീല് കേറ്റൂലാ..” എന്നും പറഞ്ഞു! അവള്‍ക്കിഷ്ടമുള്ളപ്പോള് ഒന്നിച്ചു കഴിയാം എന്ന് പറഞ്ഞു ഒരു വര്‍ഷത്തോളം ഉപ്പ കാത്തിരിക്കുകയും ചെയ്തു. ആ ജീവിതത്തില് അവര് ഒരിക്കല് മാത്രമേ പിരിഞ്ഞിരുന്നിട്ടുള്ളൂ. ഉപ്പ ഒരിക്കല് ഗള്‍ഫില് ജോലിക്ക് ശ്രമിക്കാന് വേണ്ടി പോയപ്പോള്. ചെന്ന് കുറച്ചു ദിവസങ്ങള് കഴിഞ്ഞു ഉപ്പ അയച്ച കത്ത് വായിച്ചു കണ്ണീരില് കുതിരുന്ന ഉമ്മയെക്കണ്ട് ഉപ്പാന്റെ അനിയന് ഒരു കുറിപ്പെഴുതി ഉപ്പാക്കയച്ചു. അതുകിട്ടി അടുത്ത ദിവസം ഉപ്പ തിരികേപ്പോന്നു.\nഉപ്പാന്റെ മരണശേഷം ഈ ഒന്‍പതു വര്‍ഷങ്ങള് ഊര്‍ജ്ജസ്വലതയുള്ള, ആത്മബലത്തോടെയുള്ള ജീവിതമായിരുന്നു ഉമ്മ ജീവിച്ചത്. ഇപ്പോള് ഈയിടെ ചെറിയ സ്ട്രോക്ക് വന്നു ഉമ്മയും വീണുപോയെങ്കിലും ആ ആത്മവീര്യം കുറയാതെ തന്നെ നില്‍ക്കുന്നുണ്ട്. മുസ്ലീം സ്ത്രീകളുടെ ജീവിതത്തെക്കുറിച്ചുള്ള മുന്‍ധാരണകള് നിറഞ്ഞ മതേതര ആശങ്കകളും അതേസമയം അവരുടെ ജീവിതത്തെ വിശ്വാസകേന്ദ്രീകൃതമെന്നും അതുവഴിമാത്രം അഭിമാനിതമെന്നും വിധിക്കുന്ന മുസ്ലീം സ്വത്വ പരികല്‍പനകളും ചര്‍ച്ചയാവുമ്പോള് രണ്ടുകൂട്ടരോടും എനിക്ക് തര്‍ക്കിക്കേണ്ടി വരുന്നത് ഉമ്മയുടെയും പെങ്ങളുടെയും ഒക്കെ ജീവിതം മനസ്സില് ഉള്ളതുകൊണ്ടാണ്. ഉമ്മ ജീവിതത്തില് പര്‍ദ്ദ ധരിച്ചിട്ടില്ല. സാരിയാണ് മുഖ്യമായും ധരിക്കുന്നത്. മതകീയമായ ചടങ്ങുകളില് നില്‍ക്കുമ്പോളും അപൂര്‍വ്വം സന്ദര്‍ഭങ്ങളിലും മാത്രമേ സാരിത്തലപ്പ് തട്ടമാക്കി മാറ്റുന്നത് കണ്ടിട്ടുള്ളൂ. അതേസമയം മുസ്ലീമിന്റെ സാംസ്കാരികമായ കാര്യങ്ങള് പലതും ഉമ്മാന്റെ ഐഡന്റിറ്റിയുടെ ഭാഗമായിരുന്നു. ഏറ്റവും പ്രകടമാവുന്നത് അലിക്കത്തുകളാണ്. രണ്ടുകാതിലും നിറയെയുള്ള അലിക്കത്തുകള് ഉപേക്ഷിക്കാന് ഉമ്മ ഇപ്പോഴും തയ്യാറല്ല. പെരുന്നാളും പുതുവസ്ത്രങ്ങളും മൈലാഞ്ചിയും ബിരിയാണിയും ബറാത്തിന്റെ കറിയും മൌലൂദും ഒക്കെ ആ ജീവിതത്തിന്റെ ഭാഗമായിരുന്നു. തങ്ങളുടെ മതജീവിത രീതികളെപ്പറ്റി ഉപ്പയും ഉമ്മയും ഒരിക്കലും തര്‍ക്കിക്കുന്നത് പോയിട്ട് സംസാരിക്കുന്നത് പോലും കണ്ടിട്ടില്ല. ഞങ്ങള് കുട്ടികളോടും ഒരു മാതാചാരവും അവര് രണ്ടുപേരും നിഷ്കര്‍ഷിച്ചിരുന്നുമില്ല. വിശ്വാസികളാണോ അല്ലയോ എന്ന് മറ്റുള്ളവര്‍ക്ക് വിധികല്‍പ്പിക്കാന് സാധിക്കാത്ത വിധം അവര് നേടിയ ജീവിതവിജയം പരസ്പര പ്രേമത്തിന്റെയും അംഗീകാരത്തിന്റെയും ആയിരുന്നു.\nഉപ്പാന്റെ മരണത്തിനു ശേഷമുള്ള ഒരു ദിവസം ഉപ്പാന്റെ ഓഫീസ് മുറിയില് ഒറ്റക്ക് ഇരിക്കുന്ന ഉമ്മാനെക്കണ്ട് ഞാന് ചെന്നപ്പോള് ഉമ്മ പറഞ്ഞ വാക്കുകളോടെ ഈ കുറിപ്പ് നിര്‍ത്തട്ടെ: “നിന്റെ ഉപ്പാന്റെ ശ്വാസം ഉണ്ടിവിടെ. എനിക്കത് അറിയാന് സാധിക്കുന്നുണ്ട്. നിനക്കറിയോ, നാല്‍പ്പതു വര്‍ഷക്കാലത്തെ ഒരുമിച്ചുള്ള ജീവിതത്തിനിടയില് ഞങ്ങള് തമ്മില് ഒരു വഴക്കുണ്ടായിട്ടില്ല. വി കെ എന്നോട് ഒരിക്കലും കയര്‍ത്തു സംസാരിച്ചിട്ടില്ല. ഒരിക്കലും എന്നെ ചോദ്യം ചെയ്തിട്ടില്ല. ഈ പ്രായത്തിലും ഒരുമിച്ചു നടക്കുമ്പോള് ആളുകള് ‘ഇണക്കുരുവികള്’ എന്നാണ് ഞങ്ങളെ വിളിച്ചിട്ടുള്ളത്.”\n[ഉപ്പാന്റെ അഞ്ചാം ചരമവാര്‍ഷികത്തിന് ഫേസ്‌ബുക്കില് എഴുതിയ “Father and I” (link) എന്ന കുറിപ്പ് അദ്ദേഹത്തിന്റെ ഒന്‍പതാം ചരമവാര്‍ഷികദിനത്തില് വിപുലപ്പെടുത്തിയത്]\nMarch 9, 2015 March 10, 2015 by Abdul Kareem5Comments Posted in: Uncategorized | Tagged as: father and i, memoir, ഉപ്പ, ഉമ്മ, ഓര്‍മ്മ\n5 thoughts on “ഉപ്പയും ഞാനും”\nRekha Raj, 11 March 10:20 am\n. മുസ്ലീം സ്ത്രീകളുടെ ജീവിതത്തെക്കുറിച്ചുള്ള മുന്‍ധാരണകള് നിറഞ്ഞ മതേതര ആശങ്കകളും അതേസമയം അവരുടെ ജീവിതത്തെ വിശ്വാസകേന്ദ്രീകൃതമെന്നും അതുവഴിമാത്രം അഭിമാനിതമെന്നും വിധിക്കുന്ന മുസ്ലീം സ്വത്വ പരികല്‍പനകളും ചര്‍ച്ചയാവുമ്പോള് രണ്ടുകൂട്ടരോടും എനിക്ക് തര്‍ക്കിക്കേണ്ടി വരുന്നത് ഉമ്മയുടെയും പെങ്ങളുടെയും ഒക്കെ ജീവിതം മനസ്സില് ഉള്ളതുകൊണ്ടാണ്. ഉമ്മ ജീവിതത്തില് പര്‍ദ്ദ ധരിച്ചിട്ടില്ല. സാരിയാണ് മുഖ്യമായും ധരിക്കുന്നത്. മതകീയമായ ചടങ്ങുകളില് നില്‍ക്കുമ്പോളും അപൂര്‍വ്വം സന്ദര്‍ഭങ്ങളിലും മാത്രമേ സാരിത്തലപ്പ് തട്ടമാക്കി മാറ്റുന്നത് കണ്ടിട്ടുള്ളൂ. അതേസമയം മുസ്ലീമിന്റെ സാംസ്കാരികമായ കാര്യങ്ങള് പലതും ഉമ്മാന്റെ ഐഡന്റിറ്റിയുടെ ഭാഗമായിരുന്നു. ഏറ്റവും പ്രകടമാവുന്നത് അലിക്കത്തുകളാണ്. രണ്ടുകാതിലും നിറയെയുള്ള അലിക്കത്തുകള് ഉപേക്ഷിക്കാന് ഉമ്മ ഇപ്പോഴും തയ്യാറല്ല. പെരുന്നാളും പുതുവസ്ത്രങ്ങളും മൈലാഞ്ചിയും ബിരിയാണിയും ബറാത്തിന്റെ കറിയും മൌലൂദും ഒക്കെ ആ ജീവിതത്തിന്റെ ഭാഗമായിരുന്നു loved this…really touching note ..\nAbdul Kareem, 11 March 10:58 am\nസ്നേഹം, രേഖ 🙂\nAnonymous, 25 March 12:24 pm\nബന്ധങ്ങൾ അതിർവരമ്പുകളില്ലാത്തതാകുമ്പോൾ ഊഷ്മളമാകുന്നു.\nNazeema Nazeer, 25 March 12:26 pm\nAbdul Kareem, 29 March 9:29 am


ക്ഷേമപെന്‍ഷനുകള് വീടുകളിലെത്തിച്ച് വോട്ട് തേടി സി.പി.എം നേതാക്കള്: വൃദ്ധദമ്പതികളുടെ പേരില് വ്യാജപ്രചാരണം; പെരുമാറ്റച്ചട്ടലംഘനത്തിന് പരാതി – Jaihind TV\nക്ഷേമപെന്‍ഷനുകള് വീടുകളിലെത്തിച്ച് വോട്ട് തേടി സി.പി.എം നേതാക്കള്: വൃദ്ധദമ്പതികളുടെ പേരില് വ്യാജപ്രചാരണം; പെരുമാറ്റച്ചട്ടലംഘനത്തിന് പരാതി\nകോഴിക്കോട്: തെരഞ്ഞെടുപ്പ് പെരുമാറ്റ ചട്ടങ്ങൾ കാറ്റിൽ പറത്തി കോഴിക്കോട് കായണ്ണയിലെ സി.പി.എം പ്രവർത്തകർ. പ്രദേശത്തെ പെൻഷനുകൾ വിതരണം ചെയ്യുന്നത് ബാങ്ക് ജീവനക്കാർ പോലുമല്ലാത്ത സി.പി.എം പ്രവർത്തകർ. വൃദ്ധ ദമ്പതികളുടെ പേരിൽ വ്യാജ പ്രചരണം നടത്തുന്നതായും പരാതി. ക്ഷേമ പെന്‍ഷന് വിതരണം മണ്ഡലത്തില് ഇടത് മുന്നണി പ്രചാരണായുധമാക്കുന്നതായി ചൂണ്ടിക്കാട്ടി യു.ഡി.എഫ് തെരഞ്ഞെടുപ്പ് കമ്മീഷനും കളക്ടർക്കും പരാതി നൽകി.\nകോഴിക്കോട് കായണ്ണ പഞ്ചായത്തിലെ കിഴക്കേപറമ്പില് അമ്മദിന്‍റെയും ഭാര്യ പാത്തുമ്മയുടെയും പേരിലാണ് സോഷ്യല് മീഡിയയില് സി.പി.എമ്മിന്‍റെ നേതൃത്വത്തില് വ്യാജപ്രചാരണം നടത്തുന്നത്. ബാങ്ക് ഉദ്യോഗസ്ഥര് നേരിട്ടെത്തിക്കേണ്ട പെന്‍ഷനുകള് അമ്മദിനും ഭാര്യക്കും രണ്ടുദിവസത്തെ ഇടവേളകളിലെത്തിച്ചത് പ്രദേശത്തെ സി.പി.എം പ്രവര്‍ത്തകര്. തെളിവിനെന്ന വ്യാജേന വൃദ്ധദമ്പതികളെ തെറ്റിദ്ധരിപ്പിച്ച് പണം ഉള്‍പ്പെടെ ഫോട്ടെയെടുത്തു. തുടര്‍ന്ന് എല്.ഡി.എഫ് സര്‍ക്കാര് പെന്‍ഷന് നല്‍കുന്നതില് കൃതജ്ഞത അറിയിച്ചുകൊണ്ടുള്ള അടിക്കുറിപ്പോടെ ചിത്രം സോഷ്യല് മീഡിയയില് വ്യാപകമായതോടെയാണ് വ്യാജപ്രചാരണം ബന്ധുക്കളുടെ ശ്രദ്ധയില്‍പ്പെടുന്നത്.\n“ഫോട്ടോ എടുക്കണമെന്ന് പറഞ്ഞപ്പോള് ബാങ്കിന്‍റെ എന്തെങ്കിലും ആവശ്യത്തിനാകുമെന്നാണ് കരുതിയത്. പെന്‍ഷന് കൈമാറി എന്നതിന്‍റെ തെളിവിനായിരിക്കും എന്നു കരുതി. എന്നാല് ഗള്‍ഫിലൊക്കെ പോയിട്ട് വാട്ട്സ്ആപ്പിലൂടെയൊക്കെ ഞാന് അവരുടെ കൂടെ കൂടി എന്ന രീതിയിലൊക്കെ പറയുമ്പോഴാണ് ഇത് മനസിലാകുന്നത്. മനസില് പോലും വിചാരിക്കാത്ത കാര്യമാണ്” – അമ്മദ് പറയുന്നു.\nയു.ഡി.എഫ് സര്‍ക്കാരിന്‍റെ കാലത്താണ് തങ്ങള്‍ക്ക് പെന്‍ഷന് അനുവദിച്ചുകിട്ടിയതെന്നും സി.പി.എം തങ്ങളെ കബളിപ്പിക്കുകയായിരുന്നുവെന്നും അമ്മദും ഭാര്യയും വ്യക്തമാക്കുന്നു. തെരഞ്ഞെടുപ്പ് പെരുമാറ്റച്ചട്ടങ്ങള് പൂര്‍ണമായും അട്ടിമറിച്ചുകൊണ്ട് സി.പി.എം പ്രവര്‍ത്തകര് സര്‍ക്കാര് ആനുകൂല്യങ്ങള് ഉള്‍പ്പെടെ പാര്‍ട്ടിയുടെ പേരില് ജനങ്ങളിലെത്തിച്ച് വോട്ട് അഭ്യര്‍ത്ഥിക്കുകയാണ് ചെയ്യുന്നത്. സംഭവത്തില് തെരഞ്ഞെടുപ്പ് കമ്മീഷനും കളക്ടര്‍ക്കും യു.ഡി.എഫ് പരാതി നല്‍കി.\nസി.പി.എം നിയന്ത്രണത്തിലുള്ള കായണ്ണ സര്‍വ്വീസ് സഹകരണബാങ്ക് വഴി പെന്‍ഷന് കൈപ്പറ്റുന്നവരെയാണ് ഇത്തരത്തില് സ്വാധീനിക്കാന് ശ്രമം നടക്കുന്നത്. പണം വിതരണം ചെയ്യാന് ബാങ്ക് ജീവനക്കാരെയാണ് ഏര്‍പ്പെടുത്തിയതെന്നും ഇതെങ്ങനെ സി.പി.എം നേതാക്കളുടെ കൈയിലെത്തി എന്ന് അറിയില്ലെന്നും ബാങ്ക് അധികൃതര് വ്യക്തമാക്കുന്നു. യു.ഡി.എഫ് നല്‍കിയ പരാതിയില് തെരഞ്ഞെടുപ്പ് കമ്മീഷന് സംഭവത്തെക്കുറിച്ച് അന്വേഷിക്കുകയാണ്.


പാക്കിസ്ഥാന് ആകാശം ഇന്ത്യക്ക് മുമ്പില് കൊട്ടിയടച്ചതോടെ ഇന്ത്യന് ആകാശത്ത് വിമാനങ്ങളുടെ കൂട്ടപ്പാച്ചില്... കൂട്ടിയിടി പേടിച്ചു അന്താരാഷ്ട്ര വിമാന കമ്പനികള്... - Pravasishabdam\nHome News National പാക്കിസ്ഥാന് ആകാശം ഇന്ത്യക്ക് മുമ്പില് കൊട്ടിയടച്ചതോടെ ഇന്ത്യന് ആകാശത്ത് വിമാനങ്ങളുടെ കൂട്ടപ്പാച്ചില്… കൂട്ടിയിടി പേടിച്ചു അന്താരാഷ്ട്ര...\nപാക്കിസ്ഥാന് ആകാശം ഇന്ത്യക്ക് മുമ്പില് കൊട്ടിയടച്ചതോടെ ഇന്ത്യന് ആകാശത്ത് വിമാനങ്ങളുടെ കൂട്ടപ്പാച്ചില്… കൂട്ടിയിടി പേടിച്ചു അന്താരാഷ്ട്ര വിമാന കമ്പനികള്…\nപാക്കിസ്ഥാന് ആകാശം ഇന്ത്യക്ക് മുമ്പില് കൊട്ടിയടച്ചതോടെ ഇന്ത്യന് ആകാശത്ത് വിമാനങ്ങളുടെ കൂട്ടപ്പാച്ചില്. വിമാനങ്ങളുടെ കൂട്ടിയിടി പേടിച്ചു അന്താരാഷ്ട്ര വിമാന കമ്പനികള്..\nമുംബൈയില് ആകാശത്ത് എത്തിഹാദും എയര് ഫ്രാന്‍സും കൂട്ടിയിടിക്കാതെ രക്ഷപെട്ടത് സെക്കന്റുകളുടെ വ്യത്യാസത്തില്. ഓട്ടോ സുരക്ഷാ സംവിധാനം വിമാനങ്ങളെ പരസ്പ്പരം അകറ്റിയിരുന്നില്ലെങ്കില് അനേകരുടെ ജീവന് പൊലിഞ്ഞേനേ .\nഇന്ത്യാ- പാക്കിസ്ഥാന് സംഘര്‍ഷം മൂര്‍ച്ഛിച്ചു നില്‍ക്കുന്ന സാഹചര്യം രാജ്യത്തെ വിമാനയാത്രികരുടെ നെഞ്ചിടിപ്പ് വര്‍ദ്ധിപ്പിക്കുന്നു. പുല്‍വാമ ഭീകരാക്രമണത്തെ തുടര്‍ന്നുള്ള യുദ്ധസമാനമായ സാഹചര്യം അവസാനിക്കാത്തതിനെ തുടര്‍ന്നാണ് അന്താരാഷ്ട്ര വ്യോമപാതയില് പാക്കിസ്ഥാന് വഴിയുള്ള ആകാശപാത അടയ്ക്കപ്പെട്ടത്.\nഇതോടെ ഇന്ത്യയുടെ വിവിധ വിമാനത്താവളങ്ങളില് നിന്നുള്ള വിമാനങ്ങള് പറന്നു പൊങ്ങുന്നത് കടുത്ത എയര് ട്രാഫിക്കിലൂടെയാണ്. ഇത് മൂലം അപകടം ഉണ്ടാകുന്ന സാഹചര്യങ്ങള് വര്‍ദ്ധിക്കുകയാണ്.\nപാക്കിസ്ഥാന് വ്യോമപാത അടച്ചതിനെത്തുടര്‍ന്ന് മുംബൈയ്ക്കുമുകളില് ആകാശപാതയില് രൂപപ്പെട്ട ഗതാഗതത്തിരക്ക് അപകട ഭീഷണി ഉയര്‍ത്തുന്നതായാണ് പുറത്തുവരുന്ന റിപ്പോര്‍ട്ടുകള്. കഴിഞ്ഞദിവസം രണ്ട് അന്താരാഷ്ട്ര വിമാനങ്ങള് തലനാരിഴയ്ക്കാണ് കൂട്ടിയിടിയില്‍നിന്ന് രക്ഷപ്പെട്ടത്.\nഹോചിമിന് സിറ്റിയില്‍നിന്ന് പാരീസിലേക്ക് പോവുകയായിരുന്ന എയര് ഫ്രാന്‍സിന്റെ ബോയിങ് 777 വിമാനവും അബുദാബിയില്‍നിന്ന് കാഠ്മണ്ഡുവിലേക്ക് പോവുകയായിരുന്ന എത്തിഹാദിന്റെ എയര്‍ബസ് 320 വിമാനവുമാണ് കൂട്ടിയിടിയുടെ വക്കില് നിന്നും തലനാരിഴയ്ക്ക് രക്ഷപെട്ടത്.\nവെള്ളിയാഴ്ച ഉച്ചയ്ക്കാണ് വിമാനങ്ങള് മുഖാമുഖം തൊട്ടടുത്ത് എത്തിയത്. എയര്‍ഫ്രാന്‍സ് വിമാനം മുംബൈ വിമാനത്താവളത്തിന് 32,000 അടി ഉയരെയും എത്തിഹാദ് വിമാനം 31,000 അടി ഉയരെയും വട്ടമിട്ട് പറക്കുകയായിരുന്നു. എത്തിഹാദ് വിമാനത്തിന് 33,000 അടി ഉയരത്തേക്ക് പറക്കാന് ഉച്ചയ്ക്ക് 1.40-ഓടെ മുംബൈ എയര് ട്രാഫിക് കണ്‍ട്രോളില്‍നിന്ന് നിര്‍ദ്ദേശം ലഭിച്ചു.\nമുകളിലേക്ക് കുതിക്കുന്നതിനിടെയാണ് ഈ വിമാനം എയര് ഫ്രാന്‍സ് വിമാനത്തിന് തൊട്ടടുത്തെത്തിയത്. സെക്കന്‍ഡുകളുടെ വ്യത്യാസത്തില് വെറും മൂന്ന് നോട്ടിക്കല്‍മൈല് അകലെയെത്തിയപ്പോള് ഇരുവിമാനങ്ങളും കൂട്ടിയിടി ഒഴിവാക്കാനുള്ള ടി.സി.എ.എസ്. സംവിധാനം പ്രവര്‍ത്തിപ്പിക്കുകയായിരുന്നു. അതോടെ വിമാനങ്ങള് പരസ്പരം അകന്നു.\nഎത്തിഹാദ് വിമാനത്തിന് അപകടത്തിലേക്ക് നയിക്കുമായിരുന്ന നിര്‍ദ്ദേശം നല്‍കിയ മുംബൈ എയര് ട്രാഫിക് കണ്‍ട്രോള് ഉദ്യോഗസ്ഥനെ ജോലിയില്‍നിന്ന് മാറ്റിനിര്‍ത്തിയിട്ടുണ്ട്.\nസംഭവത്തെക്കുറിച്ച് വിശദമായ അന്വേഷണം നടക്കുന്നുമുണ്ട്. ബാലാകോട്ടില് ഇന്ത്യ നടത്തിയ വ്യോമാക്രമണത്തിന്റെ പശ്ചാത്തലത്തില് ഫെബ്രുവരി 27 മുതല് പാക്കിസ്ഥാന് രാജ്യാന്തരവിമാനങ്ങള്‍ക്കുമുന്നില് വ്യോമപാത അടച്ചിട്ടിരിക്കുകയാണ്.\nപിന്നീട് ഇത് തുറക്കുമെന്ന് പലവട്ടം പ്രഖ്യാപിച്ചുവെങ്കിലും തുറന്നില്ല. ഏഴ് തവണ പാക്കിസ്ഥാന് തിയതി മാറ്റിക്കഴിഞ്ഞു. തിങ്കളാഴ്ച തുറക്കുമെന്നാണ് ഒടുവില് അറിയിച്ചിരിക്കുന്നത്. ഇപ്പോഴത്തെ സാഹചര്യത്തില് തുറക്കുമോ എന്നറിയേണ്ട സാഹചര്യവുമുണ്ട്.\nപാക് വ്യോമപാത അടച്ചതോടെ ഇന്ത്യന് വ്യോമപാതയില് വലിയ തിരക്കാണ് അനുഭവപ്പെടുന്നത്. വിമാനങ്ങളുടെ ആധിക്യം മൂലം ഗുരുതരമായ സ്ഥിതിവിശേഷമാണ് നിലനില്‍ക്കുന്നത്. ഇന്ത്യയില് നിന്ന് യുഎസിലേക്കും യൂറോപ്പിലേക്കുമുള്ള പല അന്താരാഷ്ട്ര സര്‍വീസുകളെയും ഇത് ബാധിച്ചിട്ടുണ്ട്.\nPrevious articleബിഡിജെഎസിന് അഞ്ചു സീറ്റുകള്… തുഷാര് തൃശൂരില് മത്സരിക്കും\nNext articleലീഗ്- എസ്.ഡി.പി.ഐ. രഹസ്യചര്‍ച്ചയുടെ വീഡിയോദൃശ്യം ചോര്‍ത്തിയത് കുഞ്ഞാലിക്കുട്ടിയോ..\nപരാജയത്തില് സമനില തെറ്റി ബിജെപി; കെജ്രിവാളിനെ ഭീകരവാദിയെന്ന് വിളിച്ച് എംഎല്‍എ


ഡിയർ ആലിയ ഭട്ട് : Deepika.com Cinema News\nനിഷ്കളങ്ക മുഖവും നാട്യമികവിന്റെ പാരമ്പര്യവുമായാണ് ആലിയ ഭട്ട് ബോളിവുഡിൽ തന്റെ മേൽവിലാസം കുറിക്കുന്നത്. അപ്പോഴും ഒരുപാടു സിനിമകൾ എന്നതിനുമപ്പുറം കഥാപാത്രങ്ങളുടെ മികവുകൊണ്ടാണ് ആലിയ പ്രക്ഷക മനസിൽ സ്‌ഥാനം നേടിയത്. സംവിധായകനും നിർമാതാവുമായ മഹേഷ് ഭട്ടിന്റെയും മുൻകാല നായിക സോണി റസ്ദാനിന്റെയും മകളാണ് ഈ പ്രതിഭ. ഏറെ വിവാദം സൃഷ്ടിച്ച ഉഡ്താ പഞ്ചാബ്, കപൂർ ആൻഡ് സൺസ്, ഡിയർ സിന്ദഗി എന്നിങ്ങനെ തുടർച്ചയായ ഹിറ്റുകൾ നേടി ബിടൗണിന്റെ പോയ വർഷത്തെ താരറാണി പട്ടവും ഈ നായിക സ്വന്തമാക്കി. വർഷാവസാനമെത്തിയ ഡിയർ സിന്ദഗിയിൽ ഷാരുഖാനൊപ്പമാണ് ഈ നായിക എത്തിയത്. പുതിയ ചിത്രത്തിന്റെ വിജയാഘോഷത്തിൽ പ്രിയ നായിക മനസ് തുറക്കുന്നു...\nഷാരുഖ് ഖാനും സംവിധായകൻ ഗൗരി ഷിൻഡേയ്ക്കുമൊപ്പം ഡിയർ സിന്ദഗിയുടെ വിജയാഘോഷത്തിൽ നിൽ ക്കുമ്പോഴുള്ള സന്തോഷം?\nഎനിക്കു വളരെയേറെ പുതുമയേറിയ അനുഭവമായിരുന്നു ഡിയർ സിന്ദഗി. ഞാൻ ആദ്യമായാണ് ഗൗരി ഷിൻഡേക്കും ഷാരുഖ് ഖാനുമൊപ്പം വർക്കു ചെയ്യുന്നത്. എനിക്ക് ഈ സിനിമ ഏറെ ഇഷ്ടപ്പെട്ടു എന്നതാണ് അതിനു കാരണം. ഡിയർ സിന്ദഗിയെ മറ്റൊരു സിനിമയുമായി താരതമ്യം ചെയ്യണ്ട കാര്യമേയില്ല. അതൊരു വ്യത്യസ്തമായ കഥയാണ് പറയുന്നത്. ഈ ചിത്രത്തിൽ വർക്കു ചെയ്യുമ്പോൾ തന്നെ ആ പുതുമ എനിക്കു കിട്ടിയിരുന്നു.\nഈ ചിത്രത്തിലെ കഥാപാത്രത്തെ ആലിയയുടെ യഥാർഥ ജീവിതത്തിൽ കാണാൻ സാധിക്കുമോ?\nഒരുപാടു കാണാം. ഞാൻ 50 ചിത്രങ്ങൾ പൂർത്തിയാക്കിയാലും എനിക്ക് ഏറെ ചേർത്തുവയ്ക്കാനാവുന്നതാണ് ഇതിലെ കഥാപാത്രം. കാരണം അതിലെ ഓരോ കഥാപാത്രവും വളരെ യഥാർത്ഥമാണ്. എങ്കിലും പൂർണമായും അതുപോലെയല്ല ഞാൻ. ആ കഥാപാത്രം വളരെ എടുത്തുചാടുന്ന സ്വഭാവമാണ്. പക്ഷേ, ഞാൻ ഒരു കാര്യം പറയുമ്പോഴും ചെയ്യുമ്പോഴും ആലോചിക്കാറുണ്ട്.\nഎപ്പോഴും എങ്ങനെയാണ് പോസിറ്റീവായി ഇരിക്കാൻ സാധിക്കുന്നതെങ്ങനെ?\nപോസിറ്റീവായി എപ്പോഴും ജിവിക്കുക എന്നത് പ്രയാസമേറിയ കാര്യമാണ്. പക്ഷേ, ഒരു കാര്യവും നെഗറ്റീവാകാതിരിക്കാൻ ഞാൻ ശ്രദ്ധിക്കാറുണ്ട്. എങ്കിലും നമ്മൾ നെഗറ്റീവിനും പോസിറ്റീവിനും ഇടിയിലൂടെയാണല്ലോ ജീവിക്കുന്നത്. നെഗറ്റീവായാൽ നമ്മുടെ സമയവും ജീവിതവുമാണ് നഷ്ടം.\nഷാരുഖ് ഖാൻ എന്ന സൂപ്പർസ്റ്റാറിനൊപ്പമുള്ള അനുഭവത്തെ എങ്ങനെ ഓർക്കുന്നു?\nതാര പദവിയുമായി നടക്കുന്ന ആളല്ല ഷാരുഖ് ഖാൻ. ലൊക്കേഷനിൽ ഒരു സൂപ്പർ താരമായിട്ടല്ല അദ്ദേഹം എത്തുന്നത്. നമ്മളെല്ലാം കാണാൻ ആഗ്രഹിക്കുന്നതങ്ങനെയാണെങ്കിലും, അദ്ദേഹം വളരെ സിംപിളായിട്ടാണ് വരുന്നത്. ഒരു സൂപ്പർ താരമായിരുന്നിട്ടും അദ്ദേഹത്തെ ആ കഴിവു വ്യത്യസ്തനാക്കുന്നു. ഷൂട്ടിംഗിനിടയിൽ ഞങ്ങൾ എല്ലാ കാര്യങ്ങളും സംസാരിക്കാറുണ്ടായിരുന്നു. ഞാനെന്തങ്കിലും മണ്ടത്തരം കാണിച്ചാലും അദ്ദേഹം പറയും, ‘ബേബി, അത് ഇപ്പോഴല്ല, പിന്നെ!’ എന്ന്... എല്ലാവരേയും തുല്യമായി കാണാൻ അദ്ദേഹത്തിനു കഴിയുന്നു.\nതൊട്ടു മുമ്പെത്തിയ ഷാരുഖ് ചിത്രം പരാജയമായിരുന്നല്ലോ?\nഅതു ഷാരുഖ് ഖാനാണ്. ഓരോ സിനിമയും വളരെ ആവേശത്തോടെയാണ് അദ്ദേഹം ചെയ്യുന്നത്. എല്ലാവർക്കും വിജയങ്ങളും പരാജയങ്ങളും ഉണ്ട്. പക്ഷേ, അദ്ദേഹം നോക്കുന്നത് നല്ല സിനിമകൾക്കു വേണ്ടിയാണ്. എല്ലാത്തരം വേഷങ്ങളും അദ്ദേഹത്തിനു ചെയ്യാനാകുന്നത് അതുകൊണ്ടാണ്. തന്റെ പ്രവർത്തനമണ്ഡലം കൂടുതൽ വിശാലമാക്കാനാണ് അദ്ദേഹം ശ്രമിക്കുന്നത്.\nഷാരുഖിനു ചെറുപ്പം മുതൽ തന്നെ ആലിയയെ പരിചയമുണ്ടെന്ന് എന്നു പറഞ്ഞിട്ടുണ്ടല്ലോ?\nചെറുപ്പത്തിൽ ഷാരുഖ് ഖാനെ കണ്ടത് എനിക്ക് ഓർമ്മയില്ല എന്നതാണ് സത്യം. എന്റെ അച്ഛനും ഷാരുഖും തമ്മിൽ നല്ല ഒരു സൗഹൃദം ഉണ്ട്. ഷാരുഖ് എപ്പോഴും പറയാറുണ്ട് ഫോൺ വിളിച്ചാൽ പോലും അദ്ദേഹത്തിനു നിരസിക്കാൻ പറ്റാത്തത് എന്റെ അച്ഛൻ മഹേഷ് ഭട്ട് വിളിക്കുമ്പോഴാണെന്ന്. എത് എന്താണെന്ന് എനിക്കറിയില്ല. ആദ്യമായി ഷാരുഖിന്റെ വീട്ടിൽ പോകുന്നത് എനിക്കു 11–12 വയസുള്ളപ്പോഴാണ്. മുടിയൊക്കെ ചുരുണ്ട് അത്ര ഭംഗിയൊന്നുമില്ലാത്ത ഒരു ഡ്രസ്സൊക്കെയാണ് അന്നു ഞാൻ ധരിച്ചിരുന്നത്. ഞാനും ഷാരുഖുമെല്ലാം ഒരു ടേബിളിലിരുന്നാണ് സാൻഡ്വിച്ചൊക്കെ കഴിച്ചത്. ഞാൻ വലിയ അമ്പരപ്പോടെ അത് നോക്കിയിരിക്കുകയായിരുന്നു. ഇപ്പോൾ ഈ ചിത്രത്തിന്റെ ഷൂട്ടിംഗിന്റെ ഇടയിൽ അച്ഛൻ അന്നത്തെ ചിത്രങ്ങളൊക്കെ എനിക്ക് അയച്ചു തന്നു. അതു ഞാൻ ഷാരുഖിനെ കാണിച്ചു.\nഈ ചെറിയ പ്രായത്തിൽ സിനിമയിൽ നായികയാകുമ്പോഴുള്ള ഉത്തരവാദിത്തങ്ങളെ എങ്ങനെ മാനേജ് ചെയ്യുന്നു.\nഒരു സിനിമയിൽ നമ്മൾ അഭിനയിക്കാനാണെത്തുന്നത്. അതു ചെയ്യുന്നു, കഴിയുമ്പോൾ പോകുന്നു. അതുകൊണ്ടു തന്നെ കൂടുതൽ ഭാരങ്ങൾ എന്നെ അലട്ടുന്നില്ല എന്നതാണു സത്യം. സംവിധായകന്റെ ഉത്തരവാദിത്വമാണ് ഓരോ സിനിമയെയും മികച്ചതാക്കുക എന്നത്. അപ്പോൾ ഓരോ സിനിമയും സംവിധായകന്റെ ചുമലിലാണ്. പിന്നെ പ്രായം ഞാൻ ഓർക്കാറില്ല. നമ്മൾ ഒരു കാര്യം ചെയ്യുമ്പോൾ അതിനെ ഏറ്റവും മികച്ചതാക്കാനാണ് നോക്കുന്നത്.\nആലിയയുടെ ഈ വർഷത്തെ മികച്ച കഥാപാത്രമായിരുന്നു ഉഡ്താ പഞ്ചാബിലേത്. അതിനു അവാർഡ് കിട്ടാഞ്ഞതിൽ വിഷമം തോന്നിയിരുന്നോ?\nആരാണോ മികച്ചാതായി പെർഫോം ചെയ്യുന്നത്, അവർ വിജയിക്കും. അതിന് ഞാൻ അപ്സെറ്റായിട്ടു കാര്യമില്ലല്ലോ. കിട്ടിയില്ലലോ എന്നു ചിന്തിക്കാം, പക്ഷേ, നമ്മൾ മുന്നോട്ട് സഞ്ചരിക്കുകയാണ്. നീർജയിൽ മികച്ച പ്രകടനമാണ് സോനം കപൂർ കാഴ്ച വെച്ചത്. അതുകൊണ്ടാണ് അവർക്ക് അവാർഡ് കിട്ടിയത്. കഴിഞ്ഞ വർഷത്തെ സിനിമകൾ നോക്കുമ്പോൾ സോനം കപൂറിന്റെ വേഷമാണു മികച്ചതെന്നു പ്രേക്ഷകർക്കു തോന്നി. അതാണ് അവരെ അവാർഡിന് അർഹയാക്കിയതും.\nഉഡ്താ പഞ്ചാബിൽനിന്നു ഡിയർ സിന്ദ്ഗിയിലേക്കു എത്തുമ്പോൾ വളരെ വ്യത്യസ്തങ്ങളായ വേഷങ്ങളാണ് ചെയ്തിരിക്കുന്നത്. എങ്ങനെ ബാലൻസ് ചെയ്യുന്നു\nഅത് മനപ്പൂർവമായുള്ള തെരഞ്ഞെടുപ്പായിരുന്നില്ല. സംഭവിക്കുന്നതാണ്. വ്യത്യസ്തങ്ങളായ വേഷങ്ങളെയാണ് നമ്മൾ ഏപ്പോഴും ആഗ്രഹിക്കാറുള്ളത്. ഒരേപോലുള്ള വേഷങ്ങൾ ചെയ്യുമ്പോൾ നമുക്ക് ബോറടിക്കാൻ തുടങ്ങും. ഡിയർ സിന്ദഗി സന്തോഷം പകരുന്ന ഒരു ചെറിയ ചിത്രമാണത്. എന്നാൽ അത്ര എളുപ്പമുള്ള വേഷമല്ല അതിൽ ചെയ്തത്. ഒരു പെൺകുട്ടിയുടെ ജീവിതത്തിലൂടെയുള്ള യാത്രയാണ്. അതിനെയാണ് പ്രേക്ഷകരിലേക്ക് സംശയമില്ലാതെ പറഞ്ഞുകൊടുക്കുന്നത്. സത്യത്തിൽ വളരെ പ്രയാസമേറിയ വേഷമായിരുന്നു അത്.\nപ്രേക്ഷകർ ഏറെ പ്രതീക്ഷയോടെ കാത്തിരിക്കുകയാണ് ആഷിഖി3ക്കു വേണ്ടി. ചിത്രം ഉടനുണ്ടാകുമോ?\nതീവ്രമായ പ്രണയ കഥകൾ എനിക്ക് ഇഷ്ടമാണ്. അതുകൊണ്ടാണ് ആഷിഖി3ചെയ്യണമെന്ന് കരുതുന്നത്. അതിന്റെ തിരക്കഥാ ജോലികൾ നടക്കുകയാണ് ഇപ്പോൾ. അച്ഛനൊപ്പം ഒരു ചിത്രം എന്നത് ആ സിനിമയിലൂടെ സാധ്യമാകും.\nമലയാള ചിത്രം വീരത്തിലെ നായകനാണ് കുനാൽ കപൂർ. ഡിയർ സിന്ദഗിയിൽ കുനാലുമായുള്ള അഭിനയ പരിചയം എങ്ങനെയുണ്ടായിരുന്നു?\nവിസ്മയകരമായൊരു അനുഭവമായിരുന്നു അത്. സൂപ്പർ ഹിറോയാണ് കുനാൽ. കൂടാതെ ഒരുപാട് പെൺകുട്ടികൾ അദ്ദേഹത്തിന്റെ ആരാധികമാരാണ്. അപ്പോൾ കുനാലിനൊപ്പം എനിക്കു വർക്കു ചെയ്യാൻ സാധിച്ചത് തന്നെ വലിയാ കാര്യമായാണ് ഞാൻ കാണുന്നത്.\nറൊമാന്റിക് ഹീറോയായ ഷാരുഖിനൊപ്പം അഭിനയിച്ചെങ്കിലും പ്രണയ നായികയാവാൻ കഴിഞ്ഞില്ലെന്നു തോന്നുന്നുണ്ടോ?\nഒരിക്കലുമില്ല. ഈ ചിത്രത്തിൽ അങ്ങനെയൊരു കഥയ്ക്കുള്ള സ്കോപ്പില്ല. ഞങ്ങളുടെ കഥാപാത്രങ്ങളുടെ പ്രായം തന്നെ വളരെ വ്യത്യസ്തമാണതിൽ. അവിടെ അങ്ങനെയൊരു കഥയായാൽ അതു പ്രേക്ഷകർ സ്വീകരിക്കണമെന്നില്ല. പക്ഷേ, പുതിയൊരു സിനിമയിൽ അത്തരമൊരു കഥ വന്നാൽ ഞങ്ങൾക്ക് അഭിനയിക്കാനാവുന്നതാണ്. ഞാനെപ്പോഴും പറയാറുള്ളതാണ് സ്നേ ഹത്താൽ മാത്രമാണ് ഓരോ ബന്ധങ്ങളും നിലകൊള്ളുന്നത്.\nവരുൺ ധവാനും ആലിയയും ഒന്നിച്ചാണ് സിനിമ ജീവിതം ആരംഭിച്ചത്. വരുണിന്റെ വളർച്ച ശ്രദ്ധിക്കാറുണ്ടോ?\nഓരോ സിനിമയോടും 100 ശതമാനം കമ്മിറ്റ്മെന്റുള്ള വ്യക്‌തിയാണ് വരുൺ. അദ്ദേഹത്തിന്റെ എല്ലാ ചിത്രങ്ങളും സൂപ്പർഹിറ്റാണ്. കൂടാതെ കോമഡിയുടെ ഒരു ട്രാക്ക് തന്നെ ബോളിവുഡിൽ വരുൺ നേടിയെടുത്തു. എന്നാൽ ബദ്ലാപൂർ എന്ന ചിത്രത്തിലൂടെ നമ്മളെ ഞെട്ടിച്ചതുമാണ് വരുൺ. ഞങ്ങൾ രണ്ടുപേരും പരസ്പരം ചിത്രങ്ങളെ ശ്രദ്ധിക്കാറുണ്ട്.\nഓരോ സ്ത്രീയും ധീരയായിരിക്കണം എന്നത് ആലിയയുടെ അഭിപ്രായത്തിൽ എന്താണ്?\nസ്വന്ത അഭിപ്രായം ഏതു കാര്യത്തിലും വ്യക്‌തമായി പറയാനും അതിൽ ഉറച്ചു നിൽക്കാനും സാധിക്കണം. താൻ പറയുന്ന കാര്യത്തിൽ മുന്നോട്ടു പോകുമ്പോഴും അതിന്റെ ഉത്തരവാദിത്വം ഏറ്റെടുക്കുകയും വേണം. അപ്പോൾ അതിലുണ്ടാകുന്ന പ്രതികൂലങ്ങളേയും പ്രതികരണങ്ങളേയും നേരിടാനും ധൈര്യമുണ്ടാകണം.\nപുതിയ പ്രോജക്ടുകൾ ഏതൊക്കെയാണ്?\nഇനി ചെയ്യുന്നത് സോയ അക്‌തറിന്റെ ഗല്ലി ബോയ് എന്ന ചിത്രമാണ്. രൺവീർ സിംഗാണ് ചിത്രത്തിൽ നായകനാകുന്നത്. അതിനു ശേഷം രാജു ഹിരാനിയുടെ പുതിയ ചിത്രമാണ് കമ്മിറ്റ് ചെയ്തിരിക്കുന്നത്.\nഅഭിനയത്തിനൊപ്പം ഗായികയായും കഴിവു തെളിയിച്ചല്ലോ?\nഅങ്ങനെയൊരു അവസരം കിട്ടിയപ്പോഴാണ് സിനിമയിൽ പാടിയത്. ഒരു പ്രൊഫഷണൽ ഗായികയൊന്നുമല്ല ഞാൻ. അതുകൊണ്ടു തന്നെ ഇനിയായാലും അത്തരമൊരു സിനിമയ്ക്കും പാട്ടിനും വേണ്ടി കാത്തിരിക്കുകയാണ് ഞാൻ.\nഅഭിനയവും പാട്ടും കഴിഞ്ഞാൽ സിനിമയുടെ മറ്റു മേഖലയിലേക്ക്?\nഇവയ്ക്കൊക്കെ പുറമെ ഒരു നിർമാതാവായും പിന്നീട് എത്തുമായിരിക്കും. എങ്കിലും ഒരു സംവിധായികയാകുമെന്നു കരുതുന്നില്ല.


dalhiyile theepiditham | ഡല്‍ഹിയില് ഫാക്ടറിയിലുണ്ടായ വൻ തീപിടുത്തംഅരവിന്ദ് കെജ്‌രിവാള് മജിസ്റ്റീരിയല് അന്വേഷണത്തിന് ഉത്തരവിട്ടു,മരിച്ചവരുടെ കുടുംബത്തിന് പത്തു ലക്ഷം രൂപാ വീതവും പരിക്കേറ്റവര്‍ക്ക് ഒരു ലക്ഷം രൂപയും ധനസഹായം; പരിക്കേറ്റവരുടെ ചികിത്സാ ചിലവും സര്‍ക്കാര് ഏറ്റെടുത്തു - Malayalivartha.com Widgets Magazine\n08 DECEMBER 2019 01:54 PM IST\nതീപിടുത്തത്തില് മരണം 43 ആയി. ഇന്നു പുലര്‍ച്ചെ വടക്കന് ഡല്‍ഹിയിലെ തിരക്കേറിയ റാണി ഝാന്‍സി റോഡില് അനജ് മന്ദിയിലെ ആറു നില കെട്ടിടത്തിലെ ഫാക്ടറിയില് ഞായറാഴ്ച അഞ്ചു മണിയോടെയാണ് തീപിടിച്ചത്. ഈ സമയം തൊഴിലാളികള് ഫാക്ടറിക്കുള്ളില് ഉറങ്ങിക്കിടക്കുകയായിരുന്നു. ഉറങ്ങിക്കിടന്ന തൊഴിലാളികളാണ് വെന്തുമരിച്ചത്. 30 ഓളം ഫയര് എഞ്ചിനുകളാണ് തീ അണച്ചത്. ഫാക്ടറിക്കുള്ളില് കുടുങ്ങിയ 20 ഓളം പേരെ രക്ഷപ്പെടുത്തി ആശുപത്രിയിലെത്തിച്ചു. പൊള്ളലേറ്റവരെ റാം മനോഹര് ലോഹിയ ആന്‍ഡ് ഹിന്ദു റാവോ ആശുപത്രിയിലാണ് പ്രവേശപ്പിച്ചിരിക്കുന്നത്. പുക ശ്വസിച്ചാണ് കൂടുതല് പേരും മരിച്ചത്. ബാഗ് നിര്‍മ്മാണ ഫാക്ടറിയുടെ വര്‍ക്ക്‌ഷോപ്പില് നിന്നാണ് തീ പടര്‍ന്നതെന്നാണ് റിപ്പോര്‍ട്ട്. കെട്ടിടത്തില് നിരവധി ചെറിയ നിര്‍മ്മാണ യൂണിറ്റുകള് പ്രവര്‍ത്തിക്കുന്നുണ്ട്. ദേശീയ ദുരന്ത നിവാരണ സേനയും രക്ഷാപ്രവര്‍ത്തനത്തിനെത്തി. ദുരന്തത്തില് പ്രധാനമന്ത്രി നരേന്ദ്ര മോഡി അതീവ ദു:ഖം രേഖപ്പെടുത്തി ട്വീറ്റ് ചെയ്തു. അതേസമയം സംഭവത്തിൽ മുഖ്യമന്ത്രി അരവിന്ദ് കെജ്‌രിവാള് മജിസ്റ്റീരിയല് അന്വേഷണത്തിന് ഉത്തരവിട്ടു. 43 പേര് ദാരുണമായി മരിക്കാനിടയായ സംഭവത്തില് ഒരാഴ്ചയ്ക്കം റിപ്പോര്‍ട്ട് നല്‍കാനാണ് കെജ്‌രിവാളിന്റെ നിര്‍ദേശം. ദുരന്തമുണ്ടായ വടക്കേ ഡല്‍ഹിയിലെ അനന്ദ് മാണ്ഡിയിലെ റാണി ഝാന്‍സി റോഡിലുള്ള ഫാക്ടറിയില് കെജ്‌രിവാള് സന്ദര്‍ശിച്ചു. മരിച്ചവരുടെ കുടുംബത്തിന് പത്തു ലക്ഷം രൂപാ വീതവും പരിക്കേറ്റവര്‍ക്ക് ഒരു ലക്ഷം രൂപയും ധനസഹായം പ്രഖ്യാപിച്ചിട്ടുണ്ട്. പരിക്കേറ്റവരുടെ ചികിത്സാ ചിലവും സര്‍ക്കാര് ഏറ്റെടുത്തു.


ഇന്ന് 42 പേര്‍ക്ക് കോവിഡ് സ്ഥിരീകരിച്ചു; സംസ്ഥാനത്തെ ഏറ്റവും ഉയര്‍ന്ന നിരക്ക് | News Moments | The world in your palm top\nഇന്ന് 42 പേര്‍ക്ക് കോവിഡ് സ്ഥിരീകരിച്ചു; സംസ്ഥാനത്തെ ഏറ്റവും ഉയര്‍ന്ന നിരക്ക്\nMay 22, 2020 5:07 pm\nതിരുവനന്തപുരം: സംസ്ഥാനത്ത് ഇന്ന് 42 പേര്‍ക്ക് കോവിഡ് സ്ഥിരീകരിച്ചു. സംസ്ഥാനത്ത് ഒരു ദിവസം റിപ്പോര്‍ട്ട് ചെയ്യപ്പെടുന്ന ഏറ്റവും ഉയര്‍ന്ന നിരക്കാണ് ഇത്. കണ്ണൂരില് 12 പേര്‍ക്കും കാസര്‍കോട്7പേര്‍ക്കും കോഴിക്കോട്, പാലക്കാട് ജില്ലകളില്5പേര്‍ക്ക് വീതവും തൃശൂര്, മലപ്പുറം ജില്ലകളില്4പേര്‍ക്ക് വീതവും കോട്ടയത്ത്2പേര്‍ക്കും പത്തനംതിട്ട, വയനാട് ജില്ലകളില് ഓരോരുത്തര്‍ക്ക് വീതവുമാണ് രോഗബാധ സ്ഥിരീകരിച്ചത്. രോഗബാധിതരില് 21 പേര് മഹാരാഷ്ട്രയില് നിന്നെത്തിയതാണ്. ഇന്ന്2പേര് രോഗമുക്തി നേടിയെന്നും മുഖ്യമന്ത്രി വാര്‍ത്താസമ്മേളനത്തില് പറഞ്ഞു.\nവിദേശത്ത് നിന്നെത്തിയ 17 പേര്‍ക്കാണ് രോഗം സ്ഥിരീകരിച്ചത്. തമിഴ്‌നാട്, ആന്ധ്രാപ്രദേശ് എന്നിവിടങ്ങളില് നിന്നെത്തിയ ഓരോരുത്തര്‍ക്കും രോഗബാധ സ്ഥിരീകരിച്ചു. കോഴിക്കോട് ആരോഗ്യപ്രവര്‍ത്തകയ്ക്ക് രോഗം സ്ഥിരീകരിച്ചു. കണ്ണൂരില് ഒരാള്‍ക്ക് സമ്പര്‍ക്കത്തിലൂടെ രോഗം പകര്‍ന്നു. ഇതോടെ സംസ്ഥാനത്ത് കോവിഡ് സ്ഥിരീകരിച്ചവരുടെ എണ്ണം 738 ആയി ഉയര്‍ന്നു. 216 പേരാണ് നിലവില് ചികിത്സയിലുള്ളത്.\n84258 പേരാണ് ഇപ്പോള് നിരീക്ഷണത്തിലുള്ളത്. ഇവരില് 609 പേര് ആശുപത്രികളിലും 83649 പേര് വീടുകളിലും ക്വാറന്റൈന് സെന്ററുകളിലും നിരീക്ഷണത്തിലാണ്. ഇന്ന് 162 പേരെ ആശുപത്രിയില് പ്രവേശിപ്പിച്ചു. 51310 സാമ്പിളുകളാണ് ഇതുവരെ പരിശോധനയ്ക്ക് അയച്ചത്. ഇവയില് 49535 എണ്ണം നെഗറ്റീവ് ആയി.


1.8k Views by Blive News October 17, 2018, 9:48 am inTOP READS\nശബരിമല പ്രശ്നത്തിൽ കോടതിവിധി നടപ്പാക്കുന്നതിനെക്കുറിച്ച് പ്രശസ്ത ചെറു കഥാകൃത്ത് പി.എൻ. കിഷോർ കുമാർ\nമനുഷ്യരിൽ മറഞ്ഞു കിടക്കുന്ന ആധ്യാത്മിക പ്രവണതയെ ഉണർത്തുകയാണ് നാമജപത്തിന്റെ ഉദ്ദേശം.\nശ്രദ്ധാഭക്തികളോടെ അനുഷ്ഠിക്കുന്നതായ നാമജപം സംസാരത്തിൽ നിന്നും ജീവനെ ഈശ്വരീയതയിലേയ്ക്ക് ഉയർത്തും. ജപസ്വരൂപമായ ശബ്ദമല്ല, ജപിക്കുമ്പോഴുണ്ടാവുന്ന ഭാവമാണ് ജീവനെ ഉയർത്തുന്നത്. ഇതൊക്കെയാണ് നാമജപവുമായി ബന്ധപ്പെട്ടുകൊണ്ട് പറയപ്പെടുന്ന കാര്യങ്ങൾ.\nഎന്നാൽ ഇപ്പോൾ നമ്മുടെ തെരുവുകളിൽ നടക്കുന്നതായ നാമജപ ഘോഷയാത്രകൾ മേൽപ്പറഞ്ഞ ഉദ്ദേശം വെച്ചുകൊണ്ട് നടത്തപ്പെടുന്നവയാണോ? കലി കല്മഷം ഇല്ലാതാക്കാൻ നാമജപം ഉപകരിക്കപ്പെടുമെന്ന് കലി സന്തരണോപനിഷത്തിൽ ബ്രഹ്മാവ് നാരദരോട് പറയുന്നുണ്ട്. എന്നാൽ രാഷ്ട്രീയലക്ഷ്യം വെച്ചു കൊണ്ട് ബിജെപി ഇപ്പോൾ നടത്തുന്നതായ നാമജപ ഘോഷയാത്രകൾ തന്നെ കല്മഷമാണെന്ന് പറയേണ്ടിയിരിക്കുന്നു.\nഭരണഘടനപ്രകാരം കോടതിവിധി നടപ്പിലാക്കുക എന്നത് സർക്കാരിന്റെ ബാധ്യതയാണ്.\nഅതിനാൽ ക്ഷേത്രങ്ങളിൽ ആർത്തവകാല സ്ത്രീ പ്രവേശനം സാദ്ധ്യമാക്കുവാൻ പിണറായി വിജയന്റെ നേതൃത്വത്തിൽ സംസ്ഥാന സർക്കാർ സ്വീകരിക്കുന്ന നടപടികളെ മറ്റു രാഷ്ട്രീയ കക്ഷികൾ അംഗീകരിച്ചേ മതിയാവൂ. മുല്ലപ്പള്ളി രാമചന്ദ്രനോ പി.എസ്. ശ്രീധരൻ പിള്ളയോ ആയിരുന്നു ഇപ്പോൾ കേരള മുഖ്യമന്ത്രി എന്നു വരികിൽ അവർക്കും ഇപ്പോൾ ഈ വിധം തന്നെ പ്രവർത്തിക്കേണ്ടി വരുമായിരുന്നു.\nഅതു കൊണ്ട് ഇക്കാര്യത്തിൽ അവർ കാണിക്കുന്ന എതിർപ്പ് കലക്കവെള്ളത്തിൽ മീൻ പിടിക്കുന്ന ഏർപ്പാടാണെന്ന് സംശയലേശമില്ലാതെ പറയാവുന്നതാണ്. മുഖ്യമന്ത്രിയെന്ന നിലയിൽ പിണറായി വിജയൻ ഇപ്പോൾ സ്വധർമ്മം അനുഷ്ഠിക്കുക മാത്രമാണ് ചെയ്യുന്നത്. സ്വധർമാനുഷ്ഠാനം പരമപ്രധാനമാണെന്ന് ഭഗവദ്ഗീതയിൽ കൃഷ്ണൻ അർജുനന് ഉപദേശം കൊടുക്കുന്നുണ്ട്.\nഅങ്ങനെ നോക്കിയാൽ ഭരണഘടനപ്രകാരം മാത്രമല്ല, ഭഗവദ്ഗീത പ്രകാരവും പിണറായിയുടെ ഇപ്പോഴത്തെ കർമ്മങ്ങൾക്ക് ന്യായീകരണമുണ്ട്. ഇക്കാര്യം ബിജെപിക്കാർക്കെങ്കിലും അറിയാതിരിക്കാൻ വഴിയില്ല. കാരണം, അവർക്കാണല്ലോ ഭഗവദ് ഗീതയുടെ പേറ്റന്റ്!\nരാഷ്ട്രീയാധികാരമെന്ന ഭൗതികലക്ഷ്യം വെച്ചു കൊണ്ട് നടത്തപ്പെടുന്ന ഘോഷയാത്രകളിൽ ഉപയോഗിക്കേണ്ടത് മുദ്രാവാക്യങ്ങളാണ്. നാമജപം മുദ്രാവാക്യത്തിന് പകരമായി ഉപയോഗിക്കുന്നത് ഒട്ടും ആശാസ്യകരമായ കാര്യമല്ലെന്ന് ബന്ധപ്പെട്ടവർ ഓർക്കുന്നത് നന്നായിരിക്കും.\nPrevious article സ്‌കൂളുകളിൽ ഇ-ലേണിങ് നടപ്പിലാക്കാൻ കേരള സർക്കാർ ഖാൻ അക്കാദമിയുമായി ധാരണയിൽ\nNext article ഭക്ഷ്യ സുരക്ഷ: തിരുവനന്തപുരം -ന്യൂഡല്‍ഹി സൈക്ലത്തോൺ ഫ്‌ളാഗ് ഓഫ് ചെയ്തു


ഡ്രാക്കുള പ്രഭു - വിക്കിപീഡിയ\nബ്രാം സ്റ്റോക്കറുടെ 1897-ൽ പുറത്തിറങ്ങിയ ഡ്രാക്കുള എന്ന ഭീകര നോവലിലെ പ്രതിയോഗി ീ കഥാപാത്രമാണ് ഡ്രാക്കുള പ്രഭു. കഥാപാത്രത്തിന്റെ ചില സ്വഭാവസവിശേഷതകൾ ആം നൂറ്റാണ്ടിൽ ജീവിച്ചിരുന്ന റൊമേനിയൻ ജനറലും വലേഷ്യൻ രാജകുമാരനുമായ വ്ലാദ് മൂന്നാമനെ അടിസ്ഥാനമാക്കിയുള്ളതാണ്. സ്റ്റോക്കറുടെ ഈ സൃഷ്ടി പൊതുസഞ്ചയത്തിലായതിനുശേഷം പല മേഖലകളിലും പല രൂപങ്ങളിൽ പ്രത്യക്ഷപ്പെട്ടിട്ടുണ്ട്.\nChristopher Lee (Dracula 1958)\nFrank Langella (Dracula 1979)\nGary Oldman (Dracula 1992)\nLangley Kirkwood (Dracula 3000)\nനൂറ്റാണ്ടുകൾ പ്രായമുള്ള രക്തരക്ഷസ്സും (വാമ്പയർ) മാന്ത്രികനും ട്രാൻസിൽവേനിയൻ കുലീനനുമാണ് കൗണ്ട് ഡ്രാക്കുള. കാർപാത്ത്യൻ മലനിരകളിലെ ബോർഗോ ചുരത്തിനടുത്തുള്ള ഒരു പഴകിയ കോട്ടയിലാണ് ഡ്രാക്കുളയുടെ താമസം. ഡ്രാക്കുളയ്ക്ക് ഇരുപത് ആളുകളുടെ ശക്തിയുണ്ട്.\nഡ്രാക്കുളപ്രഭു പകൽ സമയം മുഴുവൻ നിസ്സഹായനായി ശവപ്പെട്ടിക്കുള്ളിൽ കഴിയുകയും യാമങ്ങളിൽ ശവപ്പെട്ടിക്കുള്ളിൽ നിന്നും തനിയെ പുറത്തിറങ്ങി യുവതികളുടെ രക്തം കുടിക്കുകയും ചെയ്യുന്നു. തന്റെ ചൈതന്യം നിലനിർത്തുവാനായാണ് അദ്ദേഹം രക്തം കുടിക്കുന്നത്. രക്തം നഷ്ടപ്പെടുന്ന ഈ യുവതികൾ യക്ഷികളായി മാറി കൊട്ടാരത്തിൽ വിഹരിക്കുന്നു. പ്രഭുവിനെക്കുറിച്ച് കേട്ടറിഞ്ഞ ജോനാതൻ എന്ന അഭിഭാഷകൻ കഥാപാത്രം ദുർഘടമായ യാത്രകളിലൂടെ കൊട്ടാരത്തിൽ എത്തിച്ചേരുന്നു. നഗരത്തെക്കുറിച്ച് ജോനാതനിൽ നിന്നും മനസ്സിലാക്കിയ പ്രഭു അവിടെ ഒരു ഭവനം വാങ്ങുവാനുള്ള ആഗ്രഹം ജോനാതനോട് ഉണർത്തിച്ചു. തിരക്കാർന്ന നഗരത്തിൽ യാമങ്ങളിൽ തന്റെ രക്തപാനം വർദ്ധിതമായി നടത്താമെന്നായിരുന്നു പ്രഭുവിന്റെ കണക്കുകൂട്ടൽ. തന്റെ ലക്ഷ്യ സാഷാത്കാരത്തിനായി പ്രഭു ജോനാതനോടൊപ്പം നഗരത്തിലെത്തുന്നു. നഗരത്തിലെത്തിയ പ്രഭു ജോനാതന്റെ വേണ്ടപ്പെട്ടവരിൽ തന്നെ ആദ്യം തന്റെ ശ്രമങ്ങൾ ആരംഭിക്കുന്നു. അവസാനം സാഹസികരുടെ ഒരു സംഘം നിതാന്ത ശ്രമത്തിലൂടെ ഡ്രാക്കുളയെ വേട്ടയാടി അവസാനിപ്പിക്കുന്നു.\n"https://ml.wikipedia.org/w/index.php?title=ഡ്രാക്കുള_പ്രഭു&oldid=3670933" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 21 സെപ്റ്റംബർ 2021, സമയം: 14:10\nഈ താൾ അവസാനം തിരുത്തപ്പെട്ടത്: 14:10, 21 സെപ്റ്റംബർ 2021.


ഗവർണർ പറയുന്നതല്ല കേരളത്തിന്റെ വികാരമെന്ന് ഉമ്മന് ചാണ്ടി | oommen chandy said that the feeling of kerala is not what the governor says\nഗവർണർ പറയുന്നതല്ല കേരളത്തിന്റെ വികാരമെന്ന് ഉമ്മന് ചാണ്ടി\nThiruvananthapuram, First Published 20, Jan 2020, 12:03 PM\nസർക്കാർ സുപ്രീംകോടതിയെ സമീപിച്ചത് നിയമപരമായാണ്. അത്തരം നടപടി ഗവർണറെ അറിയിക്കണമെന്നുണ്ട്. എന്നാൽ അത് ഒരു ദിവസം വൈകിയതിന്‍റെ പേരില് ഇത്രയും പ്രശ്നമാക്കേണ്ടതില്ലെന്ന് ഉമ്മന് ചാണ്ടി.\nതിരുവനന്തപുരം: ഗവർണർ ആരിഫ് മുഹമ്മദ് ഖാന് പറയുന്നതല്ല കേരളത്തിന്റെ വികാരമെന്ന് കോണ്‍ഗ്രസ് നേതാവ് ഉമ്മന് ചാണ്ടി അഭിപ്രായപ്പെട്ടു. പൗരത്വ നിയമ ഭേദഗതിക്കെതിരെ സംസ്ഥാന സർക്കാർ സുപ്രീംകോടതിയെ സമീപിച്ചത് നിയമപരമായാണ്. അത്തരം നടപടി ഗവർണറെ അറിയിക്കണമെന്നുണ്ട്. എന്നാൽ അത് ഒരു ദിവസം വൈകിയതിന്‍റെ പേരില് ഇത്രയും പ്രശ്നമാക്കേണ്ടതില്ലെന്നും ഉമ്മന് ചാണ്ടി പറഞ്ഞു.\nപൗരത്വ നിയമ ഭേദഗതിക്കെതിരെ സുപ്രീംകോടതിയെ സമീപിച്ചതിന് ഗവര്‍ണര് സംസ്ഥാന സര്‍ക്കാരിനോട് വിശദീകരണം തേടിയിരുന്നു. ഇതിന് പിന്നാലെ ചീഫ് സെക്രട്ടറി ടോം ജോസ് ഗവര്‍ണറുമായി കൂടിക്കാഴ്ച നടത്തുകയാണ്. കേന്ദ്ര നിയമത്തിനെതിരെ സുപ്രീംകോടതിയെ സമീപിക്കാനുള്ള സാഹചര്യം എന്തെന്ന് വിശദീകരിക്കണമെന്നാണ് ഗവര്‍ണര് ആവശ്യപ്പെട്ടിട്ടുള്ളത്. എന്നാൽ ഇക്കാര്യത്തിൽ ചട്ടലംഘനമൊന്നും ഉണ്ടായിട്ടില്ലെന്നും സുപ്രീംകോടതിയെ സമീപിക്കുന്നതിന് മുമ്പ് അനുമതി തേടേണ്ട ആവശ്യമില്ലെന്നുമാണ് സംസ്ഥാന സര്‍ക്കാര് നിലപാട്.\nRead Also: പൗരത്വ നിയമ ഭേദഗതിക്കെതിരായ ഹര്‍ജി: വിശദീകരണവുമായി ചീഫ് സെക്രട്ടറി രാജ്ഭവനിൽ\nഅതിനിടെ, കേരളാ ഗവര്‍ണറും മുഖ്യമന്ത്രിയും മര്യാദ ലംഘിക്കുന്നതായി ബിജെപി എംഎല്‍എ ഒ രാജഗോപാല് വിമര്‍ശിച്ചു. ജനങ്ങളുടെ മുമ്പില് പോരടിക്കുന്നത് ശരിയല്ല. ഇരുവരും സംയമനം പാലിക്കണമെന്നും അദ്ദേഹം അഭിപ്രായപ്പെട്ടു.\nRead Also: 'ഗവർണറും മുഖ്യമന്ത്രിയും മര്യാദ ലംഘിക്കുന്നു'; സംയമനം പാലിക്കണമെന്ന് രാജഗോപാൽ എംഎല്‍എ\nLast Updated 20, Jan 2020, 12:03 PM


ചരിത്രം; ഐലീഗ് കിരീടം ഗോകുലത്തിന് – Chandrika Daily\nBy web desk 1 Saturday March 27, 2021 19:33 pm\nഐ ലീഗില് ചരിത്ര നേട്ടവുമായി ഗോകുലം കേരള എഫ്സി. ഒന്നിനെതിരെ നാല് ഗോളുകള്‍ക്ക് ട്രാവു എഫ്സിയെ പരാജയപ്പെടുത്തി ഐ ലീഗ് കിരീടം സ്വന്തമാക്കി\nകൊല്‍ക്കത്ത: ഐ ലീഗില് ചരിത്ര നേട്ടവുമായി ഗോകുലം കേരള എഫ്സി. ഒന്നിനെതിരെ നാല് ഗോളുകള്‍ക്ക് ട്രാവു എഫ്സിയെ പരാജയപ്പെടുത്തി ഐ ലീഗ് കിരീടം സ്വന്തമാക്കി. ഇതോടെ ഐ ലീഗ് കിരീടം നേടുന്ന ആദ്യ കേരളാ ടീമായി ഗോകുലം കേരള എഫ്സി.\n24ാം മിനുറ്റില് ബിദ്യാസാഗര് സിങ്ങിലൂടെ മുന്നിലെത്തിയ ട്രാവുവിനെ ഷരീഫ് മുഹമ്മദ്, എമില് ബെന്നി, ഡെന്നി ആന്റ്വി, മുഹമ്മദ് റാഷിദ് എന്നിവരുടെ ഗോളില് ഗോകുലം മറികടക്കുകയായിരുന്നു. 70 മിനുറ്റുവരെ ഒരുഗോളിന് പിന്നിട്ടശേഷം ഏഴുമിനുറ്റുകള്‍ക്കുള്ളില് മൂന്നുഗോളുകള് കുറിച്ച് ട്രാവുവിനെ നിലംപരിശാക്കിയായിരുന്നു ഗോകുലം ഉന്മാദ നൃത്തം ചവിട്ടിയത്.\nഫൈനല് വിസിലിന് തൊട്ടുമുന്‍പ് ഗോകുലത്തിനായി മലയാളി താരം മുഹമ്മദ് റാഷിദ് നാലാം ഗോളും നേടി.\nCategories: Football, india, kerala, main stories, News, Sports, sub story


പനത്തടിയിൽ വയോജനങ്ങൾക്കായി പകൽവീടൊരുങ്ങി | Kasarkode| Old Age Home\nപനത്തടിയിൽ വയോജനങ്ങൾക്കായി പകൽവീടൊരുങ്ങി\nപനത്തടിയിൽ നിർമിച്ച പകൽവീടും ഭിന്നശേഷി പരിശീലനകേന്ദ്രവും.\nപരപ്പ: പ്രായത്തിന്റെ അവശതകളും ഒറ്റപ്പെടലിന്റെ നൊമ്പരങ്ങളും മറന്ന് വയോജനങ്ങൾക്ക് ആഘോഷിക്കാനും വിശേഷങ്ങൾ പങ്കുവെക്കാനുമായൊരു കേന്ദ്രം പനത്തടയിലൊരുങ്ങി.\nപരപ്പ ബ്ലോക്ക് പഞ്ചായത്ത് ജില്ലാ പഞ്ചായത്തുമായി സഹകരിച്ച് നിർമിക്കുന്ന പകൽവിശ്രമകേന്ദ്രത്തിന്റെ നിർമാണം പൂർത്തിയായി. കേന്ദ്രം ഫെബ്രുവരി എട്ടിന് മന്ത്രി ഇ.ചന്ദ്രശേഖരൻ നാടിന് സമർപ്പിക്കും. പനത്തടിയിൽ പരപ്പ ബ്ലോക്ക് പഞ്ചായത്ത് വാങ്ങിയ 20 സെന്റ് സ്ഥലത്താണ് 20 ലക്ഷം രൂപ ചെലവിൽ പകൽവിശ്രമകേന്ദ്രം നിർമിച്ചിരിക്കുന്നത്.\nഅടുക്കളയും നടുമുറ്റവും ശൗചാലയവും ചേർന്നതാണ് കെട്ടിടം. ഇവിടെ എത്തുന്നവർക്കായി വിശാലമായ മുറ്റവും ആവശ്യമായ ഇരിപ്പിടങ്ങളും മേശയും വിനോദത്തിനായി കാരംസ് ബോർഡ്, ചെസ് ബോർഡ്, ടെലിവിഷൻ എന്നിവയും ഒരുക്കിയിട്ടുണ്ട്. അടുക്കളയിൽ പാചകവാതകവും പാത്രങ്ങളും സജ്ജീകരിച്ചിട്ടുണ്ട്. ബ്ലോക്ക് പഞ്ചായത്ത് പ്രസിഡന്റ് ചെയർമാനാകുന്ന പകൽവിശ്രമകേന്ദ്രത്തിന്റെ ക്ഷേമസമിതിയിൽ ഒരു ഡോക്ടറുടെ സേവനവും ലഭിക്കും. പരപ്പ ബ്ലോക്കിൽ പ്രവർത്തനമാരംഭിക്കുന്ന രണ്ടാമത്തെ പകൽവിശ്രമകേന്ദ്രമാണിത്. ആദ്യത്തെ പകൽവീട് കിനാനൂർ-കരിന്തളം പഞ്ചായത്തിലെ കുമ്പളപ്പള്ളിയിലാണ് പ്രവർത്തിക്കുന്നത്. ഭാവിയിൽ സായംപ്രഭ ഹോമുകളാക്കിമാറ്റാവുന്ന വിധത്തിലാണ് ഈ കേന്ദ്രങ്ങളുടെ നിർമാണം പൂർത്തീകരിച്ചതെന്ന് പരപ്പ ബ്ലോക്ക് പഞ്ചായത്ത് പ്രസിഡന്റ് പി.രാജൻ പറഞ്ഞു.\nപനത്തടിയിലെ പകൽവിശ്രമകേന്ദ്രത്തിനോടുചേർന്ന് ഭിന്നശേഷി പരിശീലനകേന്ദ്രവും നിർമിച്ചിട്ടുണ്ട്. ജില്ലാ പഞ്ചായത്ത് പരപ്പ ബ്ലോക്ക് പഞ്ചായത്തുമായി സഹകരിച്ചാണ് ഈ കെട്ടിടത്തിന്റെയും നിർമാണം പൂർത്തിയാക്കിയിരിക്കുന്നത്. ബ്ലോക്കിലെ ഭിന്നശേഷിക്കാരെ പ്രോത്സാഹിപ്പിക്കാനും അവർക്കൊരു വരുമാനമാർഗം നൽകാനും ലക്ഷ്യമിടുന്ന പദ്ധതിയിൽ തുണിസഞ്ചി, പേപ്പർബാഗ്, പേപ്പർ പേന തുടങ്ങിയവയുടെ നിർമാണവും പരിശീലനവും നടക്കും. ഇതിനായുള്ള പരിശീലനവും സ്ഥാപനത്തിന്റെ നടത്തിപ്പ് ചുമതലയും ബ്ലോക്ക് പഞ്ചായത്തിനാണ്. ആദ്യഘട്ടത്തിൽ 21 പേർക്കാണ് പരിശീലനം നൽകുക.\n'അന്ന് നാട്ടുകാർ സംഘടിച്ചു, അവരെ പിന്തിരിപ്പിക്കാനാകാതെ വിഷമിച്ചു'\nഇ.വി. ജയകൃഷ്ണൻകാഞ്ഞങ്ങാട്: കൊറോണരോഗം സ്ഥിരീകരിച്ച ഏരിയാൽ സ്വദേശിയെ കൂട്ടിക്കൊണ്ടുവരാൻ ..\n10 മാസം പ്രായമുള്ള കുഞ്ഞിന് കൊറോണ; ഒരു ഗ്രാമമാകെ നിരീക്ഷണത്തിൽ\n101 മറുനാടൻ തൊഴിലാളികളെ ക്യാമ്പിലേക്ക് മാറ്റി\nകൊറോണയെ ചെറുക്കാൻ ബേഡഡുക്കയിൽ വിവിധ പദ്ധതികൾ


കാത്തിരിപ്പിന് വിരാമം; ലാലേട്ടന്റെ 'ഒടിയന്' ലുക്ക് ഉടന്-Mohanlal's odiyan new look will be revealed soon\nകാത്തിരിപ്പിന് വിരാമം; ലാലേട്ടന്റെ ‘ഒടിയന്’ ലുക്ക് ഉടന്\nകാത്തിരിപ്പിന് വിരാമം; ലാലേട്ടന്റെ 'ഒടിയന്' ലുക്ക് ഉടന്\nഅതിശയിപ്പിക്കുന്ന മേക്കോവറിലാണ് ഒടിയനില് മോഹല്‍ലാല് എത്തുക എന്നാണ് അണിയറപ്രവര്‍ത്തകരുടെ അവകാശവാദം.\nമോഹന്‍ലാലിനെ നായകനാക്കി വി.എ ശ്രീകുമാര് മേനോന് സംവിധാനം ചെയ്യുന്ന ചിത്രം ഒടിയനില് ലാലേട്ടന്റെ പുതിയ ലുക്കിനായി കാത്തിരിക്കുകയാണ് ആരാധകര്. ഒടിയനിലെ മാണിക്യന് എന്ന കഥാപാത്രമായി മാറാന് അതികഠിനമായ പ്രയത്‌നത്തിലാണ് മോഹന്‍ലാല്. അതിശയിപ്പിക്കുന്ന മേക്കോവറിലാണ് ഒടിയനില് മോഹല്‍ലാല് എത്തുക എന്നാണ് അണിയറപ്രവര്‍ത്തകരുടെ അവകാശവാദം.\nകാത്തിരിപ്പിന് അറുതിയായെന്ന് അറിയിച്ചുകൊണ്ടാണ് ആ പുതിയ വാര്‍ത്ത എത്തിയിരിക്കുന്നത്. ലാലേട്ടന്റെ ആ ലുക്ക് ഉടന് വരുന്നുവെന്ന് സംവിധായകന് ശ്രീകുമാര് മേനോന് തന്നെയാണ് ട്വിറ്ററില് കുറിച്ചത്.\nThe wait is finally over . The laletan world wanted to see for so long is coming !!!\nഒടിയന്റെ ഷൂട്ടിങ് അതിന്റെ അവസാനഘട്ടത്തിലാണ്. മാണിക്യന്റെ ലുക്ക് മോഹന്‍ലാല് തന്നെ ഈ മാസം 13ന് സമൂഹമാധ്യമത്തിലൂടെ പുറത്തുവിടുമെന്നും ഇതിന്റെ ടീസര് ലോഞ്ച് 12ന് ഉണ്ടാകുമെന്നും ഒടിയന് ടീം അറിയിച്ചു.\nദേശീയ അവാര്‍ഡ് ജേതാവ് ഹരികൃഷ്ണന് തിരക്കഥ എഴുതി ശ്രീകുമാര് മേനോന് സംവിധാനം ചെയ്യുന്ന സിനിമയുടെ ആക്ഷന് ഒരുക്കുന്നത് പീറ്റര് ഹെയ്നാണ്. ചിത്രം അടുത്തവര്‍ഷം തിയറ്ററുകളിലെത്തും.\nആശിര്‍വാദ് സിനിമാസിന്റെ ബാനറില് ആന്റണി പെരുമ്പാവൂരാണ് ഒടിയന് നിര്‍മിക്കുന്നത്. മഞ്ജു വാര്യരാണ് ചിത്രത്തിലെ നായിക. പുലിമുരുകന് എന്ന ചിത്രത്തില് ക്യാമറ ചലിപ്പിച്ച ഷാജി കുമാറാണ് ഒടിയന്റേയും ക്യാമറ ചെയ്യുന്നത്. എം.ജയചന്ദ്രനാണ് ചിത്രത്തിന്റെ സംഗീത സംവിധായകന്. റഫീഖ് അഹമ്മദിന്റേതാണ് ഗാനരചന.\nമരണത്തിനും ജീവിതത്തിനുമിടയിലെ ഒരു ഭാഗ്യ നിമിഷം\n‘ബി.ജെ.പിയെ കുറിച്ച് ഉപന്യാസം എഴുതുക’; എംഎ പരീക്ഷ ചോദ്യപേപ്പര് കണ്ട് ഞെട്ടി വിദ്യാര്‍ത്ഥികള്


തിരുവനന്തപുരം: പെരുമ്പാവൂര് ജിഷ വധക്കേസില് പൊലീസിന് വന് വീഴ്ച പറ്റിയെന്ന് വിജിലന്‍സ്. കേസ് കോടതിയില് നില്‍ക്കില്ലെന്നും അതിനു തക്ക ശാസ്ത്രീയതെളിവുകള് കണ്ടെത്താന് അന്വേഷണസംഘത്തിന് കഴിഞ്ഞിട്ടില്ലെന്നും വിജിലന്‍സ് ഡയറക്ടര് ഡോ. ജേക്കബ് തോമസ് മുഖ്യമന്ത്രിക്ക് സമര്‍പ്പിച്ച റിപ്പോര്‍ട്ടില് പറയുന്നു.\nതുടക്കം മുതല് അന്വേഷണസംഘത്തില് ചിലരുടെ ഭാഗത്തുനിന്നുമുണ്ടായ നീക്കങ്ങള് സംശയാസ്പദമാണെന്നും റിപ്പോര്‍ട്ടില് പറയുന്നു. പെരുമ്പാവൂര് കേസില് ഒരു ഡിവൈ.എസ്.പി അവിഹിത ഇടപെടലുകള് നടത്തി. എറണാകുളം ജില്ലയിലെ പ്രമുഖ കോണ്‍ഗ്രസ് നേതാവിനെതിരെ അന്വേഷണം നീളാതിരിക്കാന് ഇദ്ദേഹം ചരടുവലികള് നടത്തി. അതേസമയം, ഇതു സാധൂകരിക്കുന്ന തെളിവുകളൊന്നും കണ്ടെത്താനായില്ല. എന്നാല്, പ്രതിയെ പിടികൂടാനുള്ള ശക്തമായ സമ്മര്‍ദ്ദം അന്വേഷണത്തെ ബാധിച്ചിട്ടുണ്ടെന്നും ഇതിന്റെ അടിസ്ഥാനത്തില് ചിലര് കാണിച്ച ധൃതി വിചാരണവേളയില് തിരിച്ചടിയാകുമെന്നും വിജിലന്‍സ് വിലയിരുത്തുന്നു. ഇപ്പോഴത്തെ നിലക്ക് പ്രതിക്ക് സുഖമായി കേസില്‍നിന്ന് ഉൗരിപ്പോരാന് കഴിയും.\nഎന്നാല്, വിജിലന്‍സ് റിപ്പോര്‍ട്ട് ഡി.ജി.പി ലോക്നാഥ് ബെഹ്റയും ദക്ഷിണമേഖല എ.ഡി.ജി.പി ഡോ. ബി. സിന്ധ്യയും നിഷേധിച്ചു. ശാസ്ത്രീയ തെളിവുകളുടെ അടിസ്ഥാനത്തില് കുറ്റമറ്റ അന്വേഷണമാണ് പൊലീസ് നടത്തിയതെന്നാണ് ഇരുവരുടെയും വാദം. മാത്രമല്ല, പൊലീസ് അന്വേഷണത്തെ ചോദ്യം ചെയ്യുന്ന തരത്തില് സമാന്തര അന്വേഷണം നടത്താന് വിജിലന്‍സിന് അധികാരമില്ലെന്നും അവര് ആഭ്യന്തര സെക്രട്ടറി നളിനി നെറ്റോയെ ധരിപ്പിച്ചു. വിചാരണ ആരംഭിക്കാന് ആഴ്ചകള് മാത്രം ശേഷിക്കെ പുതിയ വിവാദങ്ങള് ഒഴിവാക്കാന് വേണ്ടി വിജിലന്‍സ് റിപ്പോര്‍ട്ട് സര്‍ക്കാര് മാറ്റിവെക്കുകയായിരുന്നു.\nജിഷ വധക്കേസ് പ്രതി നിരപരാധി, അതുകൊണ്ടാണ് ഹാജരാകുന്നതെന്ന് ബി.എ. ആളൂര്\nകൊച്ചി: ജിഷ വധക്കേസ് അന്വേഷണം സംബന്ധിച്ച വിജിലന്‍സ് റിപ്പോർട്ടിന്റെ പശ്ചാത്തലത്തില് പുനരന്വേഷണം ആവശ്യപ്പെടുമെന്ന് പ്രതിഭാഗം അഭിഭാഷകന് ബി.എ. ആളൂര്. പൊലീസ് പ്രതിയാക്കിയയാള് നിരപരാധിയാണെന്ന് തനിക്ക് ബോധ്യപ്പെട്ടിരുന്നു. അതുകൊണ്ടുതന്നെയാണ് പാവപ്പെട്ട പ്രതിക്കുവേണ്ടി കോടതിയില് ഹാജരാകുന്നത്.\nപ്രതി കുറ്റം ചെയ്തുവെന്ന് തെളിയിക്കുന്ന ശാസ്ത്രീയ തെളിവുകളൊന്നും പ്രാസിക്യൂഷന് സമര്‍പ്പിക്കാന് കഴിഞ്ഞിട്ടില്ല. ജിഷയുടെ പിതാവ് പാപ്പു ഹൈകോടതിയില് സി.ബി.ഐ അന്വേഷണമാവശ്യപ്പെട്ട് ഹരജി നല്‍കിയതും പൊലീസ് അന്വേഷണം ശരിയായ ദിശയിലല്ലെന്ന് ബോധ്യപ്പെട്ടതുകൊണ്ടാണ്. സര്‍ക്കാര് തന്നെ കേസില് പുനരന്വേഷണത്തിന് ഉത്തരവിടുന്നതാണ് നല്ലത്.\nഅമീറുല് ഇസ്ലാം തന്നെയാണ് പ്രതിയെന്ന് ജിഷയുടെ അമ്മ, ഇയാള് ഒറ്റക്കല്ലെന്ന് പിതാവ്\nകൊച്ചി: ജിഷ വധക്കേസില് പൊലീസിന്റെ അന്വേഷണം തൃപ്തികരമല്ലെന്ന വിജിലന്‍സിന്റെ പരാമര്‍ശം അംഗീകരിക്കാനാവില്ലെന്ന് അമ്മ രാജേശ്വരി. അന്വേഷണഘട്ടത്തില് വിജിലന്‍സ് ഇടപെടാതെ വിചാരണ ഘട്ടത്തില് അഭിപ്രായം പറയുന്നത് പ്രതിയെ സംരക്ഷിക്കാനാണ്. ആദ്യഘട്ടം മുതല് പൊലീസ് ശരിയായ ദിശയിലാണ് അന്വേഷണം നടത്തിയതെന്നും അമീറുല് ഇസ്ലാം തന്നെയാണ് പ്രതിയെന്ന് വിശ്വസിക്കുന്നതായും രാജേശ്വരി കൂട്ടിച്ചേർത്തു.\nഎന്നാല്, തന്റെ വാദം ശരിയാണെന്നതിന്റെ തെളിവാണ് വിജിലന്‍സ് പരാമര്‍ശമെന്ന് ജിഷയുടെ പിതാവ് പാപ്പു പറഞ്ഞു. അമീറുല് ഇസ്ലാം ഒറ്റക്കല്ല കൊലപാതകം നടത്തിയത്. പൊലീസ് പ്രതിയെ സഹായിക്കുന്ന നിലപാടാണ് സ്വീകരിച്ചത്. വിചാരണ ശരിയായ ദിശയിലല്ലെന്നും മേല്‍ക്കോടതിയെ സമീപിക്കുമെന്നും പാപ്പു അറിയിച്ചു.


അനധികൃത കലുങ്ക് പൊളിച്ചു ; തടസ്സം വഴിമാറും ബ്രേക് ത്രൂ വരുമ്പോൾ | Ernakulam | Kerala | Deshabhimani | Saturday Jan 25, 2020\nഅനധികൃത കലുങ്ക് പൊളിച്ചു ; തടസ്സം വഴിമാറും ബ്രേക് ത്രൂ വരുമ്പോൾ\nമഴക്കാലത്ത് നഗരത്തിലുണ്ടാകുന്ന രൂക്ഷമായ വെള്ളക്കെട്ട് പരിഹരിക്കാൻ ആവിഷ്കരിച്ച ഓപ്പറേഷൻ ബ്രേക് ത്രൂ പദ്ധതി ശക്തമായി മുന്നോട്ട്. നഗരത്തിലെ കനാലുകളിലെയും ഓടകളിലെയും തടസ്സങ്ങൾ നീക്കുന്ന ജോലിയാണ് വെള്ളിയാഴ്‌ച പുരോഗമിച്ചത്. പുനരുദ്ധാരണ പ്രവർത്തനങ്ങൾ ആരംഭിച്ച സഹോദരൻ അയ്യപ്പൻ റോഡ്, ഡിവിഷൻ 46ലെ ശോഭാ റോഡ്, നെടുന്തോട്ടിങ്കൽ തോട് എന്നിവിടങ്ങൾ കലക്ടർ എസ് സുഹാസ് സന്ദർശിച്ചു.\nസഹോദരൻ അയ്യപ്പൻ റോഡിലെ കാനയിൽ വെള്ളത്തിന്റെ ഒഴുക്കിന് തടസ്സമാകുന്ന നിലയിൽ നിർമിച്ച കലുങ്ക് പൊളിച്ചുനീക്കി. മറ്റിടങ്ങളിലും സമാനമായ തടസ്സങ്ങൾ നീക്കം ചെയ്ത് വെള്ളമൊഴുക്ക് സുഗമമാക്കാൻ കലക്ടർ നിർദേശിച്ചു. ഡെപ്യൂട്ടി കലക്ടർ എസ് ഷാജഹാൻ നോഡൽ ഓഫീസറായി വിവിധ വകുപ്പുകളിലെ ഉദ്യോഗസ്ഥരെ ഉൾപ്പെടുത്തി രൂപീകരിച്ച കർമസേനയാണ് ചുക്കാൻപിടിക്കുന്നത്. മാർച്ച് 31നകം ആദ്യഘട്ടം പൂർത്തിയാകും.\nകഴിഞ്ഞ ഒക്‌ടോബർ 21ലെ മഴയെ തുടർന്ന് നഗരം വെള്ളക്കെട്ടിലായ സാഹചര്യത്തിലാണ് ഓപ്പറേഷൻ ബ്രേക് ത്രൂ ആവിഷ്കരിച്ചത്. ഒറ്റരാത്രിയിലെ ഓപ്പറേഷനിലൂടെ നഗരത്തെ പൂർവസ്ഥിതിയിലെത്തിച്ചിരുന്നു. ഓടകളിലെയും കനാലുകളിലെയും തടസ്സങ്ങൾ നീക്കിയും വെള്ളം പമ്പുചെയ്ത് ഒഴുക്കിയുമാണ് നഗരത്തെ സാധാരണ നിലയിലെത്തിച്ചത്. ഇതിനെ തുടർന്ന് മുഖ്യമന്ത്രിയുടെ അധ്യക്ഷതയിൽ ചേർന്ന ഉന്നതയോഗം ഓപ്പറേഷൻ ബ്രേക് ത്രൂവിന്റെ തുടർനടപടികൾ ആവിഷ്കരിക്കാൻ കലക്ടറെ ചുമതലപ്പെടുത്തുകയായിരുന്നു.\nപദ്ധതിയുടെ ഭാഗമായി ഉൾപ്പെടുത്തിയ ഇരുനൂറിലേറെ പ്രവൃത്തികളിൽ 36 എണ്ണമാണ് ഇതിനകം ആരംഭിച്ചത്. അമ്മൻകോവിൽ റോഡ്, എളമക്കര സൗത്ത്, പരമാര റോഡ്, വിവേകാനന്ദ തോട്, പനമ്പിള്ളിനഗർ, പാരഡൈസ് റോഡ്, കാരണക്കോടം തോട് എന്നിവിടങ്ങളിലും കഴിഞ്ഞ ദിവസങ്ങളിൽ തടസ്സങ്ങൾ നീക്കിയിരുന്നു.\nതിരുവനന്തപുരം നഗരത്തിൽ വെള്ളക്കെട്ട് നിവാരണത്തിനായി നടപ്പാക്കിയ ഓപ്പറേഷൻ അനന്തയുടെ മാതൃകയിലുള്ള സമഗ്ര പദ്ധതിയായാണ് ഓപ്പറേഷൻ ബ്രേക് ത്രൂ വിഭാവനം ചെയ്തിട്ടുള്ളത്. ഹ്രസ്വ, ദീർഘകാല അടിസ്ഥാനത്തിലുള്ള പരിഹാരങ്ങളും വെള്ളക്കെട്ട് പരിഹരിക്കുന്നതിന് ആവിഷ്കരിച്ചു.\nഓപ്പറേഷൻ ബ്രേക് ത്രൂ


'ആര്‍ത്തവം അശുദ്ധം....കോളേജ് ഹോസ്റ്റലിൽ ആർത്തവ പരിശോധന; 68 വിദ്യാർത്ഥിനികളുടെ അടിവസ്ത്രം അഴിച്ച് പരിശോധിച്ചു | Daily Indian Herald\n‘ആര്‍ത്തവം അശുദ്ധം….കോളേജ് ഹോസ്റ്റലിൽ ആർത്തവ പരിശോധന; 68 വിദ്യാർത്ഥിനികളുടെ അടിവസ്ത്രം അഴിച്ച് പരിശോധിച്ചു\nFebruary 15, 2020 4:25 pm By : Indian Herald Staff\nകൊച്ചി : കോളേജ് ഹോസ്റ്റലിൽ വിദ്യാർത്ഥികൾക്ക് ആർത്തവ പരിശോധന. 68 വിദ്യാർത്ഥിനികളെ അടിവസ്ത്രം അഴിപ്പിച്ച് പരിശോധിച്ചു. ഗുജറാത്തിലെ ബുജ്ജിലെ ശ്രീ സഹജാനന്ദ് കോളജ് ഹോസ്റ്റലിലാണ് വിദ്യാർത്ഥികൾക്ക് നേരെ ആർത്തവ പരിശോധന നടത്തിയത്.ആർത്തവ സമയത്തുള്ള ഹോസ്റ്റലിന്റെ മതപരമായ ചട്ടങ്ങൾ ലംഘിച്ചുവെന്ന ഹോസ്റ്റൽ മേലധികാരിയുടെ പരാതിയെതുടർന്നാണ് പരിശോധന നടന്നത്. ആർത്തവ സമയത്ത് പെൺകുട്ടികൾ അടുക്കളയിൽ പ്രവേശിക്കാൻ പാടില്ലെന്നാണ് ഇവിടുത്തെ നിയമം.\nഈ സമയത്ത് മറ്റു കുട്ടികളെ സ്പർശിക്കാനും പാടില്ല. ഈ നിയമം ചിലർ ലംഘിച്ചുവെന്ന പേരിൽ പെൺകുട്ടികളെ ശുചിമുറിയിലേക്ക് വിളിച്ചു വരുത്തി പരിശോധിപ്പിക്കുകയായിരുന്നു.ആര്‍ത്തവ സമയത്ത് അടുക്കളയിലും അമ്പലത്തിലും പ്രവേശിച്ചുവെന്നാരോപിച്ച് കോളേജ് വിദ്യാര്‍ത്ഥിനികളുടെ അടിവസ്ത്രം അഴിപ്പിച്ച് പരിശോധിച്ചത് . ഹോസ്റ്റലിലെ പെണ്‍കുട്ടികളെ നിര്‍ബന്ധിച്ച് അടിവസ്ത്രം അഴിപ്പിച്ച് പരിശോധന നടത്തുകയായിരുന്നുവെന്ന് അഹമ്മദാബാദ് മിറര് ആണ് റിപ്പോര്‍ട്ട് ചെയ്തിരിക്കുന്നത്. ഗുജറാത്തിലെ ശ്രീ സഹജാനന്ദ് ഗേള്‍സ് ഇന്‍സ്റ്റിറ്റ്യൂട്ടിലാണ് സംഭവം.\nകോളേജ് ഹോസ്റ്റലില് താമസിക്കുന്ന 68 പെണ്‍കുട്ടികളെയാണ് നിര്‍ബന്ധിച്ച് പരിശോധിച്ചത്. ആര്‍ത്തവ സമയത്ത് ഹോസ്റ്റല് അടുക്കളയിലും ക്ഷേത്രത്തിലും വിദ്യാര്‍ത്ഥികള്‍ക്ക് വിലക്കുണ്ടത്രേ. മാത്രമല്ല ആര്‍ത്തവത്തിലുള്ള പെണ്‍കുട്ടികള്‍ക്ക് മറ്റ് വിദ്യാര്‍ത്ഥികളെ സ്പര്‍ശിക്കാനുള്ള അനുവാദവുമില്ലെന്നും വിദ്യാര്‍ത്ഥികള് പറയുന്നു.ഇത് ലംഘിച്ചുവെന്ന് ആരോപിച്ച് ഹോസ്റ്റല് റെക്ടര് അഞ്ജലി ബെന് കോളേജ് പ്രിന്‍സിപ്പല് റിത റാങ്കിണയ്ക്ക് പരാതി നല്‍കുകയായിരുന്നു. ആര്‍ത്തവ സമയത്ത് പെണ്‍കുട്ടികള് അടുക്കളയിലും ക്ഷേത്രത്തിലും കയറി അശുദ്ധി വരുത്തിയെന്നാണ് ഹോസ്റ്റര് റെക്റ്റര് പരാതിപ്പെട്ടത്.\nതുടര്‍ന്ന് ചൊവ്വാഴ്ച ക്ലാസ് അറ്റന്‍റ് ചെയ്യുകയായിരുന്ന തങ്ങളെ പുറത്തുവിളിച്ച് വരുത്തി അപമാനിക്കുകയായിരുന്നുവെന്ന് വിദ്യാര്‍ത്ഥിനികള് പറയുന്നു. ക്ലാസില് നിന്ന് ഇറക്കിയ ശേഷം വിദ്യാര്‍ത്ഥിനികളെ വരിവരിയായി നിര്‍ത്തി. ആര്‍ക്കെല്ലാമാണ് ആര്‍ത്തവമുള്ളതെന്ന് പ്രിന്‍സപ്പല് ചോദിച്ചു. രണ്ട് പേര് വരിയില് നിന്ന് മാറി നിന്നു. എന്നാല് മറ്റ് വിദ്യാര്‍ത്ഥികള് കള്ളം പറയുകയാണെന്ന് ആരോപിച്ച് തങ്ങളോടെല്ലാവരോടും റെസ്റ്റ് റൂമിലേക്ക് പോകാന് നിര്‍ദ്ദേശിച്ചു. റെസ്റ്റ് റൂമിനുള്ളില് വെച്ച് അടിവസ്ത്രം അഴിയ്ക്കാന് ആവശ്യപ്പെടുകയായിരുന്നുവെന്നും വിദ്യാര്‍ത്ഥികള് പറഞ്ഞു.\nആര്‍ത്തവത്തിന്‍റെ പേരില് കോളേജ് പ്രിന്‍സിപ്പാളും ഹോസ്റ്റല് റെക്ടറും തങ്ങളെ നിരന്തരം അപമാനിക്കാറുണ്ടെന്നും ചീത്ത വിളിക്കാറുണ്ടെന്നും വിദ്യാര്‍ത്ഥികള് പറയുന്നു. സംഭവത്തില് വിദ്യാര്‍ത്ഥികള് പ്രതികരിച്ചതോടെ ഹോസ്റ്റലില് നിന്ന് ഇറക്കിവിടുമെന്ന് കോളേജ് ട്രെസ്റ്റി പ്രവീണ് പിണ്ഡോരിയ ഭീഷണിപ്പെടുത്തിയതായും വിദ്യാര്‍ത്ഥികള് ആരോപിച്ചു. മതപരമായ കാര്യം കോളേജില് ഒന്നും സംഭവിച്ചിട്ടില്ലെന്ന തരത്തില് തങ്ങളില് നിന്നും നിര്‍ബന്ധപൂര്‍വ്വം ഒരു പേപ്പര് ഒപ്പിട്ട് വാങ്ങിയെന്നും വിദ്യാര്‍ത്ഥികള് പറഞ്ഞു.\nപോലീസില് പരാതി നല്‍കരുതെന്നും അധികൃതര് ഭീഷണിപ്പെടുത്തിയെന്നും വിദ്യാര്‍ത്ഥിനികള് പറയുന്നു. പ്രതികരിച്ചില്ല മതപരമായ കാര്യങ്ങളില് അനാവശ്യമായി പോലീസിനെ ഉള്‍പ്പെടുത്തരുതെന്നാണ് അവര് ഭീഷണിപ്പെടുത്തിയത്, വിദ്യാര്‍ത്ഥികള് പറഞ്ഞു. കോളേജ് അധികൃതരെ അഹമ്മദാബാദ് മിറര് ബന്ധപ്പെട്ടെങ്കിലും അവര് പ്രതികരിക്കാന് തയ്യാറായില്ല. അന്വേഷണം പ്രഖ്യാപിച്ചു അതേസമയം സംഭവം വാര്‍ത്തയായതോടെ ക്രാന്തിഗുരു ഷൈമാജി കൃഷ്‍ണ വെര്‍മ കച്ച് സര്‍വകലാശാല വൈസ് ചാന്‍സലര് ഡോ ദര്‍ശന ദോലാകിയ അന്വേഷണം പ്രഖ്യാപിച്ചു. സംഭവത്തില് ഉള്‍പ്പെട്ടവര്‍ക്കെതിരെ കര്‍ശന നടപടി സ്വീകരിക്കുമെന്നും അവര് പറഞ്ഞു.Scores of women students stagedaprotest outside an Indian college saying they were forced to strip to check if they were menstruating.The students were told to undress afteraused sanitary napkin was found inagarden outside Sahjanand Girls Institute, where they are banned from the hostel when they are having their periods.\nTags: Indian students stripped, menstrual blood, menstruating women, menstruation checks, Sahjanand Girls Institute\nആർത്തവരക്തം കുടിക്കുന്ന മനുഷ്യരും ..കാമരൂപിലെ യോനീപൂജ’യും..


Actor johny kundara About Fight Scene With Mohanlal, മോഹൻലാലിൽ നിന്ന് അടി കിട്ടുമെന്നുള്ള പേടി വേണ്ട, അദ്ദേഹത്തിന് നല്ല ടൈമിങ്ങാണ്.. - Malayalam Filmibeat\n| Updated: Sunday, May 9, 2021, 18:07 [IST]\nഒരുകാലത്ത് മലയാള സിനിമ വിറപ്പിച്ചിരുന്ന വില്ലനായിരുന്നു ജോണി കുണ്ടറ. 1979-ൽ പുറത്തിറങ്ങിയ നിത്യവസന്തം എന്ന ചിത്രത്തിലൂടെ കരിയർ ആരംഭിച്ച നടൻ മലയാളത്തിൽ മാത്രമല്ല തെന്നിന്ത്യയിലും സജീവമായിരുന്നു. നാല് ഭാഷകളിലായി അഞ്ഞൂറിലേറെ സിനിമകളിൽ അഭിനയിച്ചിട്ടുണ്ട്. അഭിനേതാവ് എന്നതിൽ ഉപരി മികച്ച ഫുട്ബോൾ കളിക്കാരൻ കൂടിയാണ് അദ്ദേഹം.\nമോഹൻലാലിന്റെ വില്ലനായിട്ടാണ് നടൻ അധികവും പ്രത്യക്ഷപ്പെട്ടിട്ടുള്ളത്. ഇപ്പോഴിത നടനോടൊപ്പമുളള ഫൈറ്റ് രംഗത്തെ കുറിച്ച് മനസ് തുറക്കുകയാണ് താരം. മോഹൻലാൽ നിന്ന് അടി കിട്ടുമെന്നുളള പേടി വേണ്ട എന്നാണ് നടൻ പറയുന്നത്. അദ്ദേഹത്തിന്റെ വാക്കുകൾ ഇങ്ങനെ...\nകൂടുതൽ സിനിമകൾ അഭിനയിച്ചിട്ടുള്ളത് മമ്മൂട്ടിക്കൊപ്പമാണെങ്കിലും ഏറ്റവും കൂടുതൽ ഫൈറ്റ് സീനിൽ അഭിനയിച്ചിട്ടുള്ളത് മോഹൻലാലിനോടൊപ്പമാണ്. അദ്ദേഹത്തിന് നല്ല ടൈമിങ്ങാണ്. ഫ്ലെക്സിബിളാണ് അദ്ദേഹം, നമുക്ക് അടി കിട്ടുമെന്ന് അതിനാൽ പേടിക്കയേ വേണ്ട. അതേസമയം സുരേഷ് ഗോപിക്കും ജഗദീഷിനുമൊപ്പമൊക്കെ അഭിനയിച്ചപ്പോൾ ഫൈറ്റ് സീനുകളിൽ ടൈമിങ് തെറ്റി അടി കൊണ്ടിട്ടുണ്ട്. അപ്പോൾ അവർ വന്ന് ക്ഷമ പറയാറുണ്ടെന്നും നടൻ പറഞ്ഞു.\nഗോള്‍കീപ്പറായതിനാൽ തന്നെ സിനിമയിൽ ഇടികൊണ്ട് വീഴാനും ഡൈവ് ചെയ്യാനുമൊന്നും ബുദ്ധിമുണ്ടായിരുന്നില്ല. 'ആദ്യ കാലങ്ങളിൽ എന്ത് ക്രൂരതയും ചെയ്യുന്ന വില്ലനായിരുന്നു. എന്നാൽ വിവാഹശേഷമാണ് റേപ്പ് സീനുകൾ ചെയ്യേണ്ടെന്ന് തീരുമാനിച്ചത്. ആ തീരുമാനം പിന്നീട് മാറ്റിയിട്ടില്ല. സിനിമയിലെ വില്ലന്മാർ ജീവിതത്തിൽ വില്ലന്മാരല്ലെന്ന് മനസ്സിലാക്കണമെന്നും ജോണി പറയുന്നു. സിനിമയിൽ കൂടുതൽ വില്ലൻ വേഷങ്ങളാണ് ലഭിച്ചിട്ടുള്ളത്. എന്നാൽ അതിൽ വിഷമിക്കാനില്ലെന്നും ജോണി പറയുന്നു.സിനിമയില്ലാത്ത അവസരം ഇതുവരെയുണ്ടായിട്ടില്ല, നാലോ അഞ്ചോ സിനിമകളൊക്കെ വർഷത്തിൽ കിട്ടാറുണ്ടെന്ന് അദ്ദേഹം കൂട്ടിച്ചേർത്തു. ഉണ്ണി മുകുന്ദൻ നായകനാകുന്ന മേപ്പടിയാനാണ് ജോണി അഭിനയിച്ച പുതിയ ചിത്രം. റിലീസിനായി ഒരുങ്ങുകയുമാണ്.\nActor johny kundara About Fight Scene With Mohanlal